৪ চুবুৰীয়া ৰাজ্যৰ দখলত অসমৰ আঢ়ৈ লাখ বিঘা ভূমি : এয়াই নেকি সীমা বিবাদ\nচাৰি চুবুৰীয়া ৰাজ্য মিজোৰাম, অৰুণাচল প্রদেশ, নাগালেণ্ড আৰু মেঘালয়ে অসমৰ মুঠ ২,৪৮,৪৩০.৩৬ বিঘা চৰকাৰী–বনভূমি বেদখল কৰি আছে। এই তথ্য অসম চৰকাৰৰ। বিধানসভাৰ চলিত শীতকালীন অধিৱেশনত মন্ত্রী যোগেন মহনে দিয়া তথ্য অনুসৰি, মিজোৰামে ১৮,২৪২.৩৩ বিঘা বনভূমি বেদখল কৰি আছে৷ অৰুণাচল প্রদেশে বেদখল কৰি থকা ভূমিৰ পৰিমাণ হ’ল ৮১,৬৮৮.১৭ বিঘা ২ কঠা ১৬ লেচা৷ ইয়াৰে ৬৬,৫৬৫.১৭ বিঘা ৩ কঠা ৮ লেচা বনভূমি হোৱাৰ বিপৰীতে ১৫,১১৯ বিঘা ৪ কঠা ১৮ লেচা হ’ল ৰাজহ ভূমি৷ আনহাতে, নাগালেণ্ডে ১,৪৩,৬৪৯ বিঘা ১ কঠা ১৩ লেচা ভূমি বেদখল কৰি আছে। মেঘালয়ৰ দখলত আছে মুঠ ৪,৮৫০.৮৬ বিঘা ১৮ লেচা ভূমি। ইয়ে চুবুৰীয়া ৰাজ্যকেইখনৰ সৈতে অসমৰ স্বাভাৱিক সম্পৰ্কত হেঙাৰৰ সৃষ্টি কৰি আহিছে। বেদখলীকৃত ভূমিখিনি চাৰিখন ৰাজ্যই নিজৰ বুলি দাবী কৰাৰ লগতে বুজন পৰিমাণৰ অসমে নিজৰ কৰি ৰাখিছে বুলি অভিযোগ কৰি আহিছে। ইয়াকে লৈ ৰাজ্যকেইখনৰ সৈতে সময়ে সময়ে সংঘাতময় পৰিস্থিতিৰ সৃষ্টি হয়। শেহতীয়াকৈ মিজোৰামৰ সৈতে সীমা বিবাদে চূড়ান্ত পৰ্যায় লাভ কৰিছিল। ইয়াৰ বিপৰীতে অসমৰ মুখ্যমন্ত্ৰী ড০ হিমন্ত বিশ্ব শৰ্মাই চুবুৰীয়া ৰাজ্যকেইখনৰ সৈতে দীৰ্ঘদিন ধৰি চলি থকা সীমা বিবাদৰ সমাধান কৰিবলৈ প্ৰচেষ্টা অব্যাহত ৰাখিছে। ইয়াত কেন্দ্ৰী. গৃহমন্ত্ৰী অমিত শ্বাহে এটা গুৰুত্বপূৰ্ণ ভূমিকা গ্ৰহণ কৰি আছে। তেওঁৰ উদ্যোগতে অসম আৰু চুবুৰীয়া ৰাজ্যকেইখনৰ মুখ্যমন্ত্ৰী পৰ্যায়ত সীমা বিবাদক লৈ নতুন দিল্লীত বৈঠক অনুষ্ঠিত হৈছে। অসম আৰু মেঘালয়ৰ সীমা বিবাদ সমাধানে ইতিমধ্যে এটা স্তৰ অতিক্ৰম কৰিছে। বাকী ৰাজ্যকেইখনৰ সৈতেও পৰৱৰ্তী পৰ্যায়ত বৈঠকে নতুন মাত্ৰ লাভ কৰাৰ আশা কঢ়িয়াই আনিছে। এই বিবাদৰ কাৰণ কি?\nঅসম আৰু অৰুণাচলৰ সীমাবিবাদ\nদুয়োখন ৰাজ্যৰ মাজত সীমাৰ দৈৰ্ঘ্য ৮০৪ কিলোমিটাৰI ৰাজ্যখন গঠনৰ সময়ত কোনোধৰণৰ বিবাদ হোৱা নাছিল। কিন্তু পাছলৈ দুয়োখন ৰাজ্যৰ বাসিন্দাই পৰস্পৰৰ বিৰুদ্ধে ভূমি বেদখল কৰাৰ অভিযোগ অত্থাপন কৰা আৰম্ভ কৰি দিয়ে। ইয়ে পৰৱৰ্তী সময়ত জটিল ৰূপ ধাৰণ কৰে। উচ্চতম ন্যায়ালয়ত এটা গোচৰৰ বিচাৰ চলিয়েই আছে। অলপতে, প্ৰতিৰক্ষামন্ত্ৰী ৰাজনাথ সিঙে অৰুণাচল প্ৰদেশ আৰু অসমৰ মুখ্যমন্ত্ৰীৰ উপস্থিতিত ১২টা পথ উদ্বোধন কৰোঁতে বিলগড়ক অসমৰ অংশ হিচাপে দেখুওৱা হৈছিল।অৰুণাচল প্ৰদেশৰ কেইবাটাও সংগঠন আৰু মুখ্যমন্ত্ৰী পেমা খাণ্ডু আৰু কেন্দ্ৰীয় আইনমন্ত্ৰী কিৰেন ৰিজিজুৱে প্ৰতিবাদ কৰাত অনুষ্ঠানটো আয়োজন কৰা সীমান্ত পথ সংস্থাই (বিআৰঅ') অৰুণাচলৰ পৰা ক্ষমা বিচাৰিছিল। শেহতীয়াকৈ দুয়োখন ৰাজ্যৰ মাজত সীমাবিবাদ নিষ্পত্তিৰ বাবে মুখ্যমন্ত্ৰী পৰ্যায়ত আলোচনা অনুষ্ঠিত হৈছে। সমস্যাটো সমাধানৰ বাবে দুয়োগৰাকী মুখ্যমন্ত্ৰী ইতিবাচক দিশেৰে আগবাঢ়ি আছে। প্ৰেমা খাণ্ডুৱে কৈছে- “মই ড০ হিমন্ত বিশ্ব শৰ্মাৰ সৈতে আলোচনা কৰিছোঁ আৰু আমি আমাৰ সীমা সম্পৰ্কীয় সকলো সমস্যা আদালতত নোযোৱাকৈ সমাধান কৰিবলৈ সন্মত হৈছো।" অসমৰ মুখ্যমন্ত্ৰী ড০ হিমন্ত বিশ্ব শৰ্মায়ো সমিল-মিলৰ জৰিয়তে এই বিবাদৰ নিষ্পত্তি বিচাৰে।\nঅসম আৰু মেঘালয়ৰ সীমা বিবাদ:\nঅসম আৰু মেঘালয়ৰো আছে দীৰ্ঘদিনীয়া সীমা বিবাদ। মেঘালয়ে নিজৰ সীমান্ত ১৮৭২ আৰু ১৯২৯ চনৰ মানচিত্ৰ আৰু ১৮৭৮ আৰু ১৯৫১ চনৰ কিছুমান অধিসূচনাৰ ওপৰত নিৰ্ধাৰণ কৰিব খোজে। আনহাতে অসমে চুৰচান্দ সমিতিৰ পৰামৰ্শ অনুসৰিহে সীমান্ত নিৰ্ধাৰণ কৰিছে যাক মেঘালয়ে সম্পূৰ্ণ ভাৱে নাকচ কৰিছে। মেঘালয়ে অসমৰ সৈতে থকা ১২ টা অঞ্চলৰ বিবাদ নিষ্পত্তি কৰিবলৈ এটা সীমা আয়োগ গঠন কৰিছিল।এই বাৰটা অঞ্চল মূলতঃ মেঘালয়ৰ পশ্চিম খাচী পাহাৰ, ৰি-ভয় আৰু পূব জয়ন্তীয়া পাহাৰ জিলা আৰু অসমৰ কামৰূপ, কামৰূপ (মেট্ৰ'পলিটান) আৰু কাছাৰ জিলাত অন্তৰ্ভুক্ত। বিবাদৰ জটিলতা কম থকা এলেকা সমূহৰ ভিতৰত আছেঃ হাহিম,খানাপাৰা-পিলাংকাটা, তাৰাবাৰী, বকলাপাৰা, গিজাং আৰু ৰাতাচেৰা। বিবাদৰ অধিক জটিল ক্ষেত্ৰবোৰ হৈছে লাংপি, বৰদুয়াৰ, নংৱাহ, মাতামুৰ, দেশদেমোৰাহ ব্লক ১ আৰু ব্লক ২, আৰু কান্দুলি। শেহতীয়াকৈ দুয়োখন ৰাজ্যৰ মুখ্যমন্ত্ৰীয়ে সীমা সমস্যাটো সমাধানৰ বাবে প্ৰত্যয়জনক আৰু বাস্তৱসন্মত পদক্ষেপ হাতত লৈছে। প্ৰথমে তুলনামূলকভাৱে কম জটিল অঞ্চলসমূহ সমাধানৰ বাবে বাছনি কৰা হৈছে। দুয়োখন ৰাজ্যৰ কেবিনেট মন্ত্ৰী পৰ্যায়ত সমিতি গঠন কৰা হৈছে। সমিতিয়ে প্ৰতিবেদন প্ৰস্তুত কৰিছে। দুয়োগৰাকী মুখ্যমন্ত্ৰীয়ে ইয়াক সমাধানৰ স্তৰলৈ লৈ যাব। অতি সোনকালে ইতিবাচক খবৰ আহিব বুলি আশা কৰা হৈছে।\nঅসম-নগালেণ্ডৰ সীমা বিবাদ:\nঅসম আৰু নাগালেণ্ডৰ সীমা বিবাদ সততে চৰ্চালৈ আহে। ইয়াৰ প্ৰধান কাৰণ বিবাদটৱে সততে হিংসাৰ ৰূপ পৰিগ্ৰহ কৰে। দুয়োখন ৰাজ্যৰ সীমান্তৰ দৈৰ্ঘ্য ৫১২.১ কিলোমিটাৰ। ই অসমৰ যোৰহাট,শিৱসাগৰ, গোলাঘাট, কাৰ্বি আংলং আৰু ডিমা হাচাও জিলাক স্পৰ্শ কৰি আছে। প্ৰশাসনিক উদ্দেশ্যৰ বাবে সীমান্তৰ সমগ্ৰ অংশটো ছয়টা খণ্ডত বিভক্ত কৰা হৈছে- এ, বি, চি, ডি, ই আৰু এফ.। ইয়াৰ ভিতৰত আটাইতকৈ জটিল অঞ্চলটো হৈছে এ আৰু বি খণ্ডৰ গোলাঘাট অঞ্চল। অসমে দাবী কৰিছে যে নগালেণ্ডে ১,৪৩,৬৪৯ বিঘা ১ কঠা ১৩ লেচা ভূমি বেদখল কৰিছে। বেদখল কৰা এলেকাটোৰ ৮০ শতাংশতকৈও অধিক অসমৰ সংৰক্ষিত বনাঞ্চল। আনহাতে, নগালেণ্ডে কয় যে অসমৰ অধীনত থকা অধিক অঞ্চল নগালেণ্ডৰ। এনএছচিএন (আইএম)-এ অসমৰ বৃহৎ অঞ্চল এটা "বৃহত্তৰ নাগালিম"ৰ অংশ বুলি দাবী কৰি আহিছে।\n১৮৬৬ চনত ব্ৰিটিছ চৰকাৰে তেতিয়াৰ অসম প্ৰদেশৰ অংশ হিচাপে নগা পাহাৰ জিলা সৃষ্টি কৰিছিল। জিলাখন ১৯৫৭ চনলৈকে অসমৰ অংশ হিচাপে আছিল। অৱশ্যে, ১৯৬৩ চনত নগালেণ্ডক পূৰ্ণ ৰাজ্যৰ মৰ্যাদা দিয়া সময়ত নগালেণ্ড ৰাজ্যিক আইনৰ অধিসূচনা অনুসৰি ইয়াৰ সীমা নিৰ্ধাৰণ কৰা হৈছিল। কিন্তু নগাসকলৰ বাবে সেইটো গ্ৰহণযোগ্য নাছিল। নাগালেণ্ডে অধিক অংশ দাবী কৰি আছিল যাক ঐতিহাসিকভাৱে নগালেণ্ডৰ অংশ হিচাপে বিশ্বাস কৰিছিল। ইয়ে হৈছে দুয়োখন ৰাজ্যৰ সমস্যাবোৰৰ মূল কাৰণ।\n১৯৬০ চনৰ ১৬ দফা চুক্তিৰ ফলত নগালেণ্ডৰ সৃষ্টি হৈছিল, ১৮২৬ চনত ব্ৰিটিছে অসম অধিগ্ৰহণ কৰাৰ পিছত প্ৰায়ভাগ দ্বি-মত নথকা নগা অঞ্চল নগালেণ্ডত অন্তৰ্ভুক্ত কৰিছিল। অৱশ্যে, অসম চৰকাৰে এই দাবী খণ্ডন কৰে আৰু ১ ডিচেম্বৰ, ১৯৬৩ত লোৱা সিদ্ধান্ত অনুসৰিহে সাংবিধানিকভাৱে সীমা বজাই ৰাখিবলৈ ইচ্ছা প্ৰকাশ কৰে। নগালেণ্ডে পিছে এই নিৰ্ধাৰিত সাংবিধানিক সীমা গ্ৰহণ নকৰে।ফলস্বৰূপে সীমান্ত অঞ্চলৰ বাসিন্দাসকলৰ ক্ষেত্ৰত প্ৰায়ে সংঘৰ্ষ আৰম্ভ হ'বলৈ লয়।\nঅসম-মিজোৰামৰ সীমা বিবাদ\nঅসম আৰু মিজোৰামৰ সীমা বিবাদ মাজে মাজে ৰক্তাক্ত হৈ পৰে। দুয়োখন ৰাজ্যৰ মাজত আছে ১৬৫ কিলোমিটাৰ দীঘল সীমান্ত। মিজোৰামক পূৰ্ণাঙ্গ ৰাজ্য হিচাপে ঘোষণা কৰাৰ আগতে ইয়াক লুচাই পাহাৰ বুলি কোৱা হৈছিল। অসম-মিজোৰাম সীমাবাবাদৰ পাতনি ১৮৭৫ চনত হোৱা এক অধিসূচনাৰ পৰা উদ্ভৱ হয়। অধিসূচনাটোৱে লুচাই পাহাৰক কাছাৰৰ সমভূমিৰ পৰা পৃথক কৰিছিল। ১৯৩৩ চনৰ আন এটা অধিসূচনাৰ পৰা ই তীব্রতৰ ৰূপ পায়। এই অধিসূচনাই লুচাই পাহাৰ আৰু মণিপুৰৰ মাজত এটা সীমা নিৰ্ধাৰণ কৰি দিয়ে।\nমিজোৰামৰ মতে, ১৮৭৫ চনৰ অধিসূচনাৰ আধাৰত সীমা নিৰ্ধাৰণ কৰা উচিত, যিটো বেংগল ইষ্টাৰ্ন ফ্ৰণ্টিয়াৰ ৰেগুলেচন (বিইএফআৰ) আইন, ১৮৭৩ৰ পৰা নিৰ্ধাৰণ কৰা হৈছিল।মিজো নেতাসকলে কৈছিল যে ১৯৩৩ চনত হোৱা সীমানিৰ্ধাৰণ তেওঁলোকে কোনোপধ্যেই মানি নলয় কাৰণ উক্ত সময়ছোৱাত মিজো সমাজৰ পৰামৰ্শ লোৱা হোৱা নাছিল। অসম চৰকাৰে ১৯৩৩ চনৰ সীমানিৰ্ধাৰণ অনুসৰণ কৰে আৰু সেইটোৱেই সংঘাত সৃষ্টিৰ মূল কাৰণ।\nশেহতীয়া সীমা বিবাদ:\n১৯৭২ চনত মিজোৰাম কেন্দ্ৰীয় শাসিত অঞ্চল আৰু তাৰ পিছত ১৯৮০ৰ দশকত এখন ৰাজ্য হোৱাৰ পিছৰে পৰা এই বিবাদ তীব্ৰতৰ হৈ উঠিছে। দুয়োখন ৰাজ্যই এক চুক্তি স্বাক্ষৰ কৰে যে সীমাত স্থাপন কৰা ন'-মেনছ লেণ্ডত স্থিতি বজাই ৰাখিব লাগে। যদিও কেইবা দশক ধৰি প্ৰায়ে সৰু-বৰ অপৰাধ সংঘটিত হৈ আহিছিল কিন্তু শেহতীয়াকৈ প্ৰায়ে এই সংঘৰ্ষ বৃহৎ পৰ্যায়লৈ ৰূপান্তৰিত হৈছে।মিজোৰামে অভিযোগ কৰিছে যে যোৱা বছৰ জুন মাহত, অসমৰ বিষয়াসকলে মমিত জিলাত প্ৰৱেশ কৰিছিল আৰু কিছুমান খেতি পথাৰ পৰিদৰ্শন কৰিছিল; দুৰ্বৃত্তই কোলাচিব জিলাত প্ৰৱেশ কৰি খেতিপথাৰ জ্বলাই দিছিল,অসমৰ বিষয়াসকলে বৈৰেংটে (মিজোৰাম) আৰু লাইলাপুৰ (অসম)ৰ মাজৰ আন্তঃৰাজ্যিক সীমান্ত প্ৰায়ে অতিক্ৰম কৰে। মিজোৰামে লগতে দাবী কৰে যে অসম আৰু মিজোৰাম দুয়োটা কৰ্তৃপক্ষই মিজোৰামৰ বুয়াৰচেপ গাঁৱত নিৰ্মাণ কাৰ্য হাতত লৈছে, আৰু গৃহ মন্ত্ৰালয় এই সকলো বোৰ বিষয়ৰ বিষয়ে অৱগত।\nযোৱা অক্টোবৰত, অসম আৰক্ষীৰ বিষয়াসকলে মিজোৰামৰ চাইহাপুই 'ভি' পৰিদৰ্শন কৰিছিল আৰু আন্তঃৰাজ্যিক ঘাইপথ অৱৰোধ কৰাৰ ভাবুকি দিছিল। সেই মাহৰ শেষৰ ফালে, আন্তঃৰাজ্যিক ঘাইপথৰ লগতে দুয়োখন ৰাজ্যক সংযোগ কৰা ৰাষ্ট্ৰীয় ঘাইপথটো অসমৰ লাইলাপুৰত ব্যক্তিসকলে অৱৰোধ কৰে। নৱেম্বৰত মিজোৰামৰ আপাৰ ফাইনুয়াম নিম্ন প্ৰাথমিক বিদ্যালয়ত বোমা বিস্ফোৰণ হয়। ইয়াৰে পিছতে দুয়োখন ৰাজ্যৰ মাজত এখন শান্তি বৈঠক অনুষ্ঠিত হৈছিল।\nদুয়োখন ৰাজ্যই সীমা বিবাদ সমাধান কৰি সৌহাৰ্দ্যমূলক পৰিৱেশত সহাৱস্থানৰ নীতি লৈছে। অসম আৰু মিজোৰামৰ মুখ্যমন্ত্ৰীৰ মাজত ইয়াকে লৈ শেহতীকায়ৈ আলোচনাও হৈছে। জটিল সমস্যাটো আন্তৰিকতা, নিষ্ঠা, আগ্ৰহৰ ভেটিত সমাধান কৰিব পৰা যায়।


Cynomycin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Cynomycin ar byavahar, ppali, parshwakriya, upkaar, kriya-pratikriya aaru satarkatabani\nCynomycin के प्रकार चुनें\nCynomycin 100 Capsule\nCynomycin 50 Capsule\nmember can buy this for ₹226.45\nCynomycin की जानकारी\nCynomycin ৰ লাভ আৰু ব্যৱহাৰসমূহ- Cynomycin Benefits & Uses in Assamese- Cynomycin ar laabh aaru byavaharsamuh\nCynomycin ৰ পালি আৰু সেয়া কেনেদৰে ল'ব- Cynomycin Dosage & How to Take in Assamese - Cynomycin ar paali aaru xeya kenedore lobo\nCynomycin ৰ পাৰ্শ্চক্ৰিয়াসমূহ- Cynomycin Side Effects in Assamese- Cynomycin ar parshwakriyasamuh\nCynomycin সংক্ৰান্ত সতৰ্কতাবাণীসমূহ- Cynomycin Related Warnings in Assamese- Cynomycin xonkranta xatarkatabanisamuh\nঅইন দৰৱৰ সৈতে Cynomycinৰ গুৰুতৰ ক্ৰিয়া-প্ৰতিক্ৰিয়া- Severe Interaction of Cynomycin with Other Drugs in Assamese- Oinor xoite Cynomycin ar gurutor kriya-pratikriya\nCynomycin মতভেদসমূহ- Cynomycin Contraindications in Assamese- Cynomycin nishedhsamuh\nCynomycin ৰ বিষয়ে সততে সোধা প্ৰশ্নসমূহ- Frequently asked Questions about Cynomycin in Assamese- Cynomycin ar bikhoye satate xodha prashnasamuh\nখাদ্য আৰু মদৰ সৈতে Cynomycin ক্ৰিয়া-প্ৰতিক্ৰিয়া- Cynomycin Interactions with Food and Alcohol in Assamese- khadya aaru modor xoite Cynomycin kriya-pratikriya\nCynomycin ৰ লাভ আৰু ব্যৱহাৰসমূহ - Cynomycin Benefits & Uses in Assamese - Cynomycin ar laabh aaru byavaharsamuh\nCynomycin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCynomycin ৰ পালি আৰু সেয়া কেনেদৰে ল'ব - Cynomycin Dosage & How to Take in Assamese - Cynomycin ar paali aaru xeya kenedore lobo\nCynomycin-ৰ উপাদানসমূহ - Cynomycin Active Ingredients in Assamese - Cynomycin-ar upadaansamuh\nCynomycin ৰ পাৰ্শ্চক্ৰিয়াসমূহ - Cynomycin Side Effects in Assamese - Cynomycin ar parshwakriyasamuh\nগৱেষণাৰ ভিত্তিত, Cynomycin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCynomycin সংক্ৰান্ত সতৰ্কতাবাণীসমূহ - Cynomycin Related Warnings in Assamese - Cynomycin xonkranta xatarkatabanisamuh\nCynomycin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Cynomycin লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nCynomycin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Cynomycin গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Cynomycin কি প্ৰভাৱ দেখা গৈছে?\nCynomycin গ্ৰহণ কৰাৰ পিছত আপোনাৰ বৃক্ক ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nযকৃতত Cynomycin কি প্ৰভাৱ দেখা গৈছে?\nCynomycinৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Cynomycin ৰ কি প্ৰভাৱ দেখা গৈছে?\nআপুনি হৃদয় ৰ ক্ষতিৰ কোনো আশংকা নকৰাকৈ Cynomycin গ্ৰহণ কৰিব পাৰে।\nঅইন দৰৱৰ সৈতে Cynomycinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Cynomycin with Other Drugs in Assamese - Oinor xoite Cynomycin ar gurutor kriya-pratikriya\nCynomycin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCynomycin মতভেদসমূহ - Cynomycin Contraindications in Assamese - Cynomycin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Cynomycin লোৱা অনুচিত যাতে -\nCynomycin ৰ বিষয়ে সততে সোধা প্ৰশ্নসমূহ - Frequently asked Questions about Cynomycin in Assamese - Cynomycin ar bikhoye satate xodha prashnasamuh\nএই Cynomycin-এ অভ্য়াস বা নিচাৰ সৃষ্টি কৰে নেকি?\nনহয়, Cynomycin লোৱাটোৱে কোনো আসক্তিৰ সৃষ্টি নকৰে।\nCynomycin লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, আপুনি ডাক্তৰৰ পৰামৰ্শৰ পিছতহ Cynomycin লোৱাটো নিৰাপদ।\nনহয়, Cynomycinয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Cynomycin ক্ৰিয়া-প্ৰতিক্ৰিয়া - Cynomycin Interactions with Food and Alcohol in Assamese - khadya aaru modor xoite Cynomycin kriya-pratikriya\nখাদ্য আৰু Cynomycinৰ ক্ৰিয়া-প্ৰতিক্ৰিয়া\nCynomycin সৈতে লোৱা কেতবোৰ খাদ্যই প্ৰতিক্ৰিয়াত সালসলনি ঘটাব পাৰে। এয়া ডাক্তৰৰ সৈতে আলোচনা কৰি লওক।\nমদ আৰু Cynomycinৰ মাজৰ প্ৰতিক্ৰিয়া\nগৱেষণাৰ অভাৱত, Cynomycin লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nCynomycin ৰ অনুকল্প - Substitutes for Cynomycin in Assamese\nCynomycin ৰ মূল্য আৰু পেকৰ চাইজ - Cynomycin Price and Pack Size in Assamese - Cynomycin ar mulya aaru pakor size\nআপুনি বা আপোনাৰ পৰিয়ালৰ কোনোবাই Cynomycin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Cynomycin ব্যৱহাৰ কৰিছিল নেকি?\nআপুনি কিমান পৰিমাণে Cynomycin সেৱন কৰিছিল?\nআপুনি Cynomycin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Cynomycin সেৱন কৰে?


ধ্বংসৰ গৰাহত উত্তৰ-পূবৰ প্ৰথমটো ক্লক টাৱাৰ; কাৰ হেমাহিৰ বাবে আজি এই অৱস্থা?\nদেৱালয়, মঠ-মন্দিৰকে আদি কৰি চাহ বাগিছাৰ বাবে পৰ্যটনৰ মান চিত্ৰত প্ৰসিদ্ধ এই বিশ্বনাথ। জিলাখনৰ সদৰ হিচাপেও সকলোৰে জনাজাত বিশ্বনাথ চাৰিআলি। বিভিন্ন বিভাগৰ বিষয়া, মুৰব্বী, পৰিপূৰ্ণ শিক্ষানুষ্ঠানকে আদি কৰি ভৰি আছে বিশ্বনাথ চাৰিআলি।\nআটক ধুনীয়া কৰি তুলিবলৈ আৰু সৌন্দৰ্য বৰ্ধনৰ বাবে চৰকাৰে সময়ে সময়ে বিভিন্ন পদক্ষেপ লৈ আহিছে যদিও অৱহেলিত হৈ আহিছে এটা বিশেষ স্থান। য’ত ধ্বংসৰ গৰাহত পৰিণত হ’বলৈ ধৰিছে উত্তৰ-পূবৰ প্ৰথমটো ক্লক টাৱাৰ।\n২০১৪ চনৰ জুন মাহত সেই সময়ৰ বিশ্বনাথ মহকুমাৰ মহকুমাধিপতি তথা বিশ্বনাথ উৎসৱ উদযাপন সমিতিৰ সভাপতি নাৰায়ণ কোঁৱৰে বিশ্বনাথ উৎসৱ-২০১২ আৰু ২০১৩ বৰ্ষৰ ৰাহি হোৱা ধন আৰু পাৱাৰগ্ৰীড প্রকল্পৰ আর্থিক সহযোগিতাৰে নিৰ্মিত হোৱা উত্তৰ পূৰ্বাঞ্চলৰ প্ৰথমটো ক্লক টাৱাৰ উদ্বোধন কৰিছিল।\nলগতে পঢ়ক: পিছুৱাই দিয়া হ’ল এইবাৰৰ NEET-PG পৰীক্ষা; মানি ল’লে বহু MBBS ইন্টাৰ্ণৰ দাবী!\nপ্ৰথম পৰ্যায়ত সকলো ঠিকেই আছিল। সময় বাগৰাৰ লগে লগে ক্ৰমান্বয়ে বন্ধ হৈ পৰিল ঘড়ীটো। আটকধুনীয়া আৰু জিলাখনৰ এক সুকীয়া পৰিচয় দিবলৈ সক্ষম হোৱা বিশ্বনাথ চাৰিআলিৰ ত্ৰিমূৰ্তি উদ্যানস্থিত ক্লক টাৱাৰ আজি ধ্বংসৰ গৰাহত। বহু বছৰ ধৰি বিকল হৈ পৰি ৰ’ল উত্তৰ পূৰ্বাঞ্চলৰ আটকধুনীয়া এই ক্লক টাৱাৰটো ।\nপ্ৰশ্ন হয়, কাৰ হেমাহিৰ বাবে আজি এই অৱস্থা? কিয় মেৰামতিৰ বাবে সময় নাই দায়িত্বত থকা বিভাগীয় কৰ্তৃপক্ষৰ? নে নিৰ্মাণ কৰিয়েই দায়িত্ব সামৰিলে সংশ্লিষ্ট কৰ্তৃপক্ষই?\nএই প্ৰশ্নসমূহ বিশ্বনাথৰ ৰাইজৰ। জিলাখনৰ আকৰ্ষণৰ কেন্দ্ৰবিন্দু হিচাপে পৰিগণিত হৈ অহা ক্লক টাৱাৰ মেৰামতিৰ ক্ষেত্ৰত বিশ্বনাথ জিলা প্ৰশাসনে কেনেধৰণৰ ব্যৱস্থা গ্ৰহণ কৰে সেইয়া পৰৱৰ্তী সময়ত অৱশ্যে লক্ষ্যণীয় হ’ব।


অসম অশান্ত হৈ থকাৰ সময়ত মুখ্য মন্ত্ৰীৰ ভিয়েটনাম ভ্ৰমণে তেওঁৰ দায়িত্বজ্ঞানহীনতাহে দেখুৱাইছে\nপৃথিৱীৰ ক’তো সংবিধান বিৰোধী আইন নাই : তৰুণ গগৈ\n“যি সময়ত নাগৰিকত্ব সংশোধনী বিধেয়কক লৈ সমগ্ৰ অসমতে জুই জ্বলি আছে, সেই সময়ত সোণোৱালে চাৰ্টাৰ বিমান লৈ বিদেশ ভ্ৰমণত যোৱাটো যুক্তিসংগত নহয় তথা এয়া তেওঁ নিজৰ দায়িত্বজ্ঞানহীনতাই দেখুৱাইছে।”\nআজি কইনাধৰাত এখন সংবাদমেল আয়োজন কৰি প্ৰাক্তন মুখ্য মন্ত্ৰী তৰুণ গগৈয়ে এনেদৰে কয়। নিজে চৰকাৰৰ মুৰব্বী হৈ থাকোতে, নেপালৰ ভূমিকম্প হোৱাৰ সময়ত তেওঁ অষ্ট্ৰেলিয়া ভ্ৰমণ বাদ দিছিল বুলি গগৈয়ে উল্লেখ কৰে।\nআনহাতে সৰ্বানন্দ সোণোৱালৰ ভিয়েটনাম ভ্ৰমণক এক ভেঁকো-ভাওনা আখ্যা দি কয়, “বিজেপিয়ে মোক হেলিকপ্টাৰ লোৱাৰ বাবে সমালোচনা কৰিছিল। তেওঁ নিজেই চাৰ্টাৰ ফ্লাইট লৈ ভিয়েটনাম ভ্ৰমণ কৰিছে। তেৱেঁই অসম বুৰঞ্জীত প্ৰথম মুখ্য মন্ত্ৰী যি বিদেশ ভ্ৰমণত চাৰ্টাৰ ফ্লাইট ব্যৱহাৰ কৰিছে। লগতে নিৰাপত্তাৰক্ষী বেছিকৈ নলওঁ বুলি কৈয়ো তাৰ ওলোটাটোহে কৰিছে।”\nবিজেপিৰ নেতাসকলে ভোগ-বিলাসিতাৰে জীবন অতিবাহিত কৰা বুলি কটাক্ষ কৰি প্ৰাক্তন মুখ্য মন্ত্ৰীগৰাকীয়ে কয়, “ভিয়েটনাম ভ্ৰমণ হৈছে ধনৰ অযথা অপচয়। নমামি বৰাক-ব্ৰহ্মপুত্ৰ পাতি মিছাকৈ ধনৰ অপচয় কৰিলে। বানপানী-গৰাখহনীয়া ৰোধ কৰিব নোৱৰা চৰকাৰখনে কৃষিৰ উন্নয়নৰ বাবে ভিয়েটনাম যোৱাৰ কি প্ৰয়োজন? তাতকৈ খেতিৰ নিদৰ্শন চাবলৈ পঞ্জাব-হাৰিয়ানালৈকে যোৱাটো ভাল।”\nআনহাতে কৃষি বিভাগ বিজেপি দলৰ হাতত নাই বুলি উল্লেখ কৰি গগৈয়ে কয়, “ভিয়েটনামলৈ বিজেপিৰ বিধায়ক নিয়াৰ বিপৰীতে অন্য দলৰ বিধায়কক নিনিলে কিয়?”\n” ভিয়েটনাম যোৱাৰ আগতে মুখ্য মন্ত্ৰীয়ে সংবাদ মাধ্যমৰ সম্পাদকসকলৰ সন্মুখত অসমৰ স্বাৰ্থ বিঘ্নিত হ’লে পদত্যাগ কৰিম বুলি ঘঁৰিয়ালৰ চকুপানী টুকিলে। বিলখন অনাৰ সময়তে তেওঁলোকে বিৰোধিতা নকৰিলে কিয়? বিজেপি দলে অসমখন ধ্বংস কৰিবলৈ বাকী নাই।” গগৈয়ে এনেদৰে কয়।\nআনহাতে বৰাকৰ কংগ্ৰেছী নেতাসকলে নাগৰিকত্ব সংশোধনী বিধেয়কক সমৰ্থন কৰা সন্দৰ্ভত মন্তব্য কৰি কয় যে ভাষা আন্দোলনৰ সময়তো ব্ৰহ্মপুত্ৰ উপত্যকাৰ কংগ্ৰেছীসকলে অসমীয়া ভাষাৰ প্ৰতি সমৰ্থন জনোৱাৰ বিপৰীতে বৰাক কংগ্ৰেছীয়ে বঙালী ভাষা লাগে বুলিহে কৈছিল।\nঅলপতে ৰঞ্জিত দাসে ৰাষ্ট্ৰীয় নাগৰিক পঞ্জীৰ খচৰাৰ পিছত বিজেপিয়ে নাগৰিকত্ব সংশোধনী বিধেয়কৰ সন্দৰ্ভত স্থিতি প্ৰকাশ কৰিম বুলি মন্তব্য কৰাক কেন্দ্ৰ কৰি গগৈয়ে কয়, “এন আৰ চি হৈ যোৱাৰ পিছত এইবোৰ কৰিলে বৰষুণ যোৱাৰ পিছত জাপি লোৱাৰ লেখীয়া কথা হ’ব।”\nআজি কৰ্ণাটকৰ নিৰ্বাচনৰ ফলাফলৰ বিষয়ে সোধাত গগৈয়ে কয়, “হিন্দুত্ববাদৰ ভিত্তিত বিজেপিয়ে সমগ্ৰ দেশখনকে নিজৰ দখললৈ আনিছে। হিন্দুত্ববাদৰ ধাৰাৰ বাবেই সমগ্ৰ দেশতে বিজেপি জয়ী হৈছে। লগতে টকা হিচাপ নোহোৱাকৈ খৰচ কৰিছে বিজেপিয়ে। সংখ্যালঘু এলেকাত বহুতে ভীতিগ্ৰস্ত হৈ বিজেপিক ভোট দিছে। ৰাজনীতিত হিন্দুত্বই বিশেষ ভূমিকা গ্ৰহণ কৰা দেখা গৈছে।” নাগৰিকত্ব সংশোধনী বিধেয়ক সন্দৰ্ভত তেওঁ কয়, “পৃথিৱীৰ ক’তো সংবিধান বিৰোধী আইন নাই।”\nতদুপৰি কেন্দ্ৰীয় চৰকাৰে বান সাহায্যৰ বাবদ ৪৮০.৮৭ কোটি টকা প্ৰদানৰ সিদ্ধান্ত গ্ৰহণ কৰাক লৈ প্ৰাক্তন মুখ্য মন্ত্ৰীগৰাকীয়ে কয়, “অনুমোদনহে কৰিছে, প্ৰদান কৰাতো নাই। এয়া ঘোষণাতে সীমাবদ্ধ। অসম চৰকাৰে ২৩০০ কোটি টকা বিচাৰিছিল। এতিয়া আকৌ বাৰিষা আহিলেই। এতিয়া প্ৰদান কৰি কি লাভ?”


সম্পূৰ্ণ হোৱা আঁচনিসমূহ সফল ভাৱে ৰূপায়ণ হ’বনে?\n|4Nov 2019 4:09 AM GMT\nসম্পূৰ্ণ হোৱা আঁচনিসমূহ সফল ভাৱে ৰূপায়ণ হ’বনে? অসমত বহু আঁচনি সম্পূৰ্ণ হোৱাৰ পিছতো জনসাধাৰণক লাভাম্বিত কৰিব পৰা নাই। ৰাজ্য চৰকাৰে আঁচনিসমূহৰ বিপৰীতে এক বৃহৎ পৰিমাণৰ ধন ব্যয় কৰে ৷ কিন্তু বহু আঁচনি সম্পূৰ্ণ হোৱাৰ পিছত বাস্তৱত ৰূপায়িত নহয় ৷ ৰাজ্যত এনেধৰণৰ আঁচনিসমূহৰ ভিতৰত আছে ধুবুৰী জিলাৰ কিছমাথাছ মডেল চিকিৎসালয়খনৰ আঁচনি এক বছৰৰ পূৰ্বতে সম্পূৰ্ণ হ’ল ৷\nঅৱশ্য এতিয়াও মডেল চিকিৎসালয়খন আৰম্ভ কৰা নাই। দ্বিতীয়তে মংগলদৈৰ গেৰীবাৰীত ২০১৬ চনত আইটীআই প্ৰতিষ্ঠান প্ৰতিষ্ঠা কৰা হৈছিল। কিন্তু এতিয়াও এই প্ৰতিষ্ঠান খনৰ উদঘাটন হোৱা নাই ৷ গতিকে প্ৰশ্ন হয় এই প্ৰতিষ্ঠানখন শ্ৰেণীসমূহ আৰম্ভ হ’বনে? তৃতীয়তে অসম অৰুণাচল প্ৰদেশৰ সীমান্তত ডিৰকত আৰু এখন আইটীআই প্ৰতিষ্ঠান দুবছৰৰ পূৰ্বে নিৰ্মাণ হৈছিল।\nঅন্যান্য আইটীআই প্ৰতিষ্ঠানৰ দৰে এইখনো বিকল হৈ পৰি আছে। কোনেও নাজানে আইটীআই খন কেতিয়া আৰম্ভ হ’ব। চতুৰ্থতে ২০১৩ চনত দৰং জিলাত জল যোগান আঁচনি আৰম্ভ হ’ল আৰু সম্পূৰ্ণ হ’ল ৷কিন্তু এতিয়াও এই আঁচনিসমূহ অবিকল হৈয়ে আছে। ২০১৬ চনত ৰাজ্য চৰকাৰে স্বাস্থ্য আৰু খাদ্য বিভাগৰ কাৰণে আয়োগ গঠন কৰিছিল যদিও কৰ্মচাৰীৰ অভাৱ দেখা গৈছে বিভাগটোত।\n২০০৩ চনত চাপৰমুখ আৰু কাচাপাৰাঘাট সংযোগী এখন দলং স্থাপন কৰা হৈছিল যদিও এতিয়া নিৰ্মাণ হ’বলৈ বাকী আছে ৷এক বিশেষ সূত্ৰৰ মতে কেন্দ্ৰীয় চৰকাৰৰ পৰা দলং,চিকিৎসালয় আদি নিৰ্মাণ কৰিবৰ কাৰণে ধনসমূহ সহজেই লাভ কৰে । অৱশ্য ইয়াৰ পিছত সেই আঁচনিৰ কাৰণে প্ৰয়োজনীয় বস্তু ক্ৰয় কৰাৰ দায়িত্ব তথা প্ৰয়োজনীয় লোক লোৱাৰ দায়িত্ব থাকে ৰাজ্য চৰকাৰৰ ওচৰত। আনহাতে বহু আধাৰশিলা কেৱল ৰাজনৈতিক মুনাফা লাভৰ আশাত কৰা হয়। গতিকে চৰকাৰে স্থাপন কৰা এই আঁচনিসমূহৰ ক্ষেত্ৰত চৰকাৰে শেহতীয়াকৈ কি পদক্ষেপ লয় সেয়া গুৰুত্ব পূৰ্ণ ৷\nঅধিক খবৰৰ বাবে পঢ়ক:ভূমি অধিকাৰ ৰক্ষা কৰিবলৈ উচ্চ স্তৰীয় সমিতি গঠনৰ সিদ্ধান্ত\nভিডিঅ প্ৰতক্ষ্য কৰক:Assam Martial Arts shines at World Martial Arts Games 2019 in London\nTags: Assam Projects State Government


তামিলনাডুৰ কুন্নুৰৰ ঘনঘোৰ অৰণ্যত কিদৰে দুৰ্ঘটনাত পতিত হৈছিল CDS বিপিন ৰাৱটৰ বিমান? – Pratham Khabar\nঘৰ/দুৰ্ঘটনা/তামিলনাডুৰ কুন্নুৰৰ ঘনঘোৰ অৰণ্যত কিদৰে দুৰ্ঘটনাত পতিত হৈছিল CDS বিপিন ৰাৱটৰ বিমান?\nতামিলনাডুৰ কুন্নুৰৰ ঘনঘোৰ অৰণ্যত কিদৰে দুৰ্ঘটনাত পতিত হৈছিল CDS বিপিন ৰাৱটৰ বিমান?\nবহুতেই এই দুৰ্ঘটনাক শত্ৰুৰ ষড়যন্ত্ৰ বুলি ভাবিছিল যদিও অৱশেষত পোহৰলৈ আহিছে দুৰ্ঘটনাৰ আঁৰৰ প্ৰকৃত তথ্য।\nPratham Khabar News Send an email জানুৱাৰী 15, 2022\n0 124 এক মিনিটতকৈ কম\nএটা অভিশপ্ত দিন। ২০২১ চনৰ ৮ ডিচেম্বৰত দেশবাসীক কন্দুৱাই চিৰদিনৰ বাবে গুচি গ’ল দেশৰ প্ৰথমগৰাকী CDS বিপিন ৰাৱট।\nদুৰ্ঘটনাত পতিত হোৱা CDS গৰাকীৰ Mi 17 হেলিকপ্টাৰত আছিল তেখেতৰ পত্নী আৰু কেইবাজনো সেনা বিষয়া। এই দুৰ্ঘটনাৰ পিছতে সমগ্ৰ দেশতে হাহাকাৰ লাগিছিল। বহুতেই এই দুৰ্ঘটনাক শত্ৰুৰ ষড়যন্ত্ৰ বুলি ভাবিছিল যদিও অৱশেষত পোহৰলৈ আহিছে দুৰ্ঘটনাৰ আঁৰৰ প্ৰকৃত তথ্য।\nদৰাচলতে জলবায়ুৰ পৰিৱৰ্তনৰ বাবেই সংঘটিত হৈছিল সেই ভয়ংকৰ হেলিকপ্টাৰ দুৰ্ঘটনাটো। অঞ্চলটোত ডাৱৰ থকাৰ বাবেই পাইলটজনৰ স্থানিক বিভ্ৰান্তি হয়। বিমানখন পাইলটৰ সম্পূৰ্ণ নিয়ন্ত্ৰণত থাকোতেই ডাৱৰে অগা-ভেটা কৰাত হেলিকপ্টাৰখনে পাহাৰীয়া এলেকাত খু্ন্দিওৱাৰ ফলত অগ্নিসংযোগ হয় CDS বিপিন ৰাৱটৰ Mi 17 হেলিকপ্টাৰখনত।\nAssam Bipin Rawat CDS Bipin Rawat Mi 17 Plane Crash News Time Assam\nমহানগৰীত চিটী বাছৰ দৌৰাত্ম্য, বাছৰ খুন্দাত চিটিকি পৰিল ৰিক্সা চালক\nটেষ্ট দলৰ অধিনায়কত্ব এৰিলে বিৰাট কোহলীয়ে


Zoryl M in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nmember can buy this for ₹114.38\nZoryl M ৰ লাভ আৰু ব্যৱহাৰসমূহ- Zoryl M Benefits & Uses in Assamese- Zoryl M ar laabh aaru byavaharsamuh\nZoryl M ৰ পালি আৰু সেয়া কেনেদৰে ল'ব- Zoryl M Dosage & How to Take in Assamese - Zoryl M ar paali aaru xeya kenedore lobo\nZoryl M ৰ পাৰ্শ্চক্ৰিয়াসমূহ- Zoryl M Side Effects in Assamese- Zoryl M ar parshwakriyasamuh\nZoryl M সংক্ৰান্ত সতৰ্কতাবাণীসমূহ- Zoryl M Related Warnings in Assamese- Zoryl M xonkranta xatarkatabanisamuh\nঅইন দৰৱৰ সৈতে Zoryl Mৰ গুৰুতৰ ক্ৰিয়া-প্ৰতিক্ৰিয়া- Severe Interaction of Zoryl M with Other Drugs in Assamese- Oinor xoite Zoryl M ar gurutor kriya-pratikriya\nZoryl M মতভেদসমূহ- Zoryl M Contraindications in Assamese- Zoryl M nishedhsamuh\nZoryl M ৰ বিষয়ে সততে সোধা প্ৰশ্নসমূহ- Frequently asked Questions about Zoryl M in Assamese- Zoryl M ar bikhoye satate xodha prashnasamuh\nখাদ্য আৰু মদৰ সৈতে Zoryl M ক্ৰিয়া-প্ৰতিক্ৰিয়া- Zoryl M Interactions with Food and Alcohol in Assamese- khadya aaru modor xoite Zoryl M kriya-pratikriya\nZoryl M ৰ লাভ আৰু ব্যৱহাৰসমূহ - Zoryl M Benefits & Uses in Assamese - Zoryl M ar laabh aaru byavaharsamuh\nZoryl M তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nZoryl M ৰ পালি আৰু সেয়া কেনেদৰে ল'ব - Zoryl M Dosage & How to Take in Assamese - Zoryl M ar paali aaru xeya kenedore lobo\nZoryl M-ৰ উপাদানসমূহ - Zoryl M Active Ingredients in Assamese - Zoryl M-ar upadaansamuh\nZoryl M ৰ পাৰ্শ্চক্ৰিয়াসমূহ - Zoryl M Side Effects in Assamese - Zoryl M ar parshwakriyasamuh\nগৱেষণাৰ ভিত্তিত, Zoryl M ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nZoryl M সংক্ৰান্ত সতৰ্কতাবাণীসমূহ - Zoryl M Related Warnings in Assamese - Zoryl M xonkranta xatarkatabanisamuh\nZoryl M-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nZoryl M ৰ গৰ্ভাবস্থাৰ সময়ত পাৰ্শ্ব-প্ৰতিক্ৰিয়া জনা নাযায় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nZoryl M-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nZoryl Mস্তন্যপায়ী মহিলাৰ বাবে সুৰক্ষিত।\nবৃক্কত Zoryl M কি প্ৰভাৱ দেখা গৈছে?\nZoryl Mৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Zoryl M কি প্ৰভাৱ দেখা গৈছে?\nZoryl M গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Zoryl M ৰ কি প্ৰভাৱ দেখা গৈছে?\nZoryl Mৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Zoryl Mৰ গুৰুতৰ ক্ৰিয়া-প্ৰতিক্ৰিয়া - Severe Interaction of Zoryl M with Other Drugs in Assamese - Oinor xoite Zoryl M ar gurutor kriya-pratikriya\nZoryl M তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nZoryl M মতভেদসমূহ - Zoryl M Contraindications in Assamese - Zoryl M nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Zoryl M লোৱা অনুচিত যাতে -\nZoryl M ৰ বিষয়ে সততে সোধা প্ৰশ্নসমূহ - Frequently asked Questions about Zoryl M in Assamese - Zoryl M ar bikhoye satate xodha prashnasamuh\nএই Zoryl M-এ অভ্য়াস বা নিচাৰ সৃষ্টি কৰে নেকি?\nনহয়, Zoryl M আসক্তি সৃষ্টি কাৰক বুলি কোনো সাক্ষ্য নাই।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Zoryl M লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, আপুনি ডাক্তৰৰ পৰামৰ্শৰ পিছতহ Zoryl M লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Zoryl Mৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Zoryl M ক্ৰিয়া-প্ৰতিক্ৰিয়া - Zoryl M Interactions with Food and Alcohol in Assamese - khadya aaru modor xoite Zoryl M kriya-pratikriya\nখাদ্য আৰু Zoryl Mৰ ক্ৰিয়া-প্ৰতিক্ৰিয়া\nZoryl Mৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Zoryl Mৰ মাজৰ প্ৰতিক্ৰিয়া\nZoryl Mৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।


Fruit Infused water or detox water would help you to prevent many problems– News18 assam\nHome » photogallery » lifestyle »Fruit Infused Water : আচৰিত কথা নহয়নে ? ফলৰ পৰা আহৰণ কৰা পানী খালে আমাৰ শৰীৰৰ বহুতো সমস্যা নাইকিয়া হয়...\nFruit Infused Water : আচৰিত কথা নহয়নে ? ফলৰ পৰা আহৰণ কৰা পানী খালে আমাৰ শৰীৰৰ বহুতো সমস্যা নাইকিয়া হয়...\nFruit Infused water or detox water would help you to prevent many problems: পানী আৰু জীৱন সমাৰ্থক। যদি সেই পানী ফলপ্ৰসূ হয়, ইয়াৰ মানদণ্ড যথেষ্ট বৃদ্ধি পায়। স্বাস্থ্য সচেতন লোকসকলৰ বাবে, এতিয়া নতুন প্ৰৱণতা হৈছে ফল সঞ্চাৰিত পানী খোৱা। বহুলোকে ইয়াক ডিটক্স পানী বুলিও কয়।\n| August 19, 2021, 18:53 IST\nচৰবতৰ দৰে ই শৰীৰৰ বাবেও কেলৰিৰ পৰা বহুত মুক্ত কিয়নো ইয়াত চেনী নাথাকে। মিক্সাৰ বা গ্ৰাইণ্ডাৰ ব্যৱহাৰ নকৰাকৈ ঘৰত ফলৰ পানী সহজে প্ৰস্তুত কৰিব পাৰি। বিভিন্ন ফল, পাচলি আৰু বনৌষধিৰ সোৱাদ ইচ্ছাঅনুসৰি মিহলি কৰিব পাৰি।\nএই পানীয়টো আমাৰ শৰীৰৰ বাবে কোন দিশত উপকাৰী চাওঁআহক। বয়সৰ লগে লগে আমাৰ শৰীৰত জলসিঞ্চনৰ পৰিমাণ হ্ৰাস পায়। ই পাচন তন্ত্ৰত ব্যাঘাত জন্মায়। ডিটক্স পানীয়ে সেই সমস্যাৰ মোকাবিলা কৰাত সহায় কৰে।\nআমাৰ বহুতৰে পানী খোৱাৰ প্ৰৱণতা কম। যিসকলৰ এই অভ্যাস আছে তেওঁলোকে পানীৰ সোৱাদহীনতাৰ অজুহাত প্ৰস্তুত কৰে। ফলৰ নিষ্কাশন মিহলি কৰিলে খোৱা পানীৰ বাবে অতিৰিক্ত সোৱাদ আহে।\nআহৰণ কৰা পানী অতিৰিক্ত চৰ্বি হ্ৰাস কৰাতো কাৰ্যকৰী। আপুনি চাহ, কফিৰ সলনি ডিটক্স পানীৰে আপোনাৰ দিনটো আৰম্ভ কৰিব পাৰে।\nবেৰীসদৃশ ফলবোৰত এণ্টিঅক্সিডেণ্ট থাকে। এই ফলৰ নিষ্কাশন জাৰিট পানী গ্ৰহণৰ দ্বাৰা শৰীৰক ডিটক্স কৰাত সহায় কৰে।\nআমাৰ শৰীৰত প্ৰায়ে বিভিন্ন কাৰণত ভিটামিন চি-ৰ অভাৱ হয়। নেমু ফলৰ নিষ্কাশনৰ পৰা তৈয়াৰ কৰা ডিটক্স পানীয়ে সমস্যাটো আঁতৰ কৰে।


মূল-আধুনিক নীতিকথা, লেখক-জিত গুহ ঠাকুৰতা:অনুবাদ -পংকজ কুমাৰ নেওগ – ফটাঢোল\nDecember 1, 2021 অনুবাদ\tOne comment\nমূল-আধুনিক নীতিকথা, লেখক-জিত গুহ ঠাকুৰতা:অনুবাদ -পংকজ কুমাৰ নেওগ\nশৈশৱত আমি সকলোৱে নীতি কথাৰ গল্প পঢ়িছিলোঁ আৰু এই গল্পবোৰে আমাৰ চৰিত্ৰ গঠনত যথেষ্ট সহায় কৰিছিল। এতিয়া যদি সেই গল্পবোৰৰ কথা ভাৱোঁ অনেকবোৰেই বৰ্তমান যুগত বৰ এটা খাপ নাখায়। শিশুমনৰ বাবে গল্পবোৰ এতিয়াও উপযুক্ত কিন্তু আমি যিসকলে জীৱনৰ ঘাত-প্ৰতিঘাতৰ সৈতে পৰিপক্ক হৈ উঠিছোঁ তেওঁলোকৰ বাবে এই নীতিকথাবোৰ আধুনিক জীৱনযাত্ৰাৰ সৈতে সঙ্গতি ৰাখি কিছু অন্যভাৱেও লিখা সম্ভৱ। এটা উদাহৰণ দিয়া যাওক। ধৰি লওক গৰখীয়াই গৰু চৰাবলৈ যোৱা কাহিনীটো।\nএজন গৰখীয়া ল’ৰাই গৃহস্থৰ গৰুবোৰ চৰাবলৈ সদায় হাবিৰ দাঁতিৰ পথাৰ এখনলৈ যায়। গৰুবোৰ পথাৰত চৰিবলৈ এৰি দি এজোপা গছৰ ছাঁত সি তাৰ মোবাইল ফোনটো লৈ ব্যস্ত হৈ থাকে। ধেমালিতে সি সদায় নিজৰ ষ্টেটাছ দিয়ে – “মোৰ গৰুৰ পালৰ মাজত এটা বাঘ সোমাইছে, প্লিজ হেল্প মি!” গৰখীয়াৰ ষ্টেটাছ দেখি তাৰ বন্ধু-বান্ধৱ, চুবুৰিৰ লোক সকলোবোৰ দৌৰি আহে। তাকে দেখি গৰখীয়া ল’ৰাই সদায় হাঁহে, এই মানুহবোৰ সঁচাকৈয়ে বুৰ্বক! এদিন সঁচাকৈয়ে গৰুৰ জাকত এটা বাঘ সোমাল। গৰখীয়াই লগে লগে ষ্টেটাছ দিলে – “আজি সঁচাকৈয়ে বাঘ এটা আহিছে, প্লিজ মোক বচোৱা।” সকলোৱে ৰিপ্লাই দিলে – “তোমাক আমি আৰু বিশ্বাস নকৰোঁ। যদি সঁচাকৈ বাঘ গৰুৰ জাকত সোমাইছে বাঘটোৰ সৈতে এখন চেল্ফি তুলি পঠোৱা; তেতিয়াহে আমি মানিম।” অগত্যা উপায় নাপাই গৰখীয়াজনে বাঘৰ সৈতে চেল্ফি তুলিবলৈ যাওঁতে বাঘৰ কবলত পৰি মৃত্যুমুখত পৰে।\nএই গল্পটোত গোটেইবোৰ আছে। আধুনিকতাও আছে আৰু চৰিত্ৰ গঠনৰ নীতি বাক্যও ভালকৈ বুজা যায়। কিন্তু কেতিয়াবা গল্প বেছি আধুনিক কৰিবলৈ গ’লে নীতিবাক্য অৰ্থহীন হৈ পৰে। ঠিক এনেধৰণৰ সত্য ঘটনা এটাই সিদিনা মোৰ সৈতে ঘটিল। সৰুকালত ঈছপৰ গল্প আপোনালোকে নিশ্চয় পঢ়িছে। এটা কাউৰী আৰু কলহৰ কাহিনী ময়ো পঢ়িছোঁ। সেয়েহে গৰমকালি এদিন কথাটো মোৰ টেষ্ট কৰিবলৈ মন গ’ল। ঘৰৰ চাদত এটা মাটিৰ কলহত মই অলপ পানী ভৰাই কলহটোৰ চাৰিওফালে শিলগুটি কিছুমান পেলাই থ’লোঁ। সদায় কাউৰী এটা আহি আমাৰ চাদত পৰেহি, ভাৱিলোঁ কাউৰীটোৱে কি কৰে দেখা যাওক। অলপ পিছতে চালাক-চতুৰ কাউৰী এটা উৰি আহি কলহৰ কাণত পৰিলহি। কলহৰ ভিতৰলৈ জুমি আৰু ইফালে সিফালে মূৰ ঘূৰাই চাই অলপ পিছতে কাউৰীটো উৰি গুচি গ’ল। পিছদিনাখনো একেই কাণ্ড। প্ৰত্যেকদিনা কাউৰীটো উৰি আহি কলহৰ মুখত পৰে, কলহৰ ভিতৰলৈ জুমি অলপ পৰৰ পিছত তাৰ পৰা উৰি গুচি যায়। আনি থোৱা শিলগুটিখিনি যেনেকৈ আছিল তেনেকৈয়ে পৰি থাকিল।\nএদিন কাউৰীটো নহালৈকে মই ঘৰৰ চাদতে অপেক্ষা কৰি আছিলোঁ। এটা সময়ত সি উৰি আহি কলহৰ মুখত বহিল। মই লগে লগে প্ৰশ্ন কৰিলোঁ – “হেৰা, কথাটো কি মোক কোৱাচোন, কলহৰ ভিতৰত শিলগুটিবোৰ পেলোৱা নাই যে তুমি! ঈছপৰ গল্প পঢ়া নাই নেকি?” কাউৰীটোৱে মোলৈ এটা বঙ্কিম চাৱনি নিক্ষেপ কৰি শ্লেষভৰা কণ্ঠেৰে উত্তৰ দিলে – “ঈছপৰ কাহিনী সেই কোন কালতে লিখা! ২০২১ চন এতিয়া যাবৰে হ’ল। টেকন’লজি ক’ৰ পৰা ক’ত পালেগৈ কিবা খবৰ ৰাখিছানে? মইতো সদায় ইয়ালৈ আহি ‘ব্লুটুথ’ৰ সহায়েৰে কলহৰ পানী খাই যাওঁ। শিলগুটিৰ কি দৰকাৰ?” কথাষাৰ মোক শুনাই সি পাখি মেলি কোনোবাফালে উৰি গ’ল। মই কলহটোৰ কাষলৈ গৈ এবাৰ কলহৰ ভিতৰলৈ জুমি চালোঁ। কি অদ্ভুত কথা! কলহটোত পানী শেষ হওঁ হওঁ! ঠিক সেই সময়ত মোৰ আৰু এটা তেনে ঘটনালৈ মনত পৰিল। সেইটোও ঈছপৰ গল্পতে আছে।\nএবাৰ এটা চতুৰ শিয়ালে বগলী এটাক মধ্যাহ্ন ভোজনৰ বাবে নিমন্ত্ৰণ জনালে। শিয়ালে আদৰ সাদৰকৈ অতিথিক বহুৱাই এখন ডাঙৰ থালত পুঠি মাছৰ জোল খাবলৈ দিলে। বেচেৰা বগলীয়ে তাৰ দীঘল ঠোঁটেৰে চেপেটা থালখনৰ পৰা একোৱেই খাব নোৱাৰিলে। চতুৰ শিয়ালে বগলীক ভালকৈ মূৰ্খ বনালে। এনেতে বগলীৰ ঈছপৰ সাধুকথাটোলৈ মনত পৰিল। সেইবাবে এদিন বগলীয়েও শিয়ালক নিমন্ত্ৰণ জনাই দীঘল ডিঙিৰ চুৰাহী এটাত চিকেন চুপ খাবলৈ দিলে। শিয়ালে নিজৰ বেগৰ পৰা দীঘল ‘ষ্ট্ৰ’ এডাল উলিয়াই আৰামত চুপখিনি খাই শেষ কৰে। বগলী হতভম্ব হ’ল। খোৱা-বোৱা শেষ কৰি শিয়ালে বগলীলৈ বাক্যবাণ এৰিলে – “ভাই, ঈছপৰ গল্প ময়ো পঢ়িছোঁ!” আৰু অ’ সেই গল্পটো নক’লে মোৰ যে পাপেই লাগিব!\nএবাৰ শহা এটাই কাছক ক’লে – “ব’লা, আমি দৌৰ প্ৰতিযোগিতা এখনত ভাগ লওঁ। তুমি মোক দৌৰত হৰুৱাব পাৰিবানে?” কাছই উত্তৰ দিলে – “নিশ্চয় চেষ্টা কৰি চাব পাৰোঁ।” কাছৰ কথা শুনি শহাৰ কি যে হাঁহি! যি নহওক দুজনৰ মাজত এদিন দৌৰ প্ৰতিযোগিতা আৰম্ভ হ’ল। নিৰ্জন হাবিৰ মাজেৰে এটা দীঘলীয়া পথ। কাছই লাহে লাহে আগুৱাবলৈ ধৰিলে। শহাই বহুত দূৰ দৌৰি আগবঢ়াৰ পাছত ভাবিলে যে মাজত জিৰণি নোলোৱাই মঙ্গল কাৰণ টোপনিত পৰিলে কোন মুহূৰ্তত কাছ আগবাঢ়ি যাব ঠিক নাই। শহা গৈ প্ৰায় ফিনিছিং লাইনৰ ওচৰ পালেগৈ আৰু কাছৰ কাৰণে অপেক্ষা কৰিবলৈ ধৰিলে। ইফালে কাছই কিছুদূৰ আগবাঢ়ি গৈ ভাবিলে যে শহাই নিশ্চয় ইতিমধ্যে ফিনিছিং লাইন পাৰ কৰিছে গতিকে ইমান লৰালৰি কৰি লাভ নাই। কাছই জিৰণি লোৱাৰ কথা ভাবিলে। এজোপা গছৰ ছাঁত কাছ আৰামত টোপনি গ’ল। ইফালে ফিনিছিং লাইনৰ কাষত ঘণ্টাৰ পাছত ঘণ্টা অপেক্ষা কৰি শহাৰ আমনি লাগিল। কাছ আহি নাপায়হে নাপায়। অধৈৰ্য হৈ কাছ কোনখিনি ঠাই পাইছেহি চাবলৈ শহা আকৌ উভতি গ’ল। কাছই যিজোপা গছৰ তলত জিৰণি লৈ আছিল সেই ঠাই পাৰ হৈ শহা বহু পিছলৈ উভতি গ’ল। কাছৰ দেখা দেখি নাই। ইফালে কাছই টোপনিৰ পৰা সাৰ পাই আকৌ লাহে লাহে আগুৱাবলৈ ধৰিলে। শহাই এই কথা গমেই নাপায়। সি গৈ গৈ প্ৰায় দৌৰ আৰম্ভ কৰা ঠাইখিনি পালেগৈ। হঠাতে কিবা এটা সন্দেহে তাৰ মনত ভুমুকি মাৰিলে- “এই বেটা কাছই কিবা টেঙৰালি কৰা নাইতো!” মনলৈ এই চিন্তা অহাৰ লগে লগে শহাই আকৌ দৌৰি আৰু ফোঁপাই-জোপাই ফিনিছিং লাইনৰ কাষ পাই দেখে যে কাছ আগতেই সেইখিনি আহি পালেহি। শহাক দেখি কাছই মাত লগালে – “আকৌ হাৰিলাতো! মই সেই ৰাতিপুৱাৰ পৰা তোমালৈ অপেক্ষা কৰি আছোঁ।” গল্পটোৰ নীতিকথা একেবাৰেই সহজ। কথাটো হ’ল ভাগ্যই সদায় কাছক সহায় কৰে। কাছ সদায় জিকে আৰু শহা সদায় হাৰে। কথাটো অন্যভাৱে ক’বলৈ গ’লে দুখীয়া সদায় দুখীয়া আৰু ডাঙৰলোক আৰু ডাঙৰ হয়। ভাবি চাওকচোন কথাষাৰ এবাৰ, ইয়াতকৈ নিষ্ঠুৰ সত্য আৰু কি আছে? ইয়াৰ পাছৰ গল্পটো অৱশ্যে ইমান নিষ্ঠুৰ নহয়, এই গল্পটো এখন গাঁৱৰ গল্প। সেই গাঁৱৰ সকলো নীতিশিক্ষাৰ খুব ভক্ত আছিল। সেই গাঁৱতেই আছিল এজন দুখীয়া খেতিয়ক আৰু তেওঁৰ কেইবাজনো পুত্ৰ। পুতেক কেইজনে সদায় নিজৰ মাজতে হাই-কাজিয়া কৰি কটাইছিল। খেতিয়কে এদিন পুতেক কেইজনক নীতিশিক্ষা দিয়াৰ কথা ভাৱে। তেওঁ বাঁহৰ কামি কেইডালমান বান্ধি বাণ্ডল এটা কৰে আৰু এজন এজনকৈ পুতেকসকলক মাতি বাণ্ডলটো ঠিক মাজতে ভাঙিবলৈ দিয়ে। অনেক চেষ্টা কৰিও কোনেও বাণ্ডলটো ভাঙিব নোৱাৰিলে। এইবাৰ কৃষকে বাণ্ডলটো খুলি এডাল এডাল কামি উলিয়াই ল’ৰাকেইটাক ভাঙিবলৈ দিলে। কামিবোৰ বেছ শকত আছিল বাবে সেইবোৰো ল’ৰা কেইজনে ভাঙিব নোৱাৰিলে। তাকে দেখি কৃষকে মূৰে-কপালে হাত দিলে। গোটেই দিন ঘৰতে বহি বহি আৰু ফেচবুক, ইনষ্টাগ্ৰাম ইত্যাদি কৰি আটাইকেইটা ল’ৰা অকাল কুষ্মাণ্ডলৈ পৰিণত হৈছে। এডাল লাঠিও ভাঙিব পৰা নাই। ডাঙৰ ল’ৰাজন বাকীবোৰতকৈ কিছু শক্তিশালী আছিল বাবে তাক দিয়া লাঠিডাল সি যেনিবা ভাঙিবলৈ সক্ষম হ’ল। অলপ হ’লেও সন্তুষ্ট হৈ বৃদ্ধ কৃষকজনে আটাইকেইজন পুত্ৰক কাষলৈ মাতি আনিলে। তেওঁৰ উদ্দেশ্য একেবাৰে বিফলো হোৱা নাই। তেওঁ ডাঙৰ পুত্ৰক প্ৰশ্ন কৰিলে – “আজিৰ এই অভিজ্ঞতাৰ পৰা কি প্ৰমাণ হ’ল তই কচোন।”\nডাঙৰ ল’ৰাই উত্তৰ দিলে – “আজি এয়েই প্ৰমাণ হ’ল যে আমাৰ মাজত অকল ময়েই চালমান খান আৰু বাকীবোৰ কাদেৰ খান!” বুঢ়া বাপেকে কপালত চপৰিয়াই আৰ্তনাদ কৰি উঠিল – “হায় ভগৱান! কাৰ যে বাপেকী বনালা মোক!” পুনৰ বৰপুত্ৰক উদ্দেশ্যি তেওঁ ক’লে – “নহয় অ’ বোপাই, কথাটো ভালকৈ শুন। মই ইচ্ছা কৰিয়েই প্ৰথমে গোটেইবোৰ কামি একেলগে বান্ধি প্ৰত্যেককে ভাঙিবলৈ দিছিলোঁ, কিন্তু তহঁতৰ কোনেও ভাঙিব নোৱাৰিলি। কিন্তু মুঠাটোৰ পৰা এডাল কামি উলিয়াই দিওঁতে তই অনায়সে সেইডাল ভাঙিব পাৰিলি। এই কথাটোৰ পৰা তই কি শিকিলি ভায়েৰহঁতক ক।” ডাঙৰ ল’ৰাই এইবাৰ কথাটো বুজি বাকীকেইজন ভায়েকক বুজালে – “ইয়াৰ অৰ্থ একেবাৰেই সহজ! কিবা এটা কাম কৰিবলৈ গৈ তহঁতে যদি দেখ যে কামটো খুব কঠিন, লগে লগে বুজিবি যে আমাৰ গুণধৰ পিতৃদেৱে কামটোত নিশ্চয় কিবা জেং লগাই থৈছে!”\nআপোনালোকে নিশ্চয় সোণৰ কণী পৰা হাঁহৰ গল্পটো শুনিছে। হাঁহৰ মালিকে এদিন ভাবিলে – “দিনে এটা কণীৰে কি হ’ব, আৰু লাগে।” তেওঁৰ লোভ উপজিল। সেয়েহে হাঁহজনীৰ ওচৰলৈ গৈ তেওঁ ক’লে – “এদিন সোণৰ কণীৰ সলনি সাধাৰণ কণী এটা পাৰিবিচোন!” হাঁহজনীয়ে পিছদিনাই সাধাৰণ কণী এটা পাৰিলে। সেই কণী ফুটি এদিন হাঁহ পোৱালি এটা ওলাল আৰু কেইদিনমানৰ পাছত সেই হাঁহজনীয়েও সোণৰ কণী পাৰিবলৈ ধৰিলে। একে প্ৰজাতিৰ হাঁহ বাবে কণী পৰা ধৰণো একেই! দিনে দুটা সোণৰ কণী লাভ কৰিও লোভী মানুহজন সন্তুষ্ট নহ’ল। হাঁহ দুজনীৰ পৰা আকৌ দুটা সাধাৰণ কণী বিচাৰি আৰু তাৰ পৰা পোৱালি জগিবলৈ দি তেওঁ মুঠতে চাৰিজনী একে প্ৰজাতিৰ হাঁহৰ মালিক হ’ল। আটাইকেইজনী হাঁহে সদায় সোণৰ কণী পাৰে। এইদৰে মানুহজনৰ সম্পদ বহুতগুণে বাঢ়ি গ’ল। এতিয়া এই গল্পটোৰ নীতিকথা হ’ল – ‘অতি লোভ কৰিলে তাঁতীয়ে তাঁত বোৱা এৰি গাৰ্মেণ্টৰ বিজনেছ কৰিব পাৰে’ – মাত্ৰ বুদ্ধি থকা উচিত। সৰ্বশেষত মই খৰিকটীয়াৰ গল্পটো ক’ব খুজিছোঁ।\nএজন খৰিকটীয়াই এদিন নদীৰ পাৰত থকা গছ এজোপা কাটি আছিল। দুৰ্ভাগ্যবশতঃ হঠাতে এবাৰ হাতৰ পৰা পিচলি কুঠাৰখন নদীত পৰিল। দুখীয়া খৰিকটীয়াজনে নদীৰ পাৰত বহি কান্দিবলৈ ধৰিলে। তেতিয়াই নদীৰ পৰা জলকুঁৱৰী উঠি আহি খৰিকটীয়াক প্ৰথমে এখন ৰূপৰ আৰু তাৰ পাছত সোণৰ কুঠাৰ দেখুৱালে। সি কোনোখনেই তাৰ নহয় বুলি জলকুঁৱৰীক ক’লে। জলকুঁৱৰীয়ে এইবাৰ সকলোবোৰ কুঠাৰ আঁতৰাই থৈ খৰিকটীয়াক সি নদীত পেলোৱা লোহাৰ কুঠাৰখন দেখালে। সি আনন্দতে চকুপানী মোহাৰি ক’লে – “হয় দেবী, এইখনেই মোৰ নিজৰ কুঠাৰ।” খৰিকটীয়াৰ সততাত সন্তুষ্ট হৈ জলকুঁৱৰীয়ে ক’লে – “তোমাৰ সততাত মই অতিকৈ মুগ্ধ হৈছোঁ। তোমাৰ মঙ্গল হওক। তোমাৰ পৰিয়াল সদায় যেন সুখত থাকে।”\nএইবুলি কৈ জলকুঁৱৰীয়ে পুনৰ ডুব দিবলৈ লওঁতেই খৰিকটীয়াই চিঞৰিলে – দেবী, ক্ষন্তেক ৰ’ব ! আপুনি কিবা এটা কথা পাহৰিছে যেন পাইছোঁ।” “হে, কিনো পাহৰিলোঁ?” -অবাক হৈ জলকুঁৱৰীয়ে প্ৰশ্ন কৰিলে। “নহয় মানে, মই ইমান ভাল পাৰফৰমেন্স দিলোঁ, সেই সোণৰ আৰু ৰূপৰ কুঠাৰকেইখন মোক গিফ্ট নকৰে নেকি?”\nজলকুঁৱৰীয়ে উত্তৰ দিলে – “সেইবোৰ গিফ্টিং কেৱল গল্পতহে হয়। মোৰ হাতত সোণৰ আৰু ৰূপৰ কুঠাৰ মাত্ৰ এখনকৈ আছে। তোমাক সেই দুখন দি দিলে পিছৰবাৰ অইন কোনো খৰিকটীয়াৰ কুঠাৰ পানীত পৰিলে মই কি কৰিম?”\nউপসংহাৰ : এবাৰ এজন মোবাইল বিক্ৰেতাই অনেকবোৰ মোবাইল ফোন লৈ এখন দূৰণিৰ ঠাইলৈ গৈছিল। বহুদূৰ বাটকুৰি বাই ভাগৰ লগাত মোবাইলৰ বেগটো থৈ তেওঁ গছ এজোপাৰ ছাঁত বহিল। বতাহৰ জুৰ পাই মানুহজন গভীৰ নিদ্ৰাত পৰিল। টোপনিৰ পৰা সাৰ পাই তেওঁ দেখে যে গছৰ ওপৰত থকা কিছুমান বান্দৰে বেগৰ পৰা গোটেইবোৰ মোবাইল উলিয়াই গছৰ ওপৰলৈ লৈ গ’ল। বেপাৰীজনে বুদ্ধি কৰি পেণ্টৰ পকেটৰ পৰা নিজৰ মোবাইলটো উলিয়াই দূৰলৈ দলি মাৰি পঠিয়ালে। তেওঁ আশা কৰিছিল যে বান্দৰবোৰে তেওঁক ‘কপি’ কৰিব। কিন্তু বেপাৰীজনৰ এই কাণ্ড দেখি বান্দৰৰ চৰ্দাৰজন তললৈ নামি আহি মোবাইলটো তুলি ল’লে আৰু মানুহজনৰ কাষলৈ গৈ তেওঁৰ গালত এটা প্ৰচণ্ড চৰ শোধাই ক’লে – “ভাৰ্ছন এতিয়াও আপডেট কৰা নাই, হাঁ? তুমি যদি মোবাইলটো নদলিয়াই গছজোপাৰ গুৰিতে মিছামিছিকৈ মোবাইল চাৰ্জ কৰি থকাৰ ভাও জুৰিলাহেঁতেন আমিও বৰং তাকে দেখি চাৰ্জত মোবাইলবোৰ এৰি থৈ আহিলোঁহেঁতেন…!!!”\n« মেধিৰ বিলৈ- নীলাক্ষি কাকতি\nবিশেষ্য, বিশেষণ ইত্যাদি-জ্যোতিৰূপা কোঁৱৰ খাটনিয়াৰ »\nReally interesting.This reminds me the writings ofaBengali writer who wrote such kind of things,the book is with us and you can go through it when you come to Guwahati.


মানুহৰ চকু আৰু বাৰেবৰণীয়া পৃথিৱী The Human Eye And the Colourful world\nJune 6, 2020 July 30, 2020 AdminNCERT Solutions- অসমীয়া মাধ্যম, বিজ্ঞান- দশম শ্ৰেণীclass 10, class x, ncert, science, solution, The Human Eye, অধ্যায় ১১, অসমীয়া মাধ্যম, দশম শ্ৰেণী, বিজ্ঞান, মানুহৰ চকু আৰু বাৰেবৰণীয়া পৃথিৱী\nইয়াত অসমীয়া মাধ্যমৰ, বিজ্ঞান বিষয়ৰ, প্ৰশ্নৰ উত্তৰ সমূহ দিয়া হৈছে ৷ দশম শ্ৰেণীৰ, অধ্যায়- ১১ (মানুহৰ চকু আৰু বাৰেবৰণীয়া পৃথিৱী) পাঠটিত থকা প্ৰশ্নৰ উত্তৰ সমূহ ইয়াত পাব ৷\nপ্ৰশ্নাৱলী, Page No- 190\nউত্তৰ- চকুৰ লেন্ছৰ ফ’কাছ দৈৰ্ঘ্য পৰিবৰ্তন কৰিব পৰা সামৰ্থ্যক চকুৰ উপযোজন ক্ষমতা বোলে৷\n2. মায়’পিয়াগ্ৰস্ত চকু থকা মানুহ এজনে 1.2mতকৈ বেছি দূৰৰ বস্তু স্পষ্টকৈ দেখা নাপায়৷ যথোচিত দৃষ্টি ঘূৰাই আনিবলৈ কেনেধৰণৰ লেনছ ব্যৱহাৰ কৰিব লাগিব ?\nউত্তৰ- মায়’পিয়াগ্ৰস্ত চকু থকা মানুহজনৰ যথোচিত দৃষ্টি ঘূৰাই আনিবলৈ উপযুক্ত ক্ষমতাৰ অৱতল লেনছ ব্যৱহাৰ কৰিব লাগিব ৷\n3. স্বাভাৱিক দৃষ্টিৰ মানুহ এজনৰ বাবে দূৰ–বিন্দু আৰু নিকটবিন্দু কি ?\nউত্তৰ- চকুৰে স্পষ্টকৈ দেখা আতাইতকৈ দূৰৰ বিন্দুটোক দূৰ-বিন্দু বোলে৷ স্বাভাৱিক দৃষ্টিৰ মানুহৰ বাবে দূৰ-বিন্দু অসীমত থাকে৷\nচকুৰ পৰা যি ন্যূনতম দূৰত্বত বস্তু এটা স্পষ্টকৈ আৰু কৃচ্ছ্ৰসাধন নকৰাকৈ দেখা পোৱা যায় তাক চকুৰ নিকট বিন্দু বুলি কোৱা হয়৷ স্বাভাৱিক দৃষ্টিৰ মানুহৰ বাবে নিকট বিন্দু চকুৰ পৰা প্ৰায় 25cm |\n4. ছাত্ৰ এজন শেষৰ বেঞ্চত বহিলে ব’ৰ্ডখন চোৱাত অসুবিধা পায়৷ ল’ৰাজনে ভোগা বিকাৰটো কি হ’ব পাৰে? ইয়াৰ সংশোধন কেনেকৈ কৰিব পাৰি ?\nউত্তৰ- ল’ৰাজনে ভোগা বিকাৰটো মায়’পিয়া বা নিকট দৃষ্টিগ্ৰস্ততা ৷\nউপযুক্ত ক্ষমতাৰ অৱতল লেনছ ব্যৱহাৰ কৰি মায়’পিয়া বা নিকট দৃষ্টিগ্ৰস্ততা সংশোধন কৰিব পাৰি৷\nমানুহৰ চকু আৰু বাৰেবৰণীয়া পৃথিৱী , অনুশীলনী\n5. এজন মানুহৰ দূৰ দৃষ্টিগ্ৰস্ততা সংশোধনৰ বাবে -5.5 ডায়প্টাৰ ক্ষমতাৰ লেন্ছৰ আৱশ্যক৷ তেঁওৰ নিকট দৃষ্টিগ্ৰস্ততাৰ সংশোধনৰ বাবে আৱশ্যকীয় লেন্ছৰ ক্ষমতা -1.5 ডায়প্টাৰ হ’লে (i) দূৰ দৃষ্টিগ্ৰস্ততা (ii) নিকট দৃষ্টিগ্ৰস্ততাৰ সংশোধনৰ বাবে আৱশ্যক হোৱা লেন্ছৰ ফ’কাছ দৈৰ্ঘ্য কিমান?\n6. নিকট দৃষ্টিগ্ৰস্ত মানুহ এজনৰ দূৰ বিন্দু চকুৰ সন্মুখত 80 cm দূৰত্বত ৷ এই বিকাৰৰ সংশোধনৰ বাবে প্ৰয়োজন হোৱা লেন্ছৰ প্ৰকৃতি কি আৰু ক্ষমতা কিমান ?\n7. দূৰ দৃষ্টিগ্ৰস্ততাৰ সংশোধন দেখুৱাই ৰশ্মিচিত্ৰ অংকন কৰা৷ দূৰ দৃষ্টিগ্ৰস্তত চকু এটাৰ বাবে নিকট বিন্দু 1m৷ এই বিকাৰৰ সংশোধনৰ বাবে প্ৰয়োজন হোৱা লেন্ছৰ ক্ষমতা কিমান ? ধৰি লোৱা স্বাভাৱিক চকুৰ বাবে নিকট বিন্দু 25cm৷\nউত্তৰ- দূৰ দৃষ্টিগ্ৰস্ততাৰ সংশোধনৰ বাবে উপযুক্ত ক্ষমতাৰ উত্তল লেনছ ব্যৱহাৰ কৰা হয়৷\nদূৰ দৃষ্টিগ্ৰস্ততাৰ সংশোধন দেখুৱাই এটা ৰশ্মিচিত্ৰ তলত অংকন কৰা হ’ল –\nচিত্ৰ – (a) আৰু (b) হাইপাৰমেট্ৰ’পিক চকু, (c)হাইপাৰমেট্ৰ’পিক চকুৰ সংশোধন\n8. সাধাৰণ চকুৱে এটা 25cmতকৈ ওচৰত ৰখা বস্তু দেখা নাপায় কিয়?\nউত্তৰ- চিলিয়াৰি পেশীএ চকুৰ লেনছৰ ফ’কাছ দৈৰ্ঘ্যৰ পৰিবৰ্তন ঘটায়৷ ওচৰৰ বস্তু চাবলৈ চিলিয়াৰি পেশীয়ে চকুৰ লেনছৰ বক্ৰতা বঢ়োৱা ফলত চকুৰ লেনছৰ ফ’কাছ দৈৰ্ঘ্য কমে৷ কিন্তু চকুৰ লেনছৰ ফ’কাছ দৈৰ্ঘ্য এটা ন্যূনতম মানতকৈ কমাব নোৱাৰি সেয়েহে সাধাৰণ চকুৱে এটা 25cmতকৈ ওচৰত ৰখা বস্তু দেখা নাপায়৷\n9. চকুৰ পৰা লক্ষ্যবস্তুৰ দূৰত্ব বঢ়াই নিলে চকুৰ ভিতৰত প্ৰতিবিম্বৰ দূৰত্বৰ কি হয়??\nউত্তৰ- চকুৰ ভিতৰত সদায়ে প্ৰতিবিম্বৰ গঠন অক্ষিপটত হয়৷ চকুৰ পৰা লক্ষ্যবস্তুৰ দূৰত্ব বঢ়াই নিলেও চকুৰ ভিতৰত প্ৰতিবিম্ব গঠন অক্ষিপটতে হ’ব৷ অক্ষিপটত প্ৰতিবিম্ব গঠন কৰিবলৈ লক্ষ্য বস্তুৰ দূৰত্ব সাপেক্ষে ফ’কাছ দৈৰ্ঘ্যৰ পৰিবৰ্তন ঘটে৷\n10. তৰাই তিৰ্ বিৰাই কিয় ?\nউত্তৰ- তৰাৰ তিৰ্ বিৰণি তৰাৰ বায়ুমণ্ডলীয় প্ৰতিসৰণৰ বাবে হয়৷ যিহেতু তৰাবোৰ অতি দূৰত থাকে গতিকে ইহঁতক পোহৰৰ বিন্দু বুলি ধৰিব পাৰি৷ বায়ুমণ্ডলীয় প্ৰতিসৰণ ঘটা মাধ্যমটোত প্ৰতিসৰনাংক ক্ৰমান্বয়ে সলনি হৈ থাকে বাবে তৰাৰ পৰা অহা পোহৰৰ গতিপথৰ কিছু পৰিবৰ্তন হৈ থাকে৷ ফলত তৰাৰ আপাত অৱস্হানৰ পৰিবৰ্তন হৈ থাকে আৰু চকুত সোমোৱা তৰাৰ পোহৰ কম বেছি হয়৷ তৰাটো কেতিয়াবা উজ্বল আৰু কেতিয়াবা ম্লান যেন লাগে৷ এইটোৱে হৈছে তৰাৰ তিৰ্বিৰণি৷\n11. গ্ৰহই তিৰ্ বিৰাই নাথাকে কিয় ?\nউত্তৰ- গ্ৰহবোৰ পৃথিৱীৰ নিচেই ওচৰত অৱস্হিত আৰু সেইবাবে সিহঁতক বিস্তৃত উৎস হিচাপে গণ্য কৰিব পাৰি৷ যদি আমি এটা গ্ৰহক পোহৰৰ বহুতো বিন্দু উৎসৰ সমষ্টি বুলি ধৰোঁ তেন্তে সকলো বিন্দু উৎসৰ পৰা আহি আমাৰ চকুত সোমোৱা পোহৰৰ পৰিবৰ্তনৰ গড় মান শূণ্য হ’ব আৰু ইয়েই তিৰ্বিৰণিৰ প্ৰভাৱ নস্যাৎ কৰে৷\n12. ৰাতিপুৱা সূৰ্যক ৰঙচুৱা দেখি কিয় ?\nউত্তৰ- ৰাতিপুৱা সূৰ্যটো দিগন্তৰ ওচৰত থাকে৷ দিগন্তৰ ওচৰত সূৰ্যৰ পোহৰ আমাৰ চকুত সোমোৱাৰ পূৰ্বে বায়ুমণ্ডলৰ আপেক্ষিকভাৱে ডাঠ তৰপবোৰৰ মাজেৰে যথেষ্ট দূৰত্ব অতিক্ৰম কৰে৷ এই দূৰত্ব অতিক্ৰম কৰা সময়ত নীলা ৰঙৰ সৰহভাগ আৰু চুটি তৰংগবোৰ কণাসমূহে বিক্ষিপ্ত কৰি আঁতৰাই পঠায়৷ সেইবাবে আমাৰ চকুত পৰা পোহৰ অধিক তৰংগ দৈৰ্ঘ্যৰ৷ ই সূৰ্যক ৰঙচুৱা আভা প্ৰদান কৰে৷\n13. মহাকাশচাৰী এজনে আকাশৰ ৰং নীলাৰ পৰিবৰ্তে কলা দেখে কিয় ?\nউত্তৰ- মহাকাশত বায়ুমণ্ডল নাথাকে ৷ মহাকাশত বায়ুমণ্ডল নথকা বাবে পোহৰৰ বিক্ষেপন নঘটে ৷ সেয়েহে মহাকাশচাৰী এজনে আকাশৰ ৰং নীলাৰ পৰিবৰ্তে কলা দেখে ৷\nঅধ্যায় ৬- জীৱন প্ৰক্ৰিয়া\nঅধ্যায় ৭- নিয়ন্ত্ৰণ আৰু সমন্বয়\nঅধ্যায়- ৯ – বংশগতি আৰু ক্ৰমবিকাশ\nঅধ্যায় ১২ – বিদ্যুৎ\nPrevious Previous post: নিয়ন্ত্ৰণ আৰু সমন্বয়\nNext Next post: বংশগতি আৰু ক্ৰমবিকাশ


Capcid in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Capcid ar byavahar, ppali, parshwakriya, upkaar, kriya-pratikriya aaru satarkatabani\nCapcid ৰ লাভ আৰু ব্যৱহাৰসমূহ- Capcid Benefits & Uses in Assamese- Capcid ar laabh aaru byavaharsamuh\nCapcid ৰ পালি আৰু সেয়া কেনেদৰে ল'ব- Capcid Dosage & How to Take in Assamese - Capcid ar paali aaru xeya kenedore lobo\nCapcid ৰ পাৰ্শ্চক্ৰিয়াসমূহ- Capcid Side Effects in Assamese- Capcid ar parshwakriyasamuh\nCapcid সংক্ৰান্ত সতৰ্কতাবাণীসমূহ- Capcid Related Warnings in Assamese- Capcid xonkranta xatarkatabanisamuh\nঅইন দৰৱৰ সৈতে Capcidৰ গুৰুতৰ ক্ৰিয়া-প্ৰতিক্ৰিয়া- Severe Interaction of Capcid with Other Drugs in Assamese- Oinor xoite Capcid ar gurutor kriya-pratikriya\nCapcid মতভেদসমূহ- Capcid Contraindications in Assamese- Capcid nishedhsamuh\nCapcid ৰ বিষয়ে সততে সোধা প্ৰশ্নসমূহ- Frequently asked Questions about Capcid in Assamese- Capcid ar bikhoye satate xodha prashnasamuh\nখাদ্য আৰু মদৰ সৈতে Capcid ক্ৰিয়া-প্ৰতিক্ৰিয়া- Capcid Interactions with Food and Alcohol in Assamese- khadya aaru modor xoite Capcid kriya-pratikriya\nCapcid ৰ লাভ আৰু ব্যৱহাৰসমূহ - Capcid Benefits & Uses in Assamese - Capcid ar laabh aaru byavaharsamuh\nCapcid তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCapcid ৰ পালি আৰু সেয়া কেনেদৰে ল'ব - Capcid Dosage & How to Take in Assamese - Capcid ar paali aaru xeya kenedore lobo\nCapcid-ৰ উপাদানসমূহ - Capcid Active Ingredients in Assamese - Capcid-ar upadaansamuh\nCapcid ৰ পাৰ্শ্চক্ৰিয়াসমূহ - Capcid Side Effects in Assamese - Capcid ar parshwakriyasamuh\nগৱেষণাৰ ভিত্তিত, Capcid ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCapcid সংক্ৰান্ত সতৰ্কতাবাণীসমূহ - Capcid Related Warnings in Assamese - Capcid xonkranta xatarkatabanisamuh\nCapcid-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nCapcidৰ ক্ষতিকৰ প্ৰভাব অতি বিৰল।\nCapcid-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Capcid ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Capcid গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Capcid কি প্ৰভাৱ দেখা গৈছে?\nCapcidৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Capcid কি প্ৰভাৱ দেখা গৈছে?\nCapcidৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Capcid ৰ কি প্ৰভাৱ দেখা গৈছে?\nCapcidৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Capcidৰ গুৰুতৰ ক্ৰিয়া-প্ৰতিক্ৰিয়া - Severe Interaction of Capcid with Other Drugs in Assamese - Oinor xoite Capcid ar gurutor kriya-pratikriya\nCapcid তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCapcid মতভেদসমূহ - Capcid Contraindications in Assamese - Capcid nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Capcid লোৱা অনুচিত যাতে -\nCapcid ৰ বিষয়ে সততে সোধা প্ৰশ্নসমূহ - Frequently asked Questions about Capcid in Assamese - Capcid ar bikhoye satate xodha prashnasamuh\nএই Capcid-এ অভ্য়াস বা নিচাৰ সৃষ্টি কৰে নেকি?\nনহয়, Capcid লোৱাটোৱে কোনো আসক্তিৰ সৃষ্টি নকৰে।\nআপুনি Capcid লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, কিন্তু Capcid লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nমানসিক ৰোগৰ চিকিত্সাৰ বাবে Capcid লৈ কোনো লাভ নাই।\nখাদ্য আৰু মদৰ সৈতে Capcid ক্ৰিয়া-প্ৰতিক্ৰিয়া - Capcid Interactions with Food and Alcohol in Assamese - khadya aaru modor xoite Capcid kriya-pratikriya\nখাদ্য আৰু Capcidৰ ক্ৰিয়া-প্ৰতিক্ৰিয়া\nখাদ্যৰ সৈতে Capcid লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Capcidৰ মাজৰ প্ৰতিক্ৰিয়া\nCapcidৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nCapcid ৰ অনুকল্প - Substitutes for Capcid in Assamese\nCapcid ৰ মূল্য আৰু পেকৰ চাইজ - Capcid Price and Pack Size in Assamese - Capcid ar mulya aaru pakor size


एक साल में बाइबल - ইণ্ডিয়ান ৰিভাইচ ভাৰচন - दिसंबर 4\n1. মাদীয়া দাৰিয়াবচৰ ৰাজত্ব কালৰ প্ৰথম বছৰতে ময়েই মিখায়েলক সমৰ্থন আৰু ৰক্ষা কৰিবলৈ থিয় হৈছিলোঁ।\n2. আৰু এতিয়া মই তোমাৰ আগত সত্যবিষয় প্রকাশ কৰোঁ। পাৰস্য দেশত তিনি জন ৰজা উৎপন্ন হ’ব; আৰু চতুৰ্থ ৰজা জন আন সকলতকৈ অধিক ধনৱান হ’ব। তেওঁ নিজৰ ধন-সম্পতিৰ দ্বাৰাই ক্ষমতা অৰ্জন কৰিব, আৰু তেওঁ সকলোকে গ্রীচ ৰাজ্যৰ বিৰুদ্ধে উচটাব।\n3. তাৰ পাছত এজন পৰাক্ৰমী ৰজা উৎপন্ন হ’ব; তেওঁ অতি বৃহৎ ৰাজ্য শাসন কৰিব, আৰু তেওঁ নিজৰ ইচ্ছাৰে সকলো কাৰ্য কৰিব।\n4. যেতিয়া তেওঁ উৎপন্ন হ’ব, তেওঁৰ ৰাজ্য ভগ্ন হ’ব, আৰু আকাশৰ চাৰিও দিশৰ বায়ুলৈ বিভক্ত হ’ব। তেওঁৰ ৰাজ্য তেওঁৰ বংশধৰসকলক দিয়া নহ’ব; আৰু তেওঁ শাসন কৰা সময়ত থকা ক্ষমতা আৰু নাথাকিব। কিয়নো তেওঁৰ ৰাজ্য উৎখাত কৰা হ’ব, আৰু তেওঁৰ বংশধৰক নিদি আন সকলক দিয়া হ’ব।\n5. দক্ষিণ দেশৰ ৰজা বলৱান হ’ব; কিন্তু তেওঁৰ সেনাপতি সকলৰ মাজৰ এজন তেওঁতকৈয়ো অধিক বলৱান হৈ এখন ডাঙৰ ৰাজ্য শাসন কৰিব।\n6. কেইবছৰমানৰ পাছত যেতিয়া নিৰূপিত সময় আহিব, তেতিয়া তেওঁলোকে মিত্রতা কৰিব। চুক্তি সুনিশ্চিত কৰিবলৈ দক্ষিণ দেশৰ ৰজাৰ জীয়েকক উত্তৰ দেশৰ ৰজালৈ দিয়া হ’ব; কিন্তু জীয়েকে নিজৰ ক্ষমতা হেৰুৱাব, আৰু তেওঁক পৰিত্যক্ত কৰা হ’ব। তেওঁ আৰু তেওঁক অনাসকলক, তেওঁৰ পিতৃক, আৰু সেই সময়ত তেওঁক সমৰ্থন কৰা জনক আপদত পেলোৱা হ’ব।\n7. তথাপি তেওঁৰ শিপাৰ এটি শাখা তেওঁৰ ঠাইত উৎপন্ন হ’ব; তেওঁ সৈন্যসামন্তক আক্রমণ কৰিব, আৰু উত্তৰ দেশৰ ৰজাৰ দুৰ্গত সোমাব, আৰু তেওঁলোকৰ বিৰুদ্ধে কাৰ্য কৰি জয়ী হ’ব।\n8. ৰূপ আৰু সোণৰ অতি সুন্দৰ পাত্ৰবোৰে সৈতে তেওঁলোকে তেওঁলোকৰ প্রতিমাবোৰ, আৰু দেৱতাবোৰকো মিচৰলৈ কাঢ়ি নিব। কেইবছৰমানৰ বাবে উত্তৰ দেশৰ ৰজাক আক্রমণ কৰাৰ পৰা বিৰত থাকিব।\n9. সেই ৰজা দক্ষিণ দেশৰ ৰজাৰ ৰাজ্যত সোমাব, কিন্তু তেওঁ নিজৰ দেশলৈ ঘূৰি যাব।\n10. তেওঁৰ পুত্রসকল যুদ্ধ কৰিব, আৰু মহা সৈন্য-সামন্ত গোটাব; তেওঁলোকে দেশৰ মাজেৰে জলপ্লাবনৰ দৰে সোমাব, আৰু তেওঁলোকৰ দুৰ্গৰ সকলো পথত পুনৰ হঠাতে আক্রমণ কৰিব।\n11. দক্ষিণ দেশৰ ৰজা অতিশয় ক্রোধাম্বিত হৈ উত্তৰ দেশৰ ৰজাৰ বিৰুদ্ধে যুদ্ধ কৰিব। উত্তৰ দেশৰ ৰজাই মহা সৈন্য-সামন্ত গোটাব, কিন্তু সেই সৈন্যসামন্তক দক্ষিণ দেশৰ ৰজাৰ হাতত গতাই দিয়া হ’ব।\n12. যেতিয়া সৈন্য-সামন্ত লৈ অহা হ’ব, তেতিয়া দক্ষিণ দেশৰ ৰজা অহঙ্কাৰেৰে পৰিপূৰ্ণ হ’ব। তেওঁৰ হাজাৰ হাজাৰ শত্রুক হত্যা কৰা হ’ব, কিন্তু তেওঁ কৃতকাৰ্য নহ’ব।\n13. উত্তৰ দেশৰ ৰজাই আন এটা সৈন্যৰ দল গঠন কৰিব; সেয়া আগতকৈয়ো ডাঙৰ হ’ব, কেইবছৰমানৰ পাছত উত্তৰ দেশৰ ৰজাই বহুতো সা-সঁজুলিৰ সৈতে ডাঙৰ সৈন্যৰ দল লৈ আহিব।\n14. সেই সময়ত দক্ষিণ দেশৰ ৰজাৰ বিৰুদ্ধে অনেক লোক উঠিব। এই দৰ্শনৰ কথা সিদ্ধ হ’বলৈ, তোমাৰ লোকসকলৰ মাজৰ অতি অত্যাচাৰী লোকসকলে নিজকে নিজে উঠাব; কিন্তু তেওঁলোক উজুটি খাই পৰিব।\n15. উত্তৰ দেশৰ ৰজা আহি ঢিপত এঢলীয়া পথ নিৰ্মাণ কৰিব, আৰু দুৰ্গৰ নগৰ অধিকাৰ কৰিব। দক্ষিণ দেশৰ সৈন্যসকল থিৰে থাকিব নোৱাৰিব; এনে কি, তেওঁলোকৰ শ্রেষ্ঠ সৈন্যসকলৰো থিৰে থাকিবলৈ শক্তি নহ’ব।\n16. কিন্তু উত্তৰ দেশৰ ৰজাই দক্ষিণ দেশৰ ৰজাৰ বিৰুদ্ধে যি ইচ্ছা তাকেই কৰিব, আৰু কোনেও তেওঁক বাধা দিব নোৱাৰিব। তেওঁ সম্পূৰ্ণ ধ্বংসৰ সৈতে, এখন সমৃদ্ধিশালী দেশত নিজকে প্রতিষ্ঠিত কৰিব।\n17. উত্তৰ দেশৰ ৰজাই তেওঁৰ ৰাজ্যৰ সকলো শক্তিৰে সৈতে আহিবলৈ স্থিৰ কৰিব। দক্ষিণ দেশৰ ৰজাৰ সৈতে তেওঁ এটা চুক্তি কৰিব; আৰু সেই চুক্তি কাৰ্যকৰী কৰিবৰ অৰ্থে তেওঁ দক্ষিণ দেশ ধ্বংস কৰিবলৈ দক্ষিণ দেশৰ ৰজালৈ এজনী ছোৱালীক বিয়া দিব; কিন্তু পৰিকল্পনাটো সফল নহ’ব আৰু তাৰ পৰা তেওঁৰ সহায়ো নহ’ব।\n18. ইয়াৰ পাছত উত্তৰ দেশৰ ৰজাই সাগৰৰ পাৰৰ ঠাইবোৰলৈ দৃষ্টি কৰি, তাৰ অনেক ঠাই তেওঁ অধিকাৰ কৰিব; সেনাপতিয়ে তেওঁৰ অপমান দূৰ কৰিব কিন্তু তেওঁৰ অপমানৰ কাৰণে সেয়া তেওঁলৈ পুনৰ ঘূৰি আহিব।\n19. তেতিয়া তেওঁ নিজৰ দেশৰ দুৰ্গবোৰলৈ মন কৰিব, কিন্তু তেওঁ বিঘিনি পাই পতিত হ’ব; তেওঁক বিচাৰি পোৱা নাযাব।\n20. তাৰ পাছত ৰাজ্যৰ ঐশ্বৰ্যৰ বাবে কৰ দিবলৈ জোৰ দিয়া এজনে তেওঁৰ স্থান ল’ব। এই জনো অলপ দিনৰ ভিতৰতে বিনষ্ট হ’ব, কিন্তু ক্ৰোধত বা যুদ্ধত নহয়।\n21. তেওঁৰ স্থানত আন এজন ঘৃণনীয় ব্যক্তি আহিব; লোকসকলে তেওঁক ৰাজকীয় সন্মান নিদিব। তেওঁ নিঃশব্দে আহিব আৰু তোষামোদেৰে ৰাজ্যৰ ওপৰত অধিকাৰ কৰিব।\n22. তেওঁৰ আগত অতিশয় ডাঙৰ সৈন্যৰ দলো জলপ্লাৱনৰ দৰে উটি যাব। সৈন্য সমূহ আৰু চুক্তিৰে স্থাপন কৰা অধিপতিসকল ধ্বংস হ’ব।\n23. তেওঁৰ লগত মিত্ৰতা থিৰ কৰাৰে পৰা তেওঁ প্ৰতাৰণাৰ কাম কৰিব। কেৱল কম সংখ্যক লোকৰ সৈতেহে তেওঁ পৰাক্রমী হ’ব।\n24. তেওঁ প্ৰদেশৰ ঐশ্বৰ্যশালী অংশলৈ সাৱধানবাণী নিদিয়াকৈ সোমাব, আৰু তেওঁৰ পিতৃ, বা পিতৃৰ পিতৃয়ে যি কৰা নাই, তেনে কাৰ্য কৰিব। তেওঁ লূটদ্ৰব্য, কাঢ়ি লোৱা বস্তু, আৰু ধন সম্পত্তি তেওঁৰ অনুসৰণকাৰী সকলৰ মাজত বিলাই দিব; এনে কি, তেওঁ দুৰ্গবোৰৰ সৰ্বনাশ কৰিবলৈ কল্পনা কৰিব; কিন্তু অলপ সময়ৰ বাবেহে।\n25. তেওঁ দক্ষিণ দেশৰ ৰজাৰ সৈন্যসকলৰ বিৰুদ্ধে তেওঁৰ ক্ষমতা আৰু সাহস উত্তেজিত কৰিব। দক্ষিণ দেশৰ ৰজাই অধিক পৰাক্ৰমী সৈন্য সমূহ লগত লৈ, যুদ্ধ কৰিবলৈ ধৰিব কিন্তু তিষ্ঠিব নোৱাৰিব; কাৰণ লোকসকলে তেওঁৰ অহিতে নানা কল্পনা কৰিব।\n26. আনকি যিসকলে ৰজাৰ মেজৰ পৰা আহাৰ খায়, তেওঁলোকেও তেওঁক নষ্ট কৰিবলৈ চেষ্টা কৰিব, আৰু তেওঁৰ সৈন্য সমূহ বানপানীৰ দৰে উটি যাব, আৰু তেওঁলোকৰ অনেকক হত্যা কৰা হ’ব।\n27. আৰু এই দুজন ৰজাই ইজনে সিজনৰ বিৰুদ্ধে অন্তৰত বেয়া ভাব ৰাখিব, তেওঁলোকে একেখন মেজতে বহিব আৰু ইজনে সিজনক মিছা ক’ব; কিন্তু কোনো উদ্দেশ্যত নহয়। কাৰণ নিৰূপিত সময়তহে সেই কথা ফলিয়াব।\n28. তাৰ পাছত অনেক ধন-সম্পত্তি লৈ উত্তৰ দেশৰ ৰজা নিজৰ দেশলৈ উভটি যাব, কিন্তু তেওঁৰ মন পবিত্ৰ নিয়মটোৰ বিৰুদ্ধে হ’ব। তেওঁ নিজৰ ইচ্ছা অনুসাৰে কাৰ্য কৰি নিজ দেশলৈ উভটি যাব।\n29. নিৰূপিত সময়ত তেওঁ ঘূৰি আহিব আৰু দক্ষিণ দেশ পুনৰ আক্ৰমণ কৰিব। কিন্তু আগতে যেনেদৰে হৈছিল, তেতিয়া সেইদৰে নহ’ব।\n30. কিয়নো কিত্তীমৰ জাহাজবোৰ তেওঁৰ বিৰুদ্ধে আহিব; আৰু তেওঁ নিৰুৎসাহ হৈ ঘূৰি যাব। পবিত্ৰ নিয়মৰ বিৰুদ্ধে তেওঁ ক্ৰোধ কৰিব আৰু পবিত্ৰ নিয়ম অমান্য কৰা লোকসকলক অনুগ্রহ দেখুৱাব।\n31. তেওঁৰ সৈন্যদল উঠিব আৰু পবিত্রস্থান আৰু দুৰ্গ অশুচি কৰিব। তেওঁলোকে প্রতিদিনৰ হোম-বলি বন্ধ কৰিব, আৰু তেওঁলোকে ঘৃণনীয় বস্তু স্থাপন কৰিব যিয়ে ধ্বংসাত্মকৰূপে অপবিত্র কৰিব।\n32. নিয়ম লঙ্ঘন কৰা সকলক তেওঁ খুচামোদ কৰিব আৰু তেওঁলোকক ভ্ৰষ্ট কৰিব; কিন্তু নিজৰ ঈশ্বৰক জনা লোকসকল বলৱন্ত হ’ব আৰু ইয়াৰ বিৰুদ্ধে কাৰ্য কৰিব।\n33. মানুহৰ মাজৰ জ্ঞানী লোকসকলে অনেকক বিবেচনা শক্তি দিব; কিন্তু কিছুদিনৰ বাবে তৰোৱাল, আৰু অগ্নিশিখাৰে পতিত হ’ব, তেওঁলোকক বন্দীসকলৰ দৰে আটক কৰা হ’ব, আৰু তেওঁলোকৰ সা-সম্পত্তি লুট কৰা হ’ব।\n34. তেওঁলোকে উজুটি খোৱা সময়ত অলপ সহায় পাব; তেওঁলোকে কি কয় সেই কথা নুবুজা অনেক লোকে তেওঁলোকৰ লগত যোগদান কৰিব।\n35. শেষৰ সময় নহালৈকে পৰীক্ষাসিদ্ধ, পবিত্ৰ, আৰু শুদ্ধ হ’বলৈ জ্ঞানী লোকসকলৰ কিছুমানে উজুটি খাব; কাৰণ নিৰূপিত সময় এতিয়াও আহিবলৈ আছে।\n36. ৰজাই যি কৰিবলৈ ইচ্ছা কৰে, সেয়াই কৰিব। তেওঁ সকলো দেৱতাতকৈ নিজকে উন্নত আৰু অতিৰঞ্জিত কৰিব, আৰু দেৱতাবোৰৰ ঈশ্বৰৰ বিৰুদ্ধে আশ্বৰ্যজনক কথা ক’ব। ক্রোধ সিদ্ধ নোহোৱালৈকে তেওঁ কৃতকাৰ্য হ’ব; কাৰণ বিধানত যি আছে, সেয়াই সিদ্ধ কৰা হ’ব।\n37. তেওঁ নিজৰ পূৰ্বপুৰুষসকলৰ দেৱতাবোৰৰ বাবে বিবেচনা নকৰিব, কাৰণ মহিলাৰ দ্বাৰাই আকাংক্ষা কৰা দেৱতা, নাইবা আন কোনো দেৱতাবোৰকো নামানিব। তেওঁ অহঙ্কাৰেৰে কাৰ্য কৰিব আৰু সকলোতকৈ ওপৰত বুলি দাবী কৰিব।\n38. তেওঁলোকৰ পৰিৱৰ্তে তেওঁ দুৰ্গৰ দেৱতাক সন্মান কৰিব। নিজৰ পূৰ্ব-পুৰুষসকলে নজনা এজন দেৱতাক তেওঁ সোণ, ৰূপ, বহুমূলীয়া পাথৰ, মূল্যবান উপহাৰেৰে সন্মান কৰিব।\n39. তেওঁ বিজাতীয় দেৱতাৰ সহায়ত শত্রুবোৰৰ অতি দৃঢ় দুৰ্গবোৰ আক্রমণ কৰিব । যি সকলে তেওঁক স্বীকাৰ কৰিব, তেওঁলোকক তেওঁ সন্মান কৰিব। অনেকলোকৰ ওপৰত তেওঁ তেওঁলোকক শাসনকৰ্ত্তা পাতিব, আৰু ধনৰ বাবে তেওঁ মাটি ভাগ কৰিব।\n40. শেষৰ সময়ত দক্ষিণ দেশৰ ৰজাই আক্রমণ কৰিব। উত্তৰ দেশৰ ৰজাই ৰথ, অশ্বাৰোহী, আৰু অনেক জাহাজেৰে সৈতে বা’মাৰলী বতাহৰ দৰে তেওঁৰ বিৰুদ্ধে আহিব। তেওঁ অনেক দেশ আক্রমণ কৰিব, আৰু বানপানীৰ দৰে তেওঁলোকৰ মাজেদি ওলাই যাব।\n41. তেওঁ সমৃদ্ধিশালী দেশলৈ সোমাই আহিব, আৰু অনেক পৰাজিত হ’ব; কিন্তু ইদোম, মোৱাব, আৰু অম্মোনৰ অনেক প্রধান লোকে তেওঁৰ হাতৰ পৰা ৰক্ষা পাব।\n42. তেওঁ অনেক দেশৰ ওপৰত তেওঁৰ ক্ষমতা প্রয়োগ কৰিব, আৰু মিচৰ দেশখনেও ৰক্ষা নাপাব।\n43. মিচৰ দেশৰ আটাই বহুমূল্য বস্তুৰ ওপৰত আৰু সোণ ৰূপৰ ভঁৰালৰ ওপৰত তেওঁৰ ক্ষমতা থাকিব। লুবীয়া আৰু কুচীয়াসকলে তেওঁৰ পৰিচৰ্যা কৰিব।\n44. পূব আৰু উত্তৰৰ পৰা অহা সম্বাদে তেওঁক সজাগ কৰিব; তাতে তেওঁ বিনষ্ট কৰিবলৈ, আৰু অনেকক নিঃশেষে সংহাৰ কৰিবলৈ মহাক্ৰোধেৰে ওলাই যাব।\n45. সমূদ্ৰ আৰু পবিত্ৰতাৰ সৌন্দৰ্যৰ পাহাৰৰ মাজত তেওঁ নিজৰ ৰাজপ্রসাদৰ তম্বু তৰিব। তেওঁ তেওঁৰ শেষ অৱস্থাত আহিব, কিন্তু তেওঁক সহায় কৰিবলৈ কোনো নাথাকিব।\n1. সেই সময়ত তোমাৰ লোকসকলক সুৰক্ষা দান কৰা মহাৰক্ষক-দূত মীখায়েল থিয় হ’ব। দেশৰ আৰম্ভণি নোহোৱা সময়ৰে পৰা যেনে সঙ্কট কেতিয়াও হোৱা নাই, তেনে সঙ্কটৰ সময় আহিব। সেই সময়ত পুস্তক খনত নাম লিখা তোমাৰ আটাই লোকসকলে ৰক্ষা পাব।\n2. পৃথিৱীৰ ধূলিত শুই থকা বহুতো লোকে সাৰ পাব। কিছুমানে অনন্তকলীয়া জীৱন, কিছুমানে লাজ, আৰু অনন্তকলীয়া ঘৃণাৰ বাবে সাৰ পাব।\n3. যিসকল জ্ঞানী, তেওঁলোক আকাশৰ দিপ্তীৰ দৰে প্রজ্বলিত হ’ব, আৰু অনেকক ধাৰ্মিকতালৈ ঘূৰাই অনা লোকসকল তৰাবোৰৰ দৰে চিৰকাল জিলিকি থাকিব।\n4. কিন্তু হে দানিয়েল, তুমি শেষ কাললৈকে এই বাক্যবোৰ গোপনে ৰাখা আৰু এই পুস্তকত মোহৰ মাৰা। অনেক লোক ইফালে সিফালে দৌৰিব, আৰু জ্ঞান বৃদ্ধি হ’ব।”\n5. তাৰ পাছত মই দানিয়েলে চালোঁ আৰু আন দুজন পুৰুষক থিয় হৈ থকা দেখিলোঁ। তেওঁলোকৰ মাজৰ এজনে নদীৰ ইপাৰে আৰু আনজনে নদীৰ সিপাৰে থিয় হৈ আছিল।\n6. নদীৰ কাষত শণ সূতাৰ বস্ত্ৰ পিন্ধি থিয় হৈ থকা পুৰুষ জনক তেওঁলোকৰ এজনে ক’লে, “এই আচৰিত ঘটনাবোৰ সিদ্ধ হ’বলৈ কিমান দিন লাগিব?”\n7. নদীৰ কাষত শণ সূতাৰ বস্ত্ৰ পিন্ধি থিয় হৈ থকা পুৰুষ জনে নিজৰ সোঁ আৰু বাওঁ হাত আকাশৰ ফাললৈ দাঙিলে, আৰু অনন্তকাললৈকে জীয়াই থকা জনৰ নামেৰে শপত খালে, সেয়ে সময়, সময়, আৰু অৰ্দ্ধ সময় হ’ব। যেতিয়া পবিত্ৰ লোকসকলৰ শক্তি চূৰ্ণবিচূৰ্ণ কৰা শেষ হ’ব, তেতিয়া এইসকলো সিদ্ধ হ’ব।\n8. মই শুনিলোঁ, কিন্তু বুজিব নোৱাৰিলোঁ; সেয়ে মই সুধিলোঁ, “হে মোৰ প্ৰভু, এইসকলো বিষয়ৰ পৰিনতি কি হ’ব?”\n9. তাতে তেওঁ ক’লে, “হে দানিয়েল, তুমি নিজৰ পথত যোৱা; কাৰণ শেষ সময়লৈকে এই বাক্যবোৰ বন্ধ কৰা আৰু মোহৰ মৰা হ’ল।\n10. অনেক লোকে নিজকে শুদ্ধ, পবিত্ৰ, আৰু পৰীক্ষাসিদ্ধ কৰিব; কিন্তু দুষ্টসকলে দুষ্কৰ্মই কৰি থাকিব। দুষ্টসকলৰ মাজৰ কোনেও বুজি নাপাব, কিন্তু জ্ঞানীলোক সকলেহে বুজি পাব।\n11. যেতিয়াৰ পৰা হোম বলিদান বন্ধ কৰা হৈছিল, আৰু ধ্বংসকাৰী ঘিণলগীয়া বস্তু স্থাপন কৰা হৈছিল, তেতিয়াৰ পৰা এক হাজাৰ দুশ নব্বই দিন হ’ব।\n12. যিজনে এক হাজাৰ তিনিশ পয়ত্ৰিশ দিনলৈকে অপেক্ষা কৰিব, তেওঁ আশীৰ্ব্বাদপ্রাপ্ত হ’ব।\n13. তুমি শেষলৈকে নিজৰ পথত চলি থাকা; আৰু তুমি বিশ্ৰাম পাবা। শেষৰ দিনত তোমাক নিযুক্ত কৰা স্থানত তুমি থিয় হ’বা।”\n1. হে যিহোৱা, মোৰ সমস্ত চিত্তেৰে মই তোমাৰ ধন্যবাদ কৰিম; দেৱতাবোৰৰ আগত মই তোমাৰ প্ৰশংসাৰ গান কৰিম।\n2. তোমাৰ পবিত্ৰ মন্দিৰৰ ফালে প্ৰণিপাত কৰিম; তোমাৰ চিৰস্থায়ী প্রেম আৰু বিশ্ৱস্ততাৰ কাৰণে তোমাৰ নামৰ ধন্যবাদ কৰিম; কিয়নো তোমাৰ নাম আৰু তোমাৰ আজ্ঞাবোৰ সকলোতকৈ মহান ।\n3. মই প্ৰাৰ্থনা কৰা কালত তুমি মোক উত্তৰ দিলা; তুমি মোৰ প্ৰাণক শক্তি দি মোক উৎসাহিত কৰিলা।\n16. যেতিয়া দুষ্টলোক বৃদ্ধি হয়, তেতিয়া অপৰাধো বৃদ্ধি হয়; কিন্তু যি সকলে ন্যায় কাৰ্য কৰে, তেওঁলোকে তেওঁলোকৰ পতন দেখা পাই।\n১ যোহন 2:1-29\n1. হে মোৰ প্ৰিয় সন্তানসকল, আপোনালোকে যেন পাপ নকৰে, এই আশয়েৰে মই আপোনালোকলৈ এইবোৰ কথা লিখিছোঁ। কিন্তু কোনোৱে যদি পাপ কৰে, তথাপি পিতৃৰ আগত আমাৰ সহায় কৰিবলৈ ধাৰ্মিক যীচু খ্ৰীষ্ট আছে।\n2. তেৱেঁই আমাৰ পাপৰ প্ৰায়শ্চিত্ত কৰোঁতা; কেৱল আমাৰেই নহয়, গোটেই জগতৰে,\n3. আৰু আমি তেওঁৰ আজ্ঞাবোৰ যদি পালন কৰোঁ, তেনেহলে তাৰ দ্বাৰাই আমি জানিম যে, তেওঁক আমি জানিলোঁ।\n4. কোনোৱে যদি কয়, ‘মই ঈশ্বৰক জানো’, কিন্তু তেওঁৰ আজ্ঞাবোৰ পালন নকৰে; তেনেহলে তেওঁ এজন মিছলীয়া আৰু সেই সত্য তেওঁৰ অন্তৰত নাই৷\n5. কিন্তু যি জনে তেওঁৰ বাক্য পালন কৰে, তেওঁৰ অন্তৰত ঈশ্বৰৰ প্ৰেম স্বৰূপেই সিদ্ধ হ’ল। তাৰ দ্বাৰাই আমি জানো যে, তেওঁত আমি আছোঁ।\n6. ‘মই তেওঁত থাকোঁ’, এই বুলি যদি কোনোৱে কয়, তেনেহলে যীচুৱে যেনে আচৰণ কৰিলে, তেৱোঁ তেনে আচৰণ কৰা উচিত।\n7. হে প্ৰিয়সকল, মই আপোনালোকলৈ কোনো নতুন আজ্ঞা লিখা নাই, কিন্তু আদিৰে পৰা আপোনালোকে যি পাই আহিছে, এনে পুৰণি আজ্ঞাকে লিখিছোঁ; আপোনালোকে আগেয়ে যি বাক্য শুনিলে, সেয়ে এই পুৰণি আজ্ঞা।\n8. এতিয়া মই আপোনালোকলৈ এটা নতুন আজ্ঞা লিখিছোঁ, এই কথা খ্ৰীষ্টত আৰু অাপোনালোকতো সত্য হয়; কাৰণ আন্ধাৰ আতৰি যাব ধৰিছে আৰু সম্প্ৰতি প্ৰকৃত পোহৰ প্ৰকাশিত হৈছে৷\n9. ‘মই পোহৰতে আছোঁ’, এই বুলি যি কোনোৱে নিজ ভাইক ঘিণ কৰে, তেওঁ এতিয়ালৈকে আন্ধাৰতে আছে।\n10. যি কোনোৱে নিজ ভাইক প্ৰেম কৰে, তেওঁ পোহৰত থাকে আৰু তেওঁৰ অন্তৰত বিঘ্নজনক একো নাই।\n11. কিন্তু যি কোনোৱে নিজ ভাইক ঘিণ কৰে, তেওঁ আন্ধাৰত আছে আৰু আন্ধাৰত ফুৰে; ক’লৈ যায় সেই বিষয়ে তেওঁ নাজানে; কাৰণ আন্ধাৰে তেওঁৰ চকু অন্ধ কৰিলে।\n12. হে প্রিয় সন্তানসকল, যীচু খ্ৰীষ্টৰ নামৰ গুণে অাপোনালোকৰ পাপ ক্ষমা কৰা হ’ল; এই কাৰণে মই আপোনালোকলৈ লিখিছোঁ৷\n13. হে পিতৃসকল, মই আপোনালোকলৈ লিখিছোঁ, কাৰণ যিজন আৰম্ভণিৰে পৰা আছে, তেওঁক আপোনালোকে জানিলে; হে যুৱকসকল, মই তোমালোকলৈ লিখিছোঁ, কাৰণ তোমালোকে চয়তানক জয় কৰিলা৷ হে শিশুসকল, মই তোমালোকলৈ লিখিলোঁ, কাৰণ তোমালোকে পিতৃ ঈশ্বৰক জানিলা৷\n14. হে পিতৃসকল, যিজন আদিৰে পৰা আছে, তেওঁক আপোনালোকে জানিছে; এই কাৰণে মই অাপোনালোকলৈ লিখিলোঁ। হে ডেকাসকল তোমালোক বলৱন্ত আৰু ঈশ্বৰৰ বাক্য তোমালোকৰ অন্তৰত আছে আৰু তোমালোকে চয়তানক জয় কৰিছা; এই কাৰণে মই তোমালোকলৈ লিখিলোঁ।\n15. আপোনালোকে জগতক বা জগতত থকা বিষয়বোৰক প্ৰেম নকৰিব; কোনোৱে যদি জগতক প্ৰেম কৰে, তেনেহলে পিতৃ ঈশ্বৰৰ প্ৰেম তেওঁৰ অন্তৰত নাই।\n16. কিয়নো জগতত যিবোৰ আছে, অৰ্থাৎ মাংসৰ অভিলাষ, চকুৰ অভিলাষ, আৰু জীৱন কালৰ অহংকাৰ, এইবোৰ পিতৃ ঈশ্বৰৰ পৰা উৎপন্ন নহয়, জগতৰ পৰাহে হয়।\n17. জগত আৰু জগতৰ কামনা-বাসনা শেষ হৈ গুচি যাব ধৰিছে; কিন্তু যিজনে ঈশ্বৰৰ ইচ্ছা পালন কৰে, তেওঁ চিৰকাললৈকে থাকে।\n18. হে শিশুসকল, শেষ-কাল উপস্থিত হৈছে৷ আৰু খ্ৰীষ্টৰ শত্রু আহিব লাগিছে, এই যি কথা তোমালোকে শুনিলা, সেইদৰে এতিয়াই অনেক খ্ৰীষ্টৰ শত্রু আহিল; ইয়াৰ দ্বাৰাই আমি জানো যে, শেষ-কাল উপস্থিত হৈছে।\n19. খ্ৰীষ্টৰ এই শত্রুবোৰ আমাৰ মাজৰ পৰা ওলাই গ’ল, কিন্তু আমাৰ সম্বন্ধীয় নাছিল; কিয়নো আমাৰ সম্বন্ধীয় হোৱা হ’লে, আমাৰ লগতে থাকিলহেঁতেন; কিন্তু তেওঁলোক প্ৰকাশিত হ’বলৈ, অৰ্থাৎ তেওঁলোক যে আমাৰ সম্বন্ধীয় নহয়, এই বিষয়ে প্ৰকাশিত হ’বলৈ তেওঁলোক ওলাই গ’ল।\n20. কিন্তু আপোনালাকে পবিত্ৰ জনৰ পৰা অভিষেক পাইছে, আৰু আপোনালোকে সত্যক জানে।\n21. অাপোনালোকে সত্যক নাজানে বুলি যে মই এইবোৰ আপোনালোকলৈ লিখিছোঁ, এনে নহয়; কিন্তু অাপোনালোকে সত্যক আৰু সত্যত যে কোনো মিছা নাই, এই বিষয়েও জানিছে কাৰণেহে মই লিখিলোঁ৷\n22. যীচু সেই অভিষিক্ত জন বুলি যিজনে অস্বীকাৰ কৰে, তেওঁৰ বাহিৰে প্ৰকৃত মিছলীয়া আন কোন আছে? সেই জনেই খ্ৰীষ্টৰ শত্রু; তেওঁ পিতৃ আৰু পুত্ৰকো অস্বীকাৰ কৰে।\n23. যিজনে পুত্ৰক অস্বীকাৰ কৰে, তেওঁ পিতৃক পোৱা নাই; কিন্তু যিজনে পুত্ৰক স্বীকাৰ কৰে, তেওঁ পিতৃক পালে।\n24. আপোনালোকে আদিৰে পৰা যি যি শুনিলে, সেয়ে আপোনালোকৰ অন্তৰত থাকক। আদিৰে পৰা শুনা সেই কথা আপোনালোকৰ অন্তৰত যদি থাকে, তেনেহলে আপোনালোকে পুত্ৰত আৰু পিতৃত থাকিব,\n25. আৰু এয়ে আমাৰ আগত কৰা তেওঁৰ প্ৰতিশ্ৰুতিপূৰ্ণ প্ৰতিজ্ঞা; অনন্ত জীৱন।\n26. যি সকলে আপোনালোকক বিপথগামী কৰে, তেওঁলোকৰ প্ৰসংগতো মই আপোনালোকলৈ এইবোৰ কথা লিখিলোঁ।\n27. আৰু তেওঁৰ পৰা গ্ৰহণ কৰা অভিষেক আপোনালোকৰ অন্তৰত থকাত, আপোনালোকক আন কোনোবাই শিক্ষা দিয়াৰ প্ৰয়োজন নাই৷ কিন্তু তেওঁৰ সেই অভিষেকে যেনেকৈ সকলো বিষয়তে অাপোনালোকক শিক্ষা দি আছে আৰু সেই অভিষেক সত্য, মিছা নহয় আৰু আপোনালোকে সেই শিক্ষাৰে তেওঁতে থাকক৷\n28. আৰু এতিয়া, হে মোৰ প্ৰিয় সন্তানসকল, আপোনালোকে তেওঁত থাকক; তেওঁ প্ৰকাশিত হলে আমি সাহিয়াল হ’ম আৰু তেওঁৰ আগমণৰ সময়ত তেওঁৰ সন্মুখত লজ্জিত নহ’ম৷\n29. যদি আপোনালোকে জানিছে যে, তেওঁ ধাৰ্মিক; তেনেহলে ধাৰ্মিকতাপূৰ্ণ আচৰণ কৰা প্ৰতিজন যে, তেওঁৰ পৰা জন্ম পোৱা হয়, ইয়াকো আপোনালোকে জানিব৷


12-years-old-hend-zaza-table-tennis-player-from-syria-is-the-youngest-player-in-tokyo-olympics-2020-manju-b– News18 assam\nTokyo Olympics 2020 : টকিঅ' অলিম্পিকৰ সৰ্বকনিষ্ঠ খেলুৱৈগৰাকী কোন, ছিৰিয়াৰ ধ্বংসস্তুপৰ পৰা ওলাই আহিছে এইগৰাকী খেলুৱৈ!\n২০১৫ চনত মাত্ৰ ৬ বছৰ বয়সত জাজাই ছিৰিয়াৰ জুনিয়ৰ চেম্পিয়নশ্বিপত দ্বিতীয় স্থান লাভ কৰে। তাৰ পিছত ৯ বছৰ বয়সত ১২ বছৰ অনুৰ্ধ ৰাষ্ট্ৰীয় চেম্পিয়ন হয় জাজা।\nছিৰিয়া (Syria) বুলি ক'লেই যেন যুদ্ধ-বিগ্ৰহেৰে জৰ্জৰিত এখন দেশ য’ত প্ৰতি নিয়ত কাৰ প্ৰাণ যায় কোনেও নাজানে। তাত ঘৰ বুলিবলৈ, চহৰ বুলিবলৈ ধ্বংস্তুপৰ বাহিৰে যেন একোৱেই নাই! কিন্তু ধ্বংস্তুপৰ মাজৰ পৰাই এইবাৰ টকিঅ’ অলিম্পিকলৈ আহিছে সৰ্বকনিষ্ঠ খেলুৱৈগৰাকী। ১২ বছৰীয়া কন্যা টেবুল টেনিচ খেলুৱৈ হেণ্ড জাজা (Hend Zaza) হৈছে টকিঅ’ অলিম্পিক (Tokyo Olympics 2020)ৰ সৰ্বকনিষ্ঠ প্ৰতিযোগী ৷\n৫বছৰ বয়সৰ পৰা টেবুল টেনিচ (Table Tennis) খেলিবলৈ আৰম্ভ কৰা জাজাই অলিম্পিকৰ কোৱালিফায়িং খেলত লেবাননৰ এগৰাকী চল্লিছ বছৰ বয়সীয়া খেলুৱৈক পৰাস্ত কৰি অলিম্পিকলৈ যোগ্যতা অৰ্জন কৰিছিল। লগে লগে সমগ্ৰ বিশ্বতে বিখ্যাত হৈ পৰে কণমানি জাজা। ছিৰিয়াৰ হৈ অলিম্পিকত খেলিবলৈ অহা ছজনীয়া খেলুৱৈৰ দলত একমাত্ৰ জাজাই মহিলা, আন আটাইজনেই পুৰুষ ।\nউল্লেখ্য যে অলিম্পিকৰ ইতিহাসত সৰ্বকনিষ্ঠ খেলুৱৈৰ তালিকাত জাজা আছে পঞ্চম স্থানত। ১৯৬১ চনৰ শীতকালীন অলিম্পিকত ফিগাৰ স্কেটিতঙ ভাগ লোৱা অষ্ট্ৰিয়াৰ ১১ বছৰ বয়সীয়া বিয়েট্ৰিচ লিউ জিয়াই হৈছে আজি পৰ্যন্ত সৰ্বকনিষ্ঠ অলিম্পিয়ান।\n২০১৫ চনত মাত্ৰ ৬ বছৰ বয়সত জাজাই ছিৰিয়াৰ জুনিয়ৰ চেম্পিয়নশ্বিপত দ্বিতীয় স্থান লাভ কৰে। তাৰ পিছত ৯ বছৰ বয়সত ১২ বছৰ অনুৰ্ধ ৰাষ্ট্ৰীয় চেম্পিয়ন আৰু পশ্চিম এছিয়াৰ চেম্পিয়ন হয় জাজা।\nকিন্তু যুদ্ধ বিধ্বস্ত ছিৰিয়াত জাজাৰ প্ৰশিক্ষণ বাবে হৈছিল চুড়ান্ত সমস্যা। ২০১১ চনত আৰম্ভ হোৱা গৃহযুদ্ধ লাখ লোক মৃত্যু আৰু লাখ লাখ লোক গৃহহীন হোৱা বাতৰিয়েই হৈ পৰিছিল ছিৰিয়াৰ পৰিচয়। ২০০৯ চনত জন্ম হৈয়েই জীৱন-মৃত্যুৰ মাজত এখ সম্ভাৱনা হৈ ওলাই আহিছিল জাজা। সেই গুলীবৰ্ষণ, বোমা বৰ্ষণৰ মাজতে জাজাই আৰম্ভ কৰিছিল নিজৰ প্ৰশিক্ষণ। জাজাৰ দক্ষতা দেখি অভিভূত হৈছিল প্ৰশিক্ষক আৰু কণমানি জাজাৰ লৈছিল বিশেষ তদাৰক। জাজাৰ শাৰিৰীক গঠন, দ্ৰুত চালনা আৰু প্ৰতিপক্ষৰ মুভমেণ্টৰ সঠিক অনুমান কৰিব পৰা শক্তি হৈছে জাজাৰ ভৰষা।\nএইগৰাকী ১২ বছৰীয়া জাজাই টকিঅ’লৈ আহিছে অলিম্পিকৰ সোণৰ পদক জয় কৰিবলৈ। সংবাদ মাধ্যমৰ আগত এই কথা ক’বলৈ অলপো সংকোচ নকৰিলে জাজাই। জাজাৰ পিতৃ আছিল এগৰাকী ফুটবল খেলুৱৈ। সেয়ে জীয়েকৰ ক্ৰীড়া নৈপুণ্য সহজেই চিনি পাইছিল পিতৃয়ে আৰু সদায় জাজাক তেওঁ কৰি আহিছে অনুপ্ৰাণিত। এই কণমানি জাজা বিশ্বৰ বাবেই এক অনুপ্ৰেৰণাৰ নাম।\nFirst published: July 26, 2021, 10:21 IST\nsyriaTable TennisTokyo Olympic 2020


অসমত এইবাৰ বিধানসভাৰ নির্বাচনত কিমানগৰাকী মহিলা প্রার্থী? কোন দলে কিমানক দিলে প্ৰাৰ্থিত্ব?\nগুৱাহাটী , April 4, 2021 8:05 am\nতিনিটা পৰ্যায়ত অনুষ্ঠিত অসম বিধানসভাৰ ২০২১ৰ নিৰ্বাচনত মুঠতে ৭৪গৰাকী মহিলাৰ প্ৰাৰ্থীয়ে প্ৰতিদ্বন্দ্বিতা আগবঢ়াইছে।\nবিগত দুটা বিধানসভা নিৰ্বাচনৰ তুলনাত এইবাৰ মহিলা প্ৰাৰ্থীৰ সংখ্যা কম।\n২০১৬ৰ অসম বিধানসভাৰ নিৰ্বাচনত ৯১গৰাকী মহিলা প্ৰাৰ্থীয়ে প্ৰতিদ্বন্দ্বিতা আগবঢ়োৱাৰ বিপৰীতে ২০১১ত ৮৫গৰাকী মহিলা প্ৰাৰ্থীয়ে প্ৰতিদ্বন্দ্বিতা আগবঢ়াইছিল।\n২০১৬ত আঠ গৰাকী মহিলা প্ৰাৰ্থী বিজয়ী হৈছিল আৰু ২০১১ত ১৪গৰাকী মহিলা প্ৰাৰ্থীয়ে বিধানসভালৈ নিৰ্বাচিত হৈছিল।\nৰাজ্যখনৰ ১২৬ গৰাকী সদস্যযুক্ত বিধানসভাৰ বাবে বাবে নিৰ্বাচনত অৱতীৰ্ণ হোৱা সৰ্বমুঠ ৯৪৬গৰাকী প্ৰাৰ্থীৰ মাজত ৭৪গৰাকী মহিলা প্ৰাৰ্থীৰ সংখ্যাটো মাত্ৰ ৭.৮২ শতাংশ।\nএনে পুতৌজনক প্ৰতিনিধিত্বৰ বিপৰীতে এইবাৰৰ বিধানসভাৰ প্ৰথম পৰ্যায়ৰ ভোটগ্ৰহণত পুৰুষক অতিক্ৰমি মুঠ ৪০,৩২,৪৮১গৰাকী মহিলা ভোটাৰৰ ৭৬.০৭শতাংশই ভোটদান সাৱ্যস্ত কৰিছে। সেইদৰে, মুঠ ৪০,৭৭,২১০ গৰাকী পুৰুষ ভোটাৰৰ ৭৫.৭৯শতাংশই ভোটাধিকাৰ সাৱ্যস্ত কৰিছে।\nদ্বিতীয় পৰ্যায়ৰ ভোটগ্ৰহণত মহিলাৰ ভোটদানৰ হাৰ পুৰুষতকৈ মাত্ৰ .০৬ শতাংশহে কম হৈছে। মুঠ ৩৬,০৯,৯৫৯গৰাকী মহিলা ভোটাৰৰ ৮০.৯৪শতাংশ ভোটদান কৰাৰ বিপৰীতে মুঠ ৩৭,৩৪,৫৩৭গৰাকী পুৰুষ ভোটাৰৰ ৮১ শতাংশই ভোটাধিকাৰ সাৱ্যস্ত কৰে।\nমহাজোঁটৰ অংশীদাৰ কংগ্ৰেছে ৯গৰাকী মহিলাক প্ৰাৰ্থিত্ব দিয়াৰ বিপৰীতে ইয়াৰ আন সহযোগী দল এআইইউডিএফ, ৰাষ্ট্ৰীয় জনতা দল আৰু বিপিএফে প্ৰত্যেকে এগৰাকীকৈ মহিলাক প্ৰাৰ্থিত্ব দিছে।\nএইবাৰ বিধানসভাৰ নিৰ্বাচনত মহাজোঁটে দিয়া মুঠ ১২ গৰাকী মহিলা প্ৰাৰ্থীৰ সংখ্যা ২০১৬চনৰ বিধানসভাৰ নিৰ্বাচনত অকল কংগ্ৰেছে টিকট দিয়া ১৬ গৰাকী মহিলা প্ৰাৰ্থীৰ তুলনাত কম।\nবিজেপিয়ে ৭গৰাকী মহিলাক প্ৰাৰ্থিত্ব প্ৰদান কৰিছে যিটো বিগত বিধানসভাৰ নিৰ্বাচনৰ সংখ্যাতকৈ এটা বেছি। আনহাতে ইয়াৰ সহযোগী অসম গণ পৰিষদে বিগত বিধানসভাৰ নিৰ্বাচনৰ দৰেই এইবাৰো দুগৰাকী মহিলাক প্ৰাৰ্থিত্ব দিছে।\nইপিনে, নতুনকৈ গঠন হোৱা অসম জাতীয় পৰিষদে (অজাপ) ৭গৰাকী মহিলাক প্ৰাৰ্থিত্ব প্ৰদান কৰিছে আৰু আনটো নতুনকৈ গঠিত ৰাইজৰ দলে এগৰাকী মহিলাক প্ৰাৰ্থিত্ব দিছে।\nকংগ্ৰেছে প্ৰাৰ্থিত্ব আগবঢ়োৱা ৯গৰাকী মহিলা প্ৰাৰ্থীৰ ভিতৰত তিনিগৰাকী নতুন মুখ, দুগৰাকী বৰ্তমানৰ বিধায়ক, আৰু প্ৰাক্তন মন্ত্ৰী তথা বিগত বিধানসভাৰ নিৰ্বাচনত প্ৰতিদ্বন্দ্বিতা কৰি পৰাজিত হোৱা দুগৰাকী প্ৰাৰ্থীও আছে।\nকংগ্ৰেছৰ নতুন মুখ হৈছে পূব গুৱাহাটী সমষ্টিত অসীমা বৰদলৈ, পশ্চিম গুৱাহাটীত মীৰা বৰঠাকুৰ গোস্বামী আৰু বটদ্ৰবাত শিবামনি বৰা।\nআটাইতকৈ পুৰণি দলটোৱে নতুন মুখ হিচাপে আমগুৰিত অংকিতা দত্ত আৰু টীয়কত পল্লবী গগৈকো প্ৰাৰ্থিত্ব দিছে।\nসেইদৰে, কংগ্ৰেছ পুনৰ প্ৰাৰ্থিত্ব লাভ কৰিছে বৰ্তমানৰ বিধায়িকা বকোৰ নন্দিতা দাস আৰু সৰুপথাৰৰ ৰ’জলীনা তিৰ্কিয়ে। তদুপৰি, প্ৰাক্তন মন্ত্ৰী নাহৰকটীয়াৰ প্ৰণতি ফুকন আৰু খুমটাইৰ বিস্মিতা গগৈকো দলটোৱে পুনৰ প্ৰাৰ্থিত্ব দিছে।\nআনহাতে, বিজেপিয়ে নতুন মুখ হিচাপে শিৱসাগৰত সুৰভি ৰাজকোঁৱৰ, হাফলঙত নন্দিতা গাৰ্লোছা, আলগাপুৰত মুন স্বৰ্ণকাৰ আৰু বাঘবৰত হাছিনাৰা খাতুনক প্ৰাৰ্থিত্ব প্ৰদান কৰিছে।\nগেৰুৱা দলটোৱে দুগৰাকী বৰ্তমানৰ বিধায়িকা বটদ্ৰবাত আঙুৰলতা ডেকা আৰু হাজোত সুমন হৰিপ্ৰিয়াক পুনৰ প্ৰাৰ্থিত্ব প্ৰদান কৰাৰ লগতে নিৰ্বাচনৰ পূৰ্বে কংগ্ৰেছৰ পৰা আহি বিজেপিত যোগদান কৰা গোলাঘাটৰ বৰ্তমান বিধায়িকা অজন্তা নেওগক সমষ্টিটোত প্ৰাৰ্থিত্ব দিছে।


মহানগৰীৰ বানত ডুবিল শ শ বাহন! আবদ্ধ বহু লোক -\nHomeআন্তঃৰাষ্ট্ৰীয়মহানগৰীৰ বানত ডুবিল শ শ বাহন! আবদ্ধ বহু লোক\nমহানগৰীৰ বানত ডুবিল শ শ বাহন! আবদ্ধ বহু লোক\nনিউয়ৰ্ক: বানপানীৰ তাণ্ডৱে এতিয়া স্তব্ধ কৰিছে নিউয়ৰ্কবাসীৰ জনজীৱন৷ হাৰিকেন ‘ইডা’ই বুধ আৰু বৃহস্পতিবাৰে কোবাই যোৱাৰ পাছত আমেৰিকাৰ নিউয়ৰ্ক মহানগৰত এতিয়া বানৰ তাণ্ডৱ। প্ৰৱল বৃষ্টিপাতৰ পাছত অভূতপূৰ্ব বানত বিস্তৰ ক্ষতি হৈছে নিউয়ৰ্কৰ জনজীৱনৰ।\nজানিব পৰা মতে নিউয়ৰ্কৰ বহু অংশত বাট-পথত শ শ বাহন ডুব যোৱাৰ লগতে প্লাৱিত হৈ পৰিছে বহু এপাৰ্টমেণ্ট । বানত আবদ্ধ হৈ এতিয়ালৈকে মৃত্যু হৈছে ১৫জনতকৈ অধিক লোকৰ। বৰ্তমানেও বহু লোক আবদ্ধ হৈ আছে। উদ্ধাৰকাৰী দলে উদ্ধাৰ অভিযান চলাই আছে। হেলিকপ্টাৰেৰে উদ্ধাৰ কৰা হৈছে ফ্লেট এপাৰ্টমেণ্টত আবদ্ধ বহু লোকক।\nবানপানীৰ ক্ষতিগ্ৰস্ততাৰ পাছতে ৰাষ্ট্রপতি জ’ বাইডেনে নিউয়ৰ্কৰ বান পৰিস্থিতিক লৈ উদ্বেগ প্ৰকাশ কৰিছে।\nPrevious articleআশাৰ ৰেঙনিঃ কৰ’নাক্ৰান্ততকৈ আৰোগ্যৰ হাৰ ঊৰ্ধ্বত\nNext articleচুৰি সামগ্ৰীসহ তিতাবৰ আৰক্ষীৰ জালত ৪ ধৃত\nদখল কৰিছে ঠিকেই পিছে চলাব কিদৰে… কপিকুল বনাম তালিবান


অসমৰ ILPৰ যোগ্যতা নোহোৱা কৰিলে মোদী চৰকাৰে\nCAA হোৱাৰ দিনাই অসমৰ ILP যোগ্যতাও নোহোৱা কৰিলে মোদী চৰকাৰে\n‘জাতি-মাটি-ভেটিৰ অনিষ্ট হোৱা কাম নকৰো বুলি মুখ্য মন্ত্ৰীয়ে কৈ থাকে, এইটো অনিষ্ট হোৱা কাম হ’ল নে নহ’ল?’: আছু\nDecember 29, 2019 7:22 pm\nআছু নেতা ড০ সমুজ্জ্বল কুমাৰ ভট্টাচাৰ্য। ফাইল ফটো\nনাগৰিকত্ব (সংশোধন) আইন ২০১৯ৰ বিৰুদ্ধে চলিত প্ৰতিবাদৰ মাজতে সদৌ অসম ছাত্ৰ সন্থাই দেওবাৰে পোহৰলৈ আনিছে অসমৰ ক্ষেত্ৰত কেন্দ্ৰই কৰ্তন কৰা এক বিশেষ যোগ্যতা।\nআছুৰ মুখ্য উপদেষ্টা সমুজ্জ্বল কুমাৰ ভট্টাচাৰ্য্যই জনাই যে যি Bengal Eastern Frontier Regulation, 1873ৰ জৰিয়তে উত্তৰ-পূবৰ ৰাজ্যই ইনাৰ লাইন পাৰ্মিট পোৱাৰ ব্যৱস্থা আছে, তাৰ প্ৰস্তাৱনাৰ পৰা কেন্দ্ৰই অসমক (অবিভক্ত জিলাকেইখন) বাদ দিছে।\n“অসমৰ কাৰণে ‘ইনাৰ লাইন পাৰ্মিট’ পাব পৰা ব্যৱস্থা পূৰ্বৰ পৰাই আছিল। সেই ব্যৱস্থা যোৱা ১১ ডিছেম্বৰত, অৰ্থাৎ যিটো দিনত ৰাজ্যসভাত নাগৰিকত্ব সংশোধনী বিধেয়ক গৃহীত হৈছে সেইদিনাই কেন্দ্ৰই কৰ্তন কৰিছে। যি তাৰিখত কেব গৃহীত হৈছিল সেইদিনাই আৰু এটা ভয়ংকৰ কাৰ্য্য তেওঁলোকে সংঘটিত কৰিলে,” ভট্টাচাৰ্য্যই কয়।\nপ্ৰস্তাৱনা সংশোধন কৰি কৰা হৈছে– In the opening paragraph, for “districts of Kamrup, Darrang, Nowgong, Sivsagar, Lakhimpur, Naga Hills, Cachar” substitute “States of Arunachal Pradesh, Manipur, Mizoram and area of districts of State of Nagaland as notified from time to time”.\nBengal Eastern Frontier Regulation, 1873ত পূৰ্বে থকা অভিভক্ত কামৰূপ, দৰং, নগাওঁ, শিৱসাগৰ, লখিমপুৰ আৰু কাছাৰ জিলা বিভাজন হৈয়ে বৰ্তমানৰ অসমৰ জিলাসমূহ গঠিত হৈছে।\nদীৰ্ঘদিনধৰি অসমৰ কিছু দল-সংগঠনে আই এল পিৰ দাবী কৰি আহিছে আৰু শেহতীয়াকৈ CAA-ৰ আৱিৰ্ভাৱত এই দাবীয়ে নতুন জোৰ লাভ কৰিছিল।\nকিন্তু, ভট্টাচাৰ্য্যই দেখুওৱামতে Bengal Eastern Frontier Regulation, 1873ত সংশোধনেৰে মোদী চৰকাৰে এই দাবীৰ আলমটো নোহোৱা কৰিলে।\n“ইমান বছৰে কোনো এখন চৰকাৰে অসমৰ ক্ষেত্ৰত কাৰ্য্যকৰী কৰা নাছিল, কিন্তু কৰিব পৰা সুবিধা আছিল। আমাৰ দাবী, আমাক ইনাৰ লাইন লাগিব। আগৰ পৰা এই ব্যৱস্থা আছিল। তেওঁলোকৰ কথাবোৰ ফাঁকিৰে ভৰা আৰু অতি বিভ্ৰান্তিকৰ,” ভট্টাচাৰ্য্যই কয়।\nএই আইনৰ অধীনতে কা-বিৰোধিতাৰ মাজতে শেহতীয়াকৈ মণিপুৰেও ইনাৰ লাইন পাৰ্মিট পোৱাৰ প্ৰসংগ উল্লেখ কৰি ভট্টাচাৰ্য্যই বিজেপি চৰকাৰক চোকা সমালোচনা কৰে।\n“জাতি-মাটি-ভেটিৰ অনিষ্ট হোৱা কাম নকৰো বুলি মুখ্য মন্ত্ৰী সৰ্বানন্দ সোণোৱালে কৈ থাকে, এইটো অনিষ্ট হোৱা কাম হ’ল নে নহ’ল?” মণিপুৰে ইনাৰ লাইন পাৰ্মিট পোৱাৰ বিপৰীতে “প্ৰাপ্য বস্তুটোও আমাৰ পৰা লৈ যোৱা হ’ল” বুলি উল্লেখ কৰি ভট্টাচাৰ্য্যৰ সোণোৱালক প্ৰশ্ন।\n“আমাৰ মুখ্য মন্ত্ৰী আৰু ৰাজ্য চৰকাৰৰ সন্মুখতে কেন্দ্ৰীয় চৰকাৰে আগৰ পৰা থকা বস্তু লৈ গ’ল।”\nতদুপৰি, ইনাৰ লাইন পাৰ্মিট আৰু ষষ্ঠ অনুসূচীৰ অন্তৰ্ভুক্ত অঞ্চলসমূহ ‘কা’ প্ৰযোজ্য নহয় বুলি সদৰী কৰি ভট্টাচাৰ্য্যই কয় ‘প্ৰযোজ্য নোহোৱা মানেটো কি? সেই অঞ্চলসমূহত ২০১৪ চনলৈকে থকা কোনো লোকে বসবাস কৰিব নোৱাৰিব। মেঘালয়ৰ ৯৫ শতাংশ অঞ্চল ষষ্ঠ অনুসূচীৰ অন্তৰ্ভুক্ত।‘\n‘তেন্তে তাত থকা হিন্দু বাংলাদেশীসকল ক’লৈ আহিব?’ ভট্টাচাৰ্য্যই লগতে প্ৰশ্ন কৰি কয় ‘নিশ্চয়কৈ অসমলৈ আহিব অসমৰো ৭ খন জিলা ষষ্ঠ অনুসূচীৰ অন্তৰ্ভুক্ত। এই জিলাকেইখনক বাদ কৰি গোটেই জিলাসমূহত এই বোজা আহি পৰিব। এই ভয়াবহতাৰ কথা বিজেপিয়ে ৰাইজৰ পৰা অঁতৰাব খুজিছে। বিজেপিয়ে ৰাইজক গোটেই কথাটো পাতল কৰি দেখুৱাব বিচাৰিছে।”


শীঘ্ৰেই উভতিব 'দ্য ইউনিভাৰ্চেল বছ'! - Olympia Sports\nHomeOur PrideCricketশীঘ্ৰেই উভতিব 'দ্য ইউনিভাৰ্চেল বছ'!\nপ্ৰতিজন ক্ৰিকেট উন্মাদে তেওঁৰ অনুপস্থিতি অনুভৱ কৰিছে। তীব্ৰ শিহৰণ, উত্তেজনা আৰু অনিশ্চয়তাৰ আই পি এলত বেটিং পৰাক্ৰমৰে ষ্টেডিয়ামত সততে আটচবাজিৰ সৃষ্টি কৰা ‘দ্য ইউনিভাৰ্চেল’ বছ ক্ৰিছ গেইল এইবাৰ ক্ৰিজত অনুপস্থিত। তেওঁৰ অনুপস্থিতিক লৈ অনুৰাগীৰ হাজাৰ প্ৰশ্ন। কিন্তু উত্তৰ নাই কাৰোৰে হাতত। কিংছ ইলেভেন পঞ্জাৱৰ বিপৰ্যয়ৰ পৰতো গেইলক দেখিবলৈ নোপোৱা কথাটোয়ে বিভিন্ন প্ৰশ্নৰ অৱতাৰণা কৰিছিল দলটোৰ অনুৰাগীৰ মাজত। মাজতে চিকিৎসাধীন অৱস্থাত থকা তেওঁৰ ফটো ভাইৰেল হৈ পৰিছিল। সকলোৰে মনত প্ৰশ্নৰ উদয় হৈছিল আচলতে কি হৈছে দ্য ইউনিভাৰ্চেল বছৰ!!\nকোৱা হৈছে খাদ্যৰ বিষক্ৰিয়াত আক্ৰান্ত হৈ চিকিৎসাধীন থাকিবলগীয়া হৈছিল গেইল। কিংছ ইলেভেন পঞ্জাৱৰ মুখ্য প্ৰশিক্ষক অনিল কুম্বলেৰ মতে খেলুৱৈগৰাকী খাদ্যৰ বিষক্ৰিয়াত যোৱা সপ্তাহ চিকিৎসাধীন হৈ আছিল। যাৰ বাবে ছানৰাইজাৰ্ছ হায়দৰাবাদ আৰু কলকাতা নাইট ৰাইডাৰ্ছৰ বিৰুদ্ধে টুৰ্ণামেণ্টৰ দুখন গুৰুত্বপূৰ্ণ মেচত অংশ ল’ব নোৱাৰিলে মাৰমুখী বেটছমেনজনে। অৱশ্যে, বৰ্তমান ক্ৰমাৎ সুস্থ হোৱাৰ পথত গেইল। অহা বৃহস্পতিবাৰে ৰয়েল ছেলেঞ্জাৰ্ছ বেংগালুৰুৰ বিপক্ষে গেইলক দেখা পোৱাৰ পূৰ্ণ সম্ভাৱনা আছে। সেয়ে হ’লে সেইখন হ’ব তেওঁৰ এই বৰ্ষৰ প্ৰথমখন মেচ।\nPrevious articleৰাহুল দ্ৰাবিড়ৰ অনূৰ্ধৰ ১৯ দলৰ ক্ৰিকেটাৰৰ আত্মহত্যা\nNext articleক’ভিড পজিটিভ ৰোণাল্ডো\nকমনৱেলথ গেমছৰ ভাৰতীয় এথলেটিকছ দলত স্থান নাপালে পুৰুষৰ ২০০ মিটাৰ দৌৰত ৰাষ্ট্ৰীয় অভিলেখধাৰী অম্লান বৰগোহাঁয়ে, ৰিলে দলত অংশ ল’ব হিমা দাসে


ঘৰৰ আনন্দ ওভতাই আনিবলৈ হাউছজয়\nঘৰৰ ফ্ৰিজ বেয়া হৈছে, লেপটপৰ মনিটৰ নষ্ট হৈছে, টিভিৰ ছবি অস্পষ্ট হৈ আহিছে। ঘৰত বস্তু থাকিলে বেয়া হ’বই। আৰু বস্তু বেয়া হোৱা মানেই মিস্ত্ৰি মাতি ভাল কৰা নাইবা মেকানিকৰ ওচৰলৈ যোৱা। অথবা ধৰক ঘৰ-দুৱাৰ পৰিষ্কাৰ কৰা। বহুদিন ভালদৰে চাফ-চিকুন কৰা হোৱাই নাই। ক’ৰবাত ৰং এৰাই হৈছে, ক’ৰবাত ঘৰৰ চালত ধূলিৰ আস্তৰণ। পৰিস্কাৰ কৰিলেই হ’ল। কিন্তু অফিচ চম্ভালি সময় ক’ত? প্ৰকৃততে বহুতেই উৎসৱৰ সময় আহিলে ঘৰ-দুৱাৰ পৰিস্কাৰ কৰাৰ কথা ভাবে। কিন্তু তেতিয়াই মূৰত হাত দিবলগীয়া পৰিস্থিতি। সপ্তাহত মাত্ৰ একেটাই ছুটীৰ দিন। অলপ আৰাম নকৰাকৈ কেনেকৈ থাকে! প্ৰতিটো পৰিয়ালৰ এনেধৰণৰ সমস্যা সমাধান ‘হাউছজয়’ (Housejoy)। ঘৰ-দুৱাৰ পৰিষ্কাৰ, ইলেক্ট্ৰনিক গেজেট মেৰামতিসহ গ্ৰাহকলৈ বিভিন্ন সেৱা প্ৰদান কৰিবলৈ চলিত বছৰৰ জানুৱাৰী মাহত আৰম্ভ কৰা হয় এই প্ৰতিষ্ঠান। হাউছজয় গঢ়ি তোলা মূল উদ্যোগী দুজন। সুনীল গোৱেল আৰু অৰ্জুন কুমাৰ।\nদুটা দশকৰো অধিক সময় টেছক’ত তথ্য-প্ৰযুক্তিৰ কাম কৰিছে সুনীলে। ইয়াৰ পিছত সুনীলে যোগ দিছিল টিউটৰভিষ্টা সংস্থাত। তাত ষ্টাৰ্টআপ প্ৰতিষ্ঠানে কিদৰে কাম কৰে, তাৰ অ’পাৰেচন আৰু লাৰ্নিং বিভাগটো চম্ভালিছিল তেওঁ। টিউটৰভিষ্টাৰ পৰৱৰ্তী পৰ্যায়ত সুনীলে আৰম্ভ কৰিছিল ভিইউফাৰ্ষ্ট, যি হৈছে এটা ভিডিঅ’ প্লেটফৰ্ম। কোনো সংস্থাত কৰ্মী নিয়োগৰ পূৰ্বে প্ৰাৰ্থী নিৰ্বাচনৰ দিশটোত চকু দিছিল ভিইউফাৰ্ষ্টে। টিউটৰভিষ্টাত কাম কৰাৰ সময়ত অৰ্জুনৰ সৈতে পৰিচয় হৈছিল সুনীলৰ। এটা সময়ত বুকআড্ডা নামৰ এটা সংস্থা চলাইছিল অৰ্জুনে। আনকি ৫০ লাখ মাৰ্কিন ডলাৰৰ ফাণ্ডিঙো তুলিছিল। পৰৱৰ্তী সময়ত বুকআড্ডা অধিগ্ৰহণ কৰে স্বপ্না গ্ৰুপে। প্ৰ’ডাক্ট ডেভেলপমেণ্টৰপৰা পেমেণ্ট ছিষ্টেম, বিভিন্ন কোম্পানীত এটা দশকৰো বেছি সময় কাম কৰাৰ অভিজ্ঞতা আছে অৰ্জুনৰ। সেই দুয়োজনে মিলি আৰম্ভ কৰিছে হাউছজয়।\nইলেক্ট্ৰনিক্ছ গেজেটছ মেৰামতি, ঘৰৰ সৌন্দৰ্যবৰ্ধনৰ ক্ষেত্ৰত যি ব্যৱসায়ৰ বহুল সম্ভাৱনা আছে সেয়া বুজিছে সুনীল আৰু অৰ্জুনে। ব্যৱসায়টো আৰু ভালদৰে বুজিবলৈ বহু গৃহস্থ (এওঁলোকেই মূলতঃ গ্ৰাহক বা কাষ্টমাৰ) আৰু সেৱা প্ৰদানকাৰী সংস্থা বা ভেণ্ডৰসকলৰ সৈতে কথা পাতিছে তেওঁলোকে। গ্ৰাহকক প্ৰকৃততে কি প্ৰয়োজন, কিয় প্ৰয়োজন, ক’ত তেওঁলোকৰ সমস্যা ইত্যাদি বিষয়বোৰ বুজি লয় তেওঁলোকে। কথা পাতে ভেণ্ডৰৰ সৈতেও। তেওঁলোকে কি বিচাৰে, কিয় বিচাৰে, পেমেণ্ট লৈ তেওঁলোকৰ অভাৱ-অভিযোগ লৈও আলোচনা হয়। গ্ৰাহক আৰু সেৱা প্ৰদানকাৰী ভেণ্ডৰৰ মূল সমস্যাস্থলী চিহ্নিত কৰে সুনীল-অৰ্জুনে। এটা পক্ষৰ পৰা সেৱা গ্ৰহণ কৰি আনটো পক্ষক সেৱা প্ৰদান কৰে। এটা পক্ষক লাগে ভাল সেৱা, আনটো পক্ষই বিচাৰে পৰিশ্ৰমৰ বিপৰীতে উপযুক্ত পাৰিশ্ৰমিক। সুনীলে কয়, ‘সেৱা গ্ৰহণ কৰিব বিচৰা কোনো গ্ৰাহকে তেওঁৰ যোগাযোগৰ নম্বৰ তুলি দিয়ে সেৱা প্ৰদানকাৰীক। সেই কামৰ বাবে বিভিন্ন ভেণ্ডৰে গ্ৰাহকসকলক ফোন কৰে। প্ৰথম কথা হৈছে অসংখ্য ফোন ধৰিবলগীয়া হয় গ্ৰাহকসকলে। তদুপৰি একেটা কামৰ বাবে বিভিন্ন ভেণ্ডৰৰ বিভিন্ন দৰ। যি অতি বিভ্ৰান্তিকৰ। ভেণ্ডৰে কি সেৱা প্ৰদান কৰিব সেয়াও পৰিস্কাৰ নহয়। সকলো মিলি গ্ৰাহকে বুজিব নোৱাৰে প্ৰকৃততে কাক কামটো দিয়াটো উচিত হ’ব।’\nসেৱা প্ৰদানকাৰীৰ ক্ষেত্ৰত কি অসুবিধা আছে সেয়াও বুজাৰ চেষ্টা কৰে সুনীল-অৰ্জুনে। সুনীলৰ কথাৰে, ‘সেৱা প্ৰদানকাৰীৰ সৈতে কথা পাতি বুজিব পাৰিছো যে, তেওঁলোকৰ উদ্বেগৰ কাৰণ আছে। ভেণ্ডৰসকলক কামটো দিলেই ধন প্ৰদান কৰিবলগীয়া হয়। পৰৱৰ্তী সময়ত সেই কামটোৰপৰা তেওঁলোক লাভান্বিত হ’বনে নাই সেয়াও নিশ্চিত নহয়। ইয়াৰ উপৰি আছে গ্ৰাহকৰ অৱস্থিতি। বাংগালুৰুৰ বিভিন্ন স্থানত থাকে গ্ৰাহকসকল। সেইবোৰ ঠিকনা উদ্ধাৰ কৰি পোৱালৈকে বহুত সময়ৰ প্ৰয়োজন হয়। এনেকুৱাও হয়, নিৰ্দিষ্ট ঘৰটোত উপস্থিত হোৱাৰ পিছতে দেখা গ’ল সমস্যা সমাধান হৈ গৈছে।’\n২০১৫ চনৰ জানুৱাৰীত হাউছজয় আৰম্ভ কৰাৰ পিছত অৱশ্যে সুনীল-অৰ্জুনৰ উভতি চাবলগীয়া হোৱা নাই। আৰম্ভণিতে প্ৰতিদিনে গড়ে ৪০ৰপৰা ৫০টা কামৰ অৰ্ডাৰ পাইছিল। এতিয়া বাংগালুৰুকে ধৰি ১০খন চহৰত এয়া বৃদ্ধি দৈনিক প্ৰায় ৪০০০ হৈছে। বাংগালুৰুত আৰম্ভ হ’লেও অলপ দিনৰ ভিতৰতে দিল্লী, আহমেদাবাদ, পুণে, মুম্বাই, হায়দৰাবাদ, জয়পুৰ, ছুৰাট, চণ্ডীগড় আৰু চেন্নাইত ব্যৱসায় সম্প্ৰসাৰ কৰিছে হাউছজয়ে। সম্প্ৰতি হাউছজয়ৰ মুখ্য কাৰ্যবাহী বিষয়াৰ পদত যোগ দিছে ফ্লিপকাৰ্টৰ প্ৰডাক্টছ বিভাগৰ প্ৰাক্তন ভাইচ প্ৰেচিডেণ্ট সাৰন চেটাৰ্জীয়ে। নিজৰ যোগদানৰ কথা ক’বলৈ গৈ সাৰনে ক’লে, ‘মাৰ্কিন যুক্তৰাষ্ট্ৰত বহুদিন ধৰি কাম কৰাৰ পিছত ভাৰতলৈ উভতি আহিব বিচাৰিছিলো। মাৰ্কিন যুক্তৰাষ্ট্ৰত যিদৰে কাম চলে, ইয়াতো তেনেধৰণৰ কোনো সংস্থাত যোগদান কৰিবলৈ বিচাৰিচিলো। সমাজ জীৱনৰ কোনো সমস্যা সমাধান কৰিবলৈ পালে মই ভালপাওঁ। সেই সংস্থা সৰু হ’লেও আপত্তি নাই। মই যিদৰে বিচাৰিছিলো ঠিক তেনেকুৱাই হাউছজয়।’\nবৰ্তমান ভাৰতৰ ১০খন চহৰত বিভিন্ন ক্ষেত্ৰত কাম কৰি আহিছে হাউছজয়ে। ইয়াৰ মাজত আছে লেপটপ, মোবাইল ফোন মেৰামতি, এয়াৰ কণ্ডিচনাৰছ, ইলেক্ট্ৰনিক্ছ প্লাম্বিং, কাৰ্পেণ্ট্ৰিং আৰু লণ্ড্ৰি। অতি শীঘ্ৰে ঘৰলৈ গৈ দুচকীয়া আৰু চাৰিচকীয়া বাহনৰ মেৰামতিৰ কামো তালিকাত অন্তৰ্ভুক্ত কৰিবলৈ আগবাঢ়িছে। সৌন্দৰ্যবৰ্ধনৰ দৰে সেৱাও দি আহিছে হাউছজয়ে। ইয়াৰ বাবেও কিছু কৰ্মী আছে প্ৰতিষ্ঠানটোৰ। যিসকল পে’ৰ'লত কাম কৰে। সামগ্ৰী মেৰামতি বা পৰিস্কাৰ কৰিবলৈ গ’লে দুৰ্ঘটনাও নঘটা নহয়। ধৰা হওঁক, কোনো দামী বস্তু এটা ভাঙি গ’ল। এনে ক্ষেত্ৰত সৰ্বাধিক ১০ হাজাৰ টকা পৰ্যন্ত ক্ষতিপূৰণ আদায় দিয়ে হাউছজয়ে। যদিহে ভুলটো সেৱা প্ৰদানকাৰীৰ। ফলত দুটা অৰ্থত গ্ৰাহক সন্তুষ্ট। এফালে উন্নত সেৱা, আনফালে ক্ষতিপূৰণৰ আশ্বাস। ইয়াৰ ফলত যথেষ্ট সুনামো অৰ্জন কৰিছে হাউছজয়ে।\nদহখন মহানগৰতে আৱদ্ধ থাকিব নিবিচাৰে হাউছজয়। আসন্ন ছমাহত আৰু কেইবাখনো মহানগৰলৈ তেওঁলোক আগুৱাই যাব বিচাৰে। মূল লক্ষ্য প্ৰতিদিনে এক লাখ অৰ্ডাৰ। কামৰ পৰিমাণ ইমানেই বিচাৰে প্ৰতিষ্ঠানটোৱে। এই বছৰতে মেট্ৰিক্স পাৰ্টনাৰ্ছৰপৰা ৪০ লাখ ডলাৰৰ ‘ছিৰিজ এ’ ফাণ্ডিং পাইছে প্ৰতিষ্ঠানটোৱে। ব্যৱসায় সম্প্ৰসাৰ কৰাৰ বাবে এণ্ড্ৰইড ফোনৰ এপ আৰম্ভ কৰা হৈছে। শীঘ্ৰে এপল আৰু উইণ্ড’জতো এপ আৰম্ভ হ’ব। আৰু যদি প্ৰতিযোগিতাৰ কথা কোৱা হয়, প্ৰত্যাহ্বান লৈয়েই আগুৱাই গৈছে হাউছজয়। এই ক্ষেত্ৰত বহুকেইটা প্ৰতিষ্ঠানে কাম কৰি আছে। প্ৰথমতেই নাম ল’ব লাগিব জাষ্টডায়েলৰ। আছে হেল্পচাট, ব্ৰ’ফৰইউ। তথাপি বজাৰ বিশাল। ক’ব পাৰি, লাহে লাহে ভাৰতীয়ই এনে সেৱাই বিচাৰিছে। গতিকে ষ্টাৰ্টআপৰ বাবে আৰু পথ খোলা আছে।\nৰুবুল দাস সম্প্ৰতি ‘আছাম টকছ’ নামৰ নিউজ চেনেলত প্ৰযোজক হিচাপে কৰ্মৰত। তেওঁৰ সৈতে যোগাযোগ কৰিব বিচাৰিলে 8822044445 নম্বৰত ফোন কৰিব পাৰে। ই-মেইল ঠিকনা হৈছে rubuldas2008@gmail.com.\nStories by Rubul Das\nড্ৰাগছৰ বিৰুদ্ধে যুঁজত আছাম টকছৰ সৈতে য়'ৰ ষ্ট'ৰী\nৰং আৰু ৰেখাৰে অসমক ৰাষ্ট্ৰীয় স্তৰত উজলাই তুলিছে পদাৰ্থ বিজ্ঞানৰ ছাত্ৰ ৰাতুলে\nসৌন্দৰ্য চৰ্চাৰ সমান্তৰালভাৱে সমাজলৈ বাৰ্তা কঢ়িয়াই নিয়াৰ ব্ৰতেৰে অসমৰ চন্দামিতা, বন্তিয়ে আনিলে সুখবৰ\nসাত সাগৰ তেৰ নদীৰ সিপাৰৰ জুলিয়েনে বিহু পাতিলে অসমত


বিধানসভাত খিলঞ্জীয়াৰ স্বাৰ্থত সৰৱ হৈ ত্যাগ কৰিলে সদন\nনিজৰ ফৰ্মলৈ উভতি আহিল অগপ! : বিধানসভাত খিলঞ্জীয়াৰ স্বাৰ্থত সৰৱ হৈ ত্যাগ কৰিলে সদন\nগুৱাহাটী , February 4, 2019 12:30 pm\nবিধানসভাৰ বাহিৰত অগপৰ বিধায়ক। ফাইল ফটো\nসোমবাৰে অসম বিধানসভাত অসমৰ খিলঞ্জীয়াৰ স্বাৰ্থত সৰৱ হৈ অসম গণ পৰিষদ দলৰ সদস্য সকলে সদন ত্যাগ কৰে। অসম চুক্তিৰ ৫নং আৰু ৬ নং দফাক লৈ মন্ত্ৰী চন্দ্ৰমোহন পাটোৱাৰীয়ে ভুল তথ্য দিয়াৰ অভিযোগক কেন্দ্ৰ কৰি অগপই সদন ত্যাগ কৰে।\nসদনত অগপৰ সদস্যই উত্থাপন কৰা প্ৰশ্নৰ সঠিক উত্তৰ নোপোৱাৰ বাবেই প্ৰতিবাদ কৰি দলৰ সদস্যসকলে সদন ত্যাগ কৰে।\nআজি বিধানসভাত অসম চুক্তিৰ ৫নং দফা আৰু ৬নং দফাৰ প্ৰসংগ উত্থাপন হোৱাৰ পাছত সংসদীয় পৰিক্ৰমা বিভাগৰ দায়িত্বত থকা মন্ত্ৰী চন্দ্ৰমোহন পাটোৱাৰীয়ে চৰকাৰৰ হৈ এই বিষয়ত ব্যাখ্যা আগবঢ়ায়।\nশাসকীয় বিজেপি দলৰ বিধায়ক বিনন্দ কুমাৰ শইকীয়াৰ এটা প্ৰশ্নৰ উত্তৰত মন্ত্ৰী পাটোৱাৰীয়ে কয়,’’ অসমৰ বাবে ই এক বিশেষ সকাহ হ’ব। খিলঞ্জীয়াই জাতি মাটি ভেটিৰ সুৰক্ষা পাব। ৬নং দফা কাৰ্যকৰী কৰাত অসুবিধা আহিলেও অসমৰ স্বাৰ্থত ইয়াক কাৰ্যকৰী কৰা হ’ব।‘’\nমন্ত্ৰী পাটোৱাৰীয়ে লগতে এই পৰ্যন্ত খিলঞ্জীয়াৰ সংজ্ঞা নিৰ্দ্ধাৰণ হোৱা নাই বুলি জানিব দি কয়, ‘’খিলঞ্জীয়াৰ সংজ্ঞা নিৰূপণ কৰিব লাগিব আৰু তাৰ বাবে আমাক সকলোৰে মতামত লাগিব।‘’\nআনহাতে, এই বিষয়ে গঠন কৰি দিয়া কমিটি সন্দৰ্ভত তীৰ্যক মন্তব্য কৰি পাটোৱাৰীয়ে কয় যে সাহিত্যিক বুদ্ধিজীৱীসকলে ভুল কৰিলে। তেওঁলোক থকাহেঁতেন অসমৰ ইতিহাসত তেওঁলোকৰ নাম সোণালী আখৰেৰে লিখা থাকিলেহেঁতেন।\nমন্ত্ৰী পাটোৱাৰীৰ এই ব্যাখ্যাৰ পাছতে সদনত অগপ বিধায়ক ৰমেন্দ্ৰ নাৰায়ন কলিতাই প্ৰশ্ন কৰে যে খিলঞ্জীয়াৰ সংজ্ঞা নথকাকৈ কিদৰে খিলঞ্জীয়াক ৰক্ষা কৱচ দিব? তদুপৰি, অগপ বিধায়কগৰাকীয়ে মন্তব্য কৰে,’‘লোকসভাৰ নিৰ্বাচনৰ ঠিক আগে আগে ৬নং দফা কাৰ্যকৰী কৰিবলৈ ওলোৱাত সন্দেহ হৈছে, দুবছৰ পূৰ্বে যদি কেন্দ্ৰই এই সিদ্ধান্ত ল’লেহেঁতেন তেন্তে আমি আদৰণি জনালোহেঁতেন।‘’\nচৰকাৰৰ পৰা সঠিক উত্তৰ নাপাই অগপৰ সদস্যসকলে সদন ত্যাগ কৰে। অসম চুক্তি সন্দৰ্ভত কৰা প্ৰশ্নৰ সঠিক উত্তৰ নোপোৱাৰ বাবে অগপই সদন ত্যাগ কৰা বুলি জানিব দিয়ে।\nসদন ত্যাগ কৰাৰ পাছত বিধায়ক ৰমেন্দ্ৰ নাৰায়ন কলিতাই কয়,’’মন্ত্ৰী চন্দ্ৰমোহন পাটোৱাৰীয়ে ভুল তথ্য দিছে। চুক্তিৰ ৫ আৰু ৬নং দফাক লৈ আমাক বিতংভাৱে আলোচনাৰ সুযোগ নিদিলে। খিলঞ্জীয়াৰ সংজ্ঞা নিৰূপণ নকৰাকৈ খিলঞ্জীয়াক কিদৰে ৰক্ষাকৱচ দিব।‘’\nতদুপৰি, তেওঁ ‘‘খিলঞ্জীয়াৰ সংজ্ঞা নিৰূপণত কংগ্ৰেছ আৰু বিজেপিৰ আন্তৰিকতা নাই’’ বুলিও মন্তব্য কৰে। আনহাতে, অগপৰ আন এগৰাকী বিধায়ক পবীন্দ্ৰ ডেকাই ‘’সদনত ভুল তথ্যৰে চন্দ্ৰমোহন পাটোৱাৰীয়ে সদনৰ পৱিত্ৰতা নষ্ট কৰিছে’’ বুলি মন্তব্য কৰে।


জি এছ টিৰ আওতালৈ আনিলে ৫৫ টকাতে পেট্ৰ'ল উপলব্ধ হ'ব ভাৰতত : অদীপ কুমাৰ ফুকন | NewsASN\nজি এছ টিৰ আওতালৈ আনিলে ৫৫ টকাতে পেট্ৰ'ল উপলব্ধ হ'ব ভাৰতত : অদীপ কুমাৰ ফুকন\nইন্ধনৰ মূল্যবৃদ্ধি দেশৰ অৰ্থনীতিৰ বাবে এক ভয়াৱহ দিশ ৷ বিকাশৰ প্ৰথমটো বাধাই হ’ল পেট্ৰ’ল-ডিজেলৰ মূল্যবৃদ্ধি ৷ নতুন দিল্লীত মোডী চৰকাৰে দায়িত্ব লোৱাৰ লগে লগে আন্তঃৰাষ্ট্ৰীয় বজাৰত খাৰুৱা তেলৰ মূল্যৰ হ্ৰাসে কেন্দ্ৰীয় চৰকাৰক আৰ্থিক সকাহ দিয়াৰ লগতে সামগ্ৰিক বিকাশৰ বাবে পদক্ষেপ গ্ৰহণৰ এক সুযোগ দিছিল ৷ খাৰুৱা তেল আমদানি কৰা দেশ হিচাপে ভাৰতৰ ওপৰত বৈদেশিক মুদ্ৰাৰ হেঁচা কমিল ৷ কিন্তু খাৰুৱা তেলৰ মূল্য হ্ৰাৰ লগত সংগতি ৰাখি পেট্ৰ’-পণ্য সামগ্ৰীৰ মূল্য হ্ৰাস কৰাত মোডী চৰকাৰে কোনো গুৰুত্ব দিয়া পৰিলক্ষিত নহ’ল ৷ ৬৬ শতাংশ খাৰুৱা তেলৰ মুল্য হ্ৰাস পালে ৷ কিন্তু পেট্ৰ’ল-ডিজেলৰ মুল্য হ্ৰাস কৰি দেশৰ সামগ্ৰিক বিকাশৰ পদক্ষেপ লোৱা পৰলক্ষিত নহ’ল ৷\nদেশৰ সচেতন সমাজখনৰ দুটা প্ৰশ্ন ৷ পূৰ্বৰ তুলনাত ২০১৪ চনৰ পৰা আন্তঃৰাষ্ট্ৰীয় বজাৰত খাৰুৱা তেলৰ মূল্য ক্ৰমে হ্ৰাস পাবলৈ আৰম্ভ কৰিছে, খাৰুৱা তেল উৎপাদন আৰু মূল্যক লৈ আমেৰিকাই ভূ-ৰাজনৈতিক অস্ত্ৰ হিচাপে ব্যৱহাৰ কৰিব লৈছে ৷ ফলত বিশ্বৰ প্ৰতিখন খাৰুৱা তেল উৎপাদন কৰা ৰাষ্ট্ৰত প্ৰতিযোগিতা আৰম্ভ হৈছে৷ আমেৰিকাই বিশ্বৰ খাৰুৱা তেলৰ বজাৰখন দখল কৰিব বুলি ধাৰণা কৰি ছৌডি আৰব আৰু সংযুক্ত আমিৰী ৰাষ্ট্ৰই খাৰুৱা তেলৰ আন্তৰ্জাতিক বজাৰখন দখলত ৰখাৰ বাবে বাণিজ্যিক কৌশল অৱলম্বন কৰিছে ৷\nফলত ২০১৪ৰ পৰা খাৰুৱা তেলৰ মূল্য হ্ৰাস পাইছিল ৷ কিন্তু কেন্দ্ৰীয় চৰকাৰে পেট্ৰ’ল-ডিজেল তথা পেট্ৰ’ল-পণ্য সামগ্ৰীৰ মূল্য হ্ৰাস নকৰিলে ৷ কেন্দ্ৰীয় চৰকাৰে পেট্ৰ’ল আৰু ডিজেলৰ মূল্য উচিতভাৱে যদি হ্ৰাস কৰিলহেঁতেন, দেশবাসীয়ে খাদ্য-সামগ্ৰী, পৰিবহণ ব্যয়কে লৈ প্ৰতিটো ক্ষেত্ৰতে সকাহ পালেহেঁতেন ৷ দেশৰ সচেতন সমাজখনৰ দ্বিতীয়টো প্ৰশ্ন হ’ল, কেন্দ্ৰীয় চৰকাৰে দেশত এখনেই কৰ আইন চলিব বুলি ঘোষণা কৰাৰ পিছত পেট্ৰ’ল আৰু ডিজেলক জি এছ টিৰ আওতালৈ অনা নহ’ল কিয় ? যোৱা ১০ বছৰৰ খাৰুৱা তেল, পেট্ৰ’ল আৰু ডিজেলৰ বজাৰ মূল্য কৰিলে স্পষ্ট হৈ পৰে যে মোডী চৰকাৰ দেশবাসীৰ পক্ষত নাই ৷\n২০১১, ২০১২, আৰু ২০১৩ চনত এপ্ৰিল মাহত খাৰুৱা তেলৰ প্ৰতি বেৰেলৰ মূল্য আছিল ক্ৰমে ১০৭.৪৬, ১০৯.৪৬, ১০৫.৮৭ মাৰ্কিন ডলাৰ ৷ সেই সময়ত পেট্ৰ’লৰ মূল্য আছিল প্ৰতি লিটাৰত ক্ৰমে ৫৮.৫০ টকা, ৬৫.৬ ০টকা আৰু ৬৬.০৯ টকা ৷ দেশত মোডী চৰকাৰ অহাৰ সময়ৰে পৰা খাৰুৱা তেলৰ হ্ৰাস পাবলৈ আৰম্ভ কৰিলে৷ খাৰুৱা তেলৰ মূল্য ২০১৪, ২০১৫ৰ এপ্ৰিলত আৰু ২০১৬, ২০১৭ৰ জুলাইত হ’ল ক্ৰমে প্ৰতি বেৰেলত ৯৬.২৯, ৪৯.৪৯, ৪০.৬৮ আৰু ৫২.৫১ মাৰ্কিন ডলাৰ ৷ খাৰুৱা তেলৰ মূল্য হ্ৰাস পোৱাৰ সময়ত দেশত কিন্তু পেট্ৰ’ল-ডিজেলৰ মূল্য বৃদ্ধি হোৱাহে পৰিলক্ষিত হ’ল ৷ আৰু ২০১৪, ২০১ ৫,২০১৬ আৰু ২০১৭ত পেট্ৰ’লৰ মূল্য প্ৰতি লিটাৰত হ’ল ক্ৰমে ৭২.২৬ টকা, ৬০.৪৯ টকা, ৫৯.৬৮ টকা আৰু ৬৩.০৯ টকা ৷\n২০১৮ চনৰ ৪ ছেপ্টেম্বৰত খাৰুৱা তেলৰ মূল্য প্ৰতি বেৰেলত ৬৮.৬৭ মাৰ্কিন ডলাৰ হৈ থকা সময়ত পেট্ৰ’লৰ মূল্য প্ৰতি লিটাৰত ৮১.৬৩ টকা ৷ ডিজেলৰ মূল্যৰ গতিও একে স্তৰৰ ৷ খাৰুৱা তেলৰ মূল্য হ্ৰাস হৈ থকাৰ সময়ত পেট্ৰ’-পণ্য সামগ্ৰীৰ মূল্য হ্ৰাস কৰি দেশবাসীক সকাহ দিয়াৰ পৰিৱৰ্তে মোডী চৰকাৰে দেশৰ ৰাজহ বৃদ্ধি কৰাত বেছি গুৰুত্ব দিয়া পৰিলক্ষিত হ’ল ৷ পেট্ৰ’-পণ্যৰ ওপৰত আৱকাৰী শুল্ক বৃদ্ধি কৰিলে কেন্দ্ৰীয় চৰকাৰে ৷ ২০১৩ত খাৰুৱা তেলৰ মূল্য প্ৰতি বেৰেলত ১০৫.৮৬ মাৰ্কিন ডলাৰ হৈ থকাৰ সময়ত দেশত পেট্ৰ’লৰ মূল্য আছিল প্ৰতি লিটাৰত ৬৬.০৯ টকা আৰু ডিজেলৰ ৪৮.৬৩ টকা ৷ আবকাৰী শুল্কৰ দ্বাৰা কেন্দ্ৰীয় ৰাজকোষলৈ আহিছিল ৭৭.৯৮২ কোটি টকা ৷\nমোডী চৰকাৰৰ দিনত খাৰুৱা তেলৰ মূল্য হ্ৰাস পোৱাৰ পিছতো পেট্ৰ’ল-ডিজেলৰ দাম বৃদ্ধিহে কৰা হ’ল আৰু আবকাৰী শুল্ক বৃদ্ধিৰ দ্বাৰা কেন্দ্ৰীয় ৰাজহ বৃদ্ধিৰ সুযোগ গ্ৰহণ কৰিলে ৷ একেটা সময়ত মোডী চৰকাৰে দেশবাসীকো অধিক সকাহ দিয়াৰ প্ৰয়োজন আছিল ৷ দেশবাসীক অধিক মূল্যত পেট্ৰ’ল-ডিজেল-ৰন্ধন গেছ কিনিবলৈ বাধ্য কৰি মোডী চৰকাৰে আবকাৰী শুল্কৰ দ্বাৰা ২০১৪-১৫ত লাভ কৰিলে ৯৯.১৮৪ কোটি টকা ৷ ২০১৫-১৬ত ১৭৮,৫৯১ কোটি, ২০১৬-১৭ত ২,৪২,৬৯১ কোটি আৰু ২০১৭-১৮ত আবকাৰী শুল্ক বৃদ্ধি কৰি কেন্দ্ৰীয় চৰকাৰে লাভ কৰিলে ২,২৯,০১৯ কোটি টকা ৷ দেশবাসীলৈ কোনো গুৰুত্ব নিদি মোডী চৰকাৰে পেট্ৰ’ল-ডিজেলৰ ওপৰত আবকাৰী শুল্ক বৃদ্ধ কৰি লাভ কৰিলে যোৱা চাৰি বছৰত ৭,৪৯,৪৮৫ কোটি টকা ৷ এই ভয়ংকৰ লুণ্ঠন সৰ্বোচ্চ ছবি ৷\nমোডী চৰকাৰৰ প্ৰথম চাৰিটা বছৰত ১১ বাৰ আবকাৰী শুল্ক বৃদ্ধি কৰিলে ৷ প্ৰতি লিটাৰ পেট্ৰ’লৰ ওপৰত আবকাৰী শুল্ক বৃদ্ধি কৰিলে ১০ টকা আৰু ডিজেলৰ ওপৰত বৃদ্ধি কৰিল ১১.৭৭ টকা ৷ ২০১৪ৰ ১ এপ্ৰিলত প্ৰতি লিটাৰৰ ওপৰত আবকাৰী শুল্ক আছিল ৯.৪৮ টকা ৷ আজি ১৯.৪৮ টকালৈ বৃদ্ধি কৰা হ’ল ৷ একেদৰে ডিজেলৰ ৩.৫৬ টকা ১৫.৩৩ টকালৈ বৃদ্ধি কৰিলে ৷ তথ্যসমূহে প্ৰমাণ কৰে যে কেন্দ্ৰীয় চৰকাৰে জনগণক সকাহ দিব নিবিচাৰে ৷ ২০১৪ৰ এপ্ৰিলত খাৰুৱা তেলৰ দাম প্ৰতি বেৰেলত ৯৬.২৯ মাৰ্কিন ডলাৰ থকাৰ সময়ত প্ৰতি লিটাৰ পেট্ৰ’লৰ ওপৰত আবকাৰী শুল্ক আছিল ৯.৪৮ টকা ৷ ২০১৬ৰ জুলাইত খাৰুৱা তেলৰ মূল্য প্ৰতি বেৰেলত হ’ল ৪০.৬৮ মাৰ্কিন ডলাৰ ৷\nকিন্তু মোডী চৰকাৰে আবকাৰী শুল্ক বৃদ্ধি কৰিলে প্ৰতি লিটাৰ পেট্ৰ’লত ২১.৪৮ টকা ৷ খাৰুৱা খাৰুৱা তেলৰ মূল্য কমাৰ ফলত জনগণৰ লাভ নহ’ল ৷ লাভ কৰিলে কেন্দ্ৰীয় চৰকাৰে ৷ দেশৰ সকলো ক্ষেত্ৰত সকলো স্তৰৰ বাবে প্ৰয়োজনীয় পেট্ৰ’-পণ্য সামগ্ৰীৰ গ্ৰাহকসকলৰ পৰা বৃহৎ অংকৰ কৰ আদায় কৰি দেশ পৰিচালনাৰ কৌশল গ্ৰহণ কৰি আহিছে কেন্দ্ৰীয় চৰকাৰে ৷ দেশৰ বিভিন্ন ক্ষেত্ৰৰ পৰা কেন্দ্ৰীয় ৰাজকোষলৈ শুল্কৰ জৰিয়তে এক বৃহৎ অংকৰ ধন কেন্দ্ৰীয় ৰাজকোষলৈ আহে ৷ প্ৰকৃতাৰ্থত গ্ৰাহকে পেট্ৰ’ল-ডিজেলৰ বাবে ভৰিব লগা দামৰ প্ৰায় অৰ্ধেক ভাগ কেন্দ্ৰীয় চৰকাৰ আৰু ৰাজ্য চৰকাৰে সংগ্ৰহ কৰে ৷ মোডী চৰকাৰে আবকাৰী শুল্ক যদি ৯.৪৮ টকাৰ পৰা ১৯.৪৮ টকালৈ বৃদ্ধি নকৰিলেহেঁতেন, আজি পেট্ৰ’লৰ প্ৰতি লিটাৰৰ মূল্য ৮১.৬৩ টকাৰ পৰিৰৱৰ্তে ৭১.৬৩ টকা হ’লহেঁতেন ৷\nকেন্দ্ৰীয় চৰকাৰে কৰ আহৰণৰ পথ মুকলি কৰি ৰখাৰ স্বাৰ্থতে জি এছ টিৰ বাহিৰত ৰাখিছে পেট্ৰ’ল-ডিজেলক ৷ মোডী চৰকাৰে ঘোষণা কৰি অহা মতে, যদি দেশত এখনেই কৰ আইন তথা কৰ আহৰণৰ ব্যৱস্থা হ’ব লাগে, তেনেহ’লে পেট্ৰ’-পণ্যক জি এছ টিৰ আওতাৰ বাহিৰত ৰখা হ’ল কিয় ? ছেপ্টেম্বৰৰ ৪ তাৰিখে খাৰুৱা তেলৰ প্ৰতি বেৰেলৰ মূল্য আছিল ৬৮.৬৭ মাৰ্কিন ডলাৰ ৷ এক বেৰেল মানে ১৫৮.৯৮ লিটাৰ ৷ ৪ ছেপ্টেম্বৰত এক ডলাৰৰ ভাৰতীয় মুদ্ৰাত মূল্য আছিল ৭১.৭৬ টকা ৷ গতিকে এক বেৰেল অৰ্থাৎ ১৫৮.৯৮ লিটাৰ খাৰুৱা তেলৰ ভাৰতীয় মুদ্ৰাৰ মূল্য ৪৯২৭.৭৬ টকা ৷\nঅৰ্থাৎ এক লিটাৰ খাৰুৱা তেলৰ মূল্য হয় ৩০.৯৯ টকা ৷ শোধনাগাৰত খাৰুৱা তেলৰ পৰা শোধন কৰি পেট্ৰ’ল প্ৰস্তুত কৰাৰ লগতে খাৰুৱা তেলৰ পৰিবহণ ব্যয় হয় প্ৰায় ৮.৩০ টকা ৷ পেট্ৰ’ল বিক্ৰী কৰা ব্যৱসায়ীসকলে প্ৰতি লিটাৰত লাভ কৰা ৬.৩২ টকা ধৰি হয়গৈ (৩০.৯৯+৮.৩০+৩.৬২) ৪২.৯১ টকা ৷ গতিকে কেন্দ্ৰীয় আবকাৰী শুল্ক আৰু ৰাজ্য চৰকাৰৰ কৰ সংলগ্ন নকৰিলে ভাৰতৰ গ্ৰাহকে প্ৰতি লিটাৰ পেট্ৰ’ল ৪২.৯১ টকাতে পালেহেঁতেন ৷ ৪২.৯১ টকাৰ লগত আবকাৰী শুল্ক ১৯.৪৮ টকা ধৰি ৬২.৩৯ টকা আৰু ইয়াৰ ওপৰত অসম চৰকাৰৰ ৩০.৮৫ শতাংশ ভেট লৈ এক লিটাৰ পেট্ৰ’লৰ মূল্য ৪ ছেপ্টেম্বৰত হয় (৬২.৩৯+১৯.২৮) ৮১.৬৩ টকা ৷\nএক লিটাৰ পেট্ৰ’লৰ বাবে গ্ৰাহকে দিব লগা ৮১.৬৩ টকাৰ ভিতৰত কেন্দ্ৰীয় আবকাৰী শুল্ক আৰু ৰাজ্য চৰকাৰক ভেট দিব লাগে ৪৭.৪৩ শতাংশ ৷ কেন্দ্ৰীয় চৰকাৰে ঘোষণা কৰা জি এছ টি ২৮ শতাংশ যদি পেট্ৰ’লৰ ওপৰত ধাৰ্য কৰিলেহেঁতেন, এক লিটাৰ পেট্ৰ’ল ৪ ছেপ্টেম্বৰৰ হিচাপত ৫৪.৯২ টকাতে গ্ৰহকে কিনিব পাৰিলেহেঁতেন ৷ কিন্তু এই হেতেঁন বিলাক কেন্দ্ৰীয় চৰকৰা আতঁৰাই বিচৰা নাই ৷ বৰ্তমানৰ ব্যৱস্থাই কেন্দ্ৰীয় চৰকাৰৰ ৰাজভঁৰাল শক্তিশালী কৰিছে আৰু ৰাজহুৱা খণ্ডৰ লগতে ব্যক্তিগত খণ্ডত তৈল প্ৰতিষ্ঠানৰ লাভৰ অংক বৃদ্ধি হৈছে ৷\n২০১৭-১৮ বৰ্ষত ভাৰতীয় তেল নিগমে লাভ কৰিছে ২১,৩৪৬ কোটি টকা আৰু অ’ এন জি চিয়ে লাভ কৰিছে ১৯,৯৪৫ কোটি টকা ৷ একেটা সময়তে ৰিলায়েন্স ইণ্ডিয়া লিমিটেডে ধাৰাবাহিকভাৱে তৃতীয়টো বছৰত লাভ কৰিছে ৩৬,০৭৫ কোটি টকা আৰু টি চি এছে লাভ কৰিছে ২৫,৮৮০ কোটি টকা ৷ দেশৰ গ্ৰাহকৰ বাবে চিন্তা কৰাৰ প্ৰয়োজন অনুভৱ কৰা নাই মোডী চৰকাৰে ৷ এক ভয়ংকৰ ভৱিষ্যতৰ পিনে আমি কিন্তু গৈ আছোঁ ৷\nপেট্ৰ’ল-ডিজেলৰ মূল্য আৰু ঊৰ্ধগামী হ’ব ৷ দেশৰ তৈল কোম্পানীসমূহৰ আহ্বানত মোডী চৰকাৰে ২০১৭ চনৰ ১৬ জুনৰ পৰা আন্তৰ্জাতিক বজাৰৰ খাৰুৱা তেলৰ দামৰ লগত সংগতি ৰাখি প্ৰতি দিনে পুৱা ৬ বজাত পেট্ৰ’ল-ডিজেলৰ তথা পেট্ৰ’-পণ্য সামগ্ৰীৰ দাম নিৰ্ধাৰিত কৰা ব্যৱস্থা কৰিলে ৷ দৈনিক পইচা হিচাপে বৃদ্ধি হৈ গ্ৰাহকে গম নোপাৱাকৈ টকাৰ অংকত বৃদ্ধি হয় মূল্য ৷ আমেৰিকাৰ দৰে ভাৰত চৰকাৰেও পেট্ৰ’ল-ডিজেলক ৰাজনীতিত ব্যৱহাৰ কৰিব লৈছে ৷\nআহিছে ভয়ঙ্কৰ খৰাং 'মহামাৰী', সাৱধানবাণী ৰাষ্ট্ৰসংঘৰ\nশিশু শ্ৰমিক বিৰোধী বিশ্ব দিৱস আৰু আমি\nহিন্দু ধৰ্মত সর্বদা আৰাধ্য বৃক্ষ\nক'ৰ'নাই পুনৰ মূৰ দাঙি উঠিছে:প্ৰতিৰোধী সাৱধানতাৰে হোলী উদযাপন কৰোঁ আহক\nঅসমীয়া ভাষাত প্ৰথম ছনেটৰ স্ৰষ্টা হিতেশ্বৰ বৰবৰুৱাৰ কাব্যশিল্প\nঅখিল গগৈৰ লগত বিজেপিৰ শত্ৰুতা নাই, আইনৰ মেৰপাকত তেওঁ বন্দী হৈ আছে- ৰূপজ্যোতি কুর্মী\nহাজোৰ বাঙালপাৰা গাও পঞ্চায়তঃএম জি এনৰেগাৰ অধীনত ব্ৰহ্মপুত্ৰৰ গতি সলনিৰ চেষ্টা ৰাইজৰ\nআৰএছএছৰ কাৰ্যালয়ত আঁঠুকাঢ়ি মই ক্ষমা খুজিম- ৰূপজ্যোতি কুর্মী\nমুকলি হ'ব নেকি আন্তঃজিলা যাতায়ত! কি ক’লে স্বাস্থ্যমন্ত্ৰীয়ে পঢ়ক\nচাউলখোৱা-আপাৰিয়া-গে ফেৰী ডুবা প্ৰসংগত ৭ জন আভ্যন্তৰীণ জল পৰিবহন বিভাগৰ কৰ্মচাৰীক নিলম্বন\nৰাজ্যৰ ৬ জিলাত ১০ দিনৰ সম্পূৰ্ণ লক্‌ডাউনৰ ইংগিত মুখ্যমন্ত্ৰী ডঃ হিমন্ত বিশ্ব শৰ্মাৰ, কোন কোন জিলাত পঢ়ি জানি লওক\nপূব নলবাৰী ক'চিং চেণ্টাৰৰ উদ্যোগত খেলুৱৈৰ মাজত খাদ্য-সামগ্ৰী বিতৰণ\nমেট্ৰিক-হায়াৰ ছেকেণ্ডাৰী পৰীক্ষাৰ কিদৰে হ’ব মূল্যাংকন,৯জনীয়া কমিটিত কোন কোন আছে পঢ়ি জানি লওক\nৰাজ্যত ১ জুলাইৰপৰা চৰকাৰী- বেচৰকাৰী কাৰ্যালয় মুকলি,তাৰ পূৰ্বে কৰ্মচাৰীক ভেক্‌চিন লোৱাৰ আহ্বান মুখ্যমন্ত্ৰীৰ


sikkim-closed-for-tourists-to-prevent-coronavirus-from-spreading-till-october– News18 assam\nল’কডাউন খোলাৰ পিছত ছিকিমলৈ যাম বুলি ভাবিছে যদি পাহৰি যাওক! কেতিয়ালৈকে যাব নোৱাৰিব ৰাজ্যখনলৈ?\nএইপৰ্যন্ত দেশৰ ভিতৰত একমাত্ৰ কোৰোণা মুক্ত ৰাজ্য ছিকিম।\nLast Updated : April 25, 2020, 11:06 IST\nছিকিমঃ কোৰোণাক লৈ অতি সতৰ্ক হৈছে ছিকিম। দেশৰ ভিতৰতে উত্তৰ পূৱৰ এইখন ৰাজ্যই একমাত্ৰ কোৰোণা মুক্তি হৈ আছে। ক্ষুদ্ৰতম ৰাজ্যখনে কোৰোণা প্ৰতিহত কৰিবলৈ জানুৱাৰী মাহৰ পৰাই গ্ৰহণ কৰিছিল সতৰ্কতা। এইপৰ্যন্ত কোনো ধৰণৰ সংক্ৰমণ নাই যদিও ছিকিমে প্ৰতিৰোধমূলক ব্যৱস্থা হিচাপে গ্ৰহণ কৰিছে বিশেষ সতৰ্কতা। পৰ্যটনৰ ওপৰতে নিৰ্ভৰশীল ৰাজ্যখনে সহজে খুলি নিদিয়ে পৰ্যটকৰ কাৰণে প্ৰৱেশ পথ। ৰাজ্য চৰকাৰে অক্টোবৰ পর্যন্ত পর্যটকৰ প্ৰৱেশ ৰাজ্যত নিষিদ্ধ কৰিছে।\nপর্যটনমন্ত্রী বি এছ পন্থে জনায়, এই বছৰ কৈলাস মানসৰোবৰৰ যাত্রা বন্ধ থাকিব। গতিকে বন্ধ ৰখা হ’ব নাথুলা পাছো। জুন মাহত মানসৰোবৰৰ যাত্ৰা আৰম্ভ হোৱাৰ কথা আছিল। নাথুলা বাণিজ্য পথ আৰু কৈলাস মানসৰোবৰৰ যাত্ৰাৰ পৰা প্ৰতি বছৰে এক বৃহৎ আৰ্থিক সাহাৰ্য লাভ কৰে ছিকিম চৰকাৰে। বিগত বছৰত প্ৰায় বাৰ লাখ পৰ্যটকে এই সময়চোৱাত ছিকিম ভ্ৰমণলৈ গৈছে। বিদেশৰ পৰা আহিছিল দেৰ লাখ পৰ্যটক।\nFirst published: April 25, 2020, 11:06 IST


সকাহ – মৌচুমী গগৈ – ফটাঢোল\nসকাহ – মৌচুমী গগৈ\nলীনাই ঘড়ীটোলৈ চাই দেখিলে যে আৰু পোন্ধৰ মিনিট আছেই ক্লাছটো শেষ হ’বলৈ। কেতিয়া ক্লাছটো শেষ হ’ব যেন অনুভৱ হৈছে লীনাৰ। কালি ৰাতি মাকে ফোনত খবৰটো কোৱাৰ পিছৰে পৰা লীনাৰ মনটো ভাল লাগি থকা নাই। ঘৰলৈ গৈ মৰমৰ আইতাকক নেদেখালৈকে তাইৰ মনটোৱে শান্তি নাপায়। ককাকক তাই লগ পোৱা নাই কাৰণ তাইৰ জন্মৰ আগতেই তেখেতৰ মৃত্যু হৈছে। কিন্তু জনা হোৱাৰে পৰা তাই আইতাকৰ কোলাতেই ডাঙৰ হৈছে। তাইৰ জন্মৰ এবছৰ পিছতেই ভায়েকৰ জন্ম হোৱাত লীনাই মাকৰ মৰমতকৈ আইতাকৰ আদৰ আৰু চেনেহৰ মাজতেই ডাঙৰ হৈছে। গাঁৱত বহুতেই তাইক আইতাকৰ পেটমোচা সন্তান বুলিয়েই জোকাইছিল। হোষ্টেললৈ অহাৰ আগলৈকে তাই আইতাকৰ বুকুৰ মাজতেই শুইছিল। প্ৰথম কেইদিনমান হোষ্টেলত আহি কমখন কন্দা-কটা কৰিছিল নে তাই!\nক্লাছটো শেষ হোৱাৰ লগে লগে তাই কেন্টিনৰ পৰা কাপোৰৰ বেগটো লৈ দৌৰাদৌৰিকৈ ওলাই আহিল। দুপৰীয়া এক বজাৰ বাছখন ধৰিব পাৰিলে তাই সন্ধিয়া হোৱাৰ আগতেই ঘৰ পাবগৈ পাৰিব। নহ’লে বাছৰ পৰা নামি বাকীডোখৰ যাবলৈ ৰিক্সা এখনো নাপাব। কলেজৰ পৰা ওলায়েই তাই ৰিক্সা এখন লৈ বাছষ্টেণ্ডলৈ আগবাঢ়িল। কপাল ভাল যে, তাই ষ্টেণ্ডত নামিয়েই যোৰহাটলৈ যোৱা বাচ এখন পালে। বাচত মানুহ ভৰ্তি হোৱা নাছিল। কণ্ডাক্টৰজনে সুৰীয়া মাতেৰে পেচেঞ্জাৰ মাতি আছিল। লীনাই প্ৰথম ছীটতো খালি দেখি তাতেই বহি ল’লে। আইতাকলৈ কিবা এটা লৈ ল’ব পৰা হ’লে ভাল আছিল। অলপ আগত ফল-মূলৰ দোকান এখন দেখি তাই আপেল কেইটামানকে লৈ যাবলৈ ঠিৰাং কৰিলে। কাপোৰৰ বেগটো ছীটতে থৈ তাই সৰু মনিবেগটো লৈ বাচৰ পৰা নামি গ’ল। আপেল কেইটামান আৰু আঙুৰ একপোৱা কিনি লীনা বাছৰ ফালে খোজ দিলে। কিন্তু এইয়া কি? বাচখন দেখোন জেগাত নাই! তাইৰ হাঁহিম নে কান্দিম যেন অৱস্থা হ’ল। কি কৰিব, কি নকৰিব একো উৱাদিহ নাপাই তাই অকৰাৰ দৰে ইফালে সিফালে চাবলৈ ধৰিলে। ইফালে গৰমৰ প্ৰকোপত খঙটোও লাহে লাহে ওপৰলৈ উঠি আহিবলৈ ধৰিলে। তদুপৰি ৰাতিপুৱা ৮ বজাতেই হোষ্টেলত খাই অহা ভাত দুগৰা, দাইলৰ পানী আৰু বেঙেণাৰ ভাজিখনো কেতিয়াবাই হজম হৈ ইতিমধ্যে পেটটোৱেও যে আকৌ বিদ্ৰোহ আৰম্ভ কৰিছে, সেইটো লীনাই গম পালে ।\nতেনেতে ৰাষ্টাৰ ইপাৰে ৰৈ আলেখ-লেখ চাই থকা মানুহ এজনে বাইকখন লৈ তাইৰ ফালে আগবাঢ়ি আহিল। তাইক নিজৰ চিনাকি দি বাছখনত উঠাই অহাৰ দায়িত্ব ল’লে। তাই মানুহজন ভালকৈ এবাৰ চাই লৈ বাইকত ধুপুচকৈ বহি পৰিল। এইখিনি সময়ত বেলেগ একো চিন্তাই মনলৈ নাহিল যদিও নিজৰ মোবাইলটো হাতত লৈ ল’লে যাতে কিবা বিপদ হ’লে পটককৈ কাৰোবাক ফোন কৰিব পাৰে। ইফালে বাইকৰ মানুহজনৰ গাৰ পৰা যি হে ফুৰফুৰীয়া গোন্ধ ওলাবলৈ ধৰিলে যে লীনাই নাকত ৰুমাল ল’বলৈ বাধ্য হ’ল। কেইদিন চাগে পানী নামৰ দ্ৰব্যবিধ গাত পৰা নাই, সিজনাইহে জানিব। হঠাতে বাইকে ব্ৰেক মৰাত লীনাই আগলৈ চালে। আৰে, তাইৰ বাচখন দেখোন আগত ৰৈ আছে। একে জাপে বাইকৰ পৰা নামি তাই বাচখনত বেগটো আছে নে নাই চাবলৈ দৌৰিলে। উফঃ ৰক্ষা, বেগটো নিজৰ জেগাতেই গহীনত বহি আছে। অলপো ইফাল-সিফাল হোৱা নাই, যেন তাইৰ অনুপস্থিতিৰ কথা বেগটোৱে উপলব্ধি কৰিব পাৰিছে।দ্ৰাইভাৰজনে চাদা মলি মলি তাইলৈ চাই হাঁহি এটা মাৰিলে। সি বেটাই যে পেচেঞ্জাৰ এৰি থৈ আহিছে সেইটোৰ কাৰণে গালি খোৱাৰ ভয়ত আগতেই চাদাৰ কৃপাত ক’লা পৰা বত্ৰিছ দন্ত নিকটাই আছে। লীনাই ইমান দেৰি তাইক বাইকত লৈ অহা ব্যক্তিজনৰ কথা পাহৰিয়েই আছিল। বাচৰ খিৰিকীৰে মূৰটোৰ এফাল উলিয়াই তাই মানুহজনক ধন্যবাদসূচক ভঙ্গীত হাতেৰে টা টা দিলে।এইবাৰ লীনাই নিজৰ ছীটত ভালকৈ গাতো পোনাই বহি ল’লে। তাইৰ লগতে যেন কাষতে বহি যোৱা বেগটোৱেও স্বস্তিৰ নিশ্বাস পেলালে।\n« পেপেৰা আৰু ভুতুকীৰ বিয়া – সদানন্দ ভূঞা\nফেশ্ব্যন – মিনতি মহন্ত »


এইবোৰ প্ৰজ্ঞাপূৰ্ণ কিতাবৰ আয়াত,\nসৎকৰ্মশীল সকলৰ বাবে হিদায়ত আৰু ৰহমতস্বৰূপ,\nযিসকলে ছালাত কায়েম কৰে আৰু যাকাত প্ৰদান কৰে তেওঁলোকেই আখিৰাতৰ প্ৰতি দৃঢ় বিশ্বাস পোষণ কৰে;\nতেওঁলোকেই নিজ প্ৰতিপালকৰ তৰফৰ পৰা হিদায়তৰ ওপৰত প্ৰতিষ্ঠিত আৰু তেওঁলোকেই সফলকাম।\nআৰু মানুহৰ মাজত কিছুমান এনেকুৱা মানুহো আছে যিসকলে আল্লাহৰ পথত বাধা দিয়াৰ বাবে অসাৰ বাক্য কিনি লয়, বিনা জ্ঞানে আৰু আল্লাহে দেখুৱা পথক ঠাট্টা-বিদ্ৰূপ কৰে। সিহঁতৰ বাবেই আছে অৱমাননাকৰ শাস্তি।\nআৰু যেতিয়া তাৰ ওচৰত আমাৰ আয়াতসমূহ তিলাৱত কৰা হয় তেতিয়া সি অহংকাৰত মুখ ঘূৰাই নিয়ে যেনিবা সি এইটো শুনাই পোৱা নাই, যেনিবা তাৰ দুয়ো কাণ বধিৰ; এতেকে তাক যন্ত্ৰণাদায়ক শাস্তিৰ সংবাদ দিয়া।\nনিশ্চয় যিসকলে ঈমান আনিছে আৰু সৎকৰ্ম কৰিছে তেওঁলোকৰ বাবে আছে নিয়ামতপূৰ্ণ জান্নাত;\nতাত তেওঁলোক স্থায়ী হ’ব। আল্লাহৰ প্ৰতিশ্ৰুতি সত্য। আৰু তেওঁ মহাপৰাক্ৰমশালী, প্ৰজ্ঞাময়।\nতেৱেঁই আকাশসমূহ নিৰ্মাণ কৰিছে খুটাবিহীন, যিটো তোমালোকে দেখি আছা, তেৱেঁই পৃথিৱীত স্থাপন কৰিছে সুদৃঢ় পৰ্বতমালা যাতে পৃথিৱীয়ে তোমালোকক লৈ ঢলি নপৰে লগতে ইয়াত সিচৰিত কৰি দিছে সকলো ধৰণৰ জীৱ-জন্তু। আমিয়েই আকাশৰ পৰা পানী বৰ্ষণ কৰো তাৰ পিছত ইয়াত উৎপন্ন কৰো নানা প্ৰকাৰৰ কল্যাণকৰ উদ্ভিদ।\nএইটো আল্লাহৰ সৃষ্টি। এতেকে তেওঁৰ বাহিৰে আনে কি সৃষ্টি কৰিছে মোক দেখুৱাচোন? বৰং যালিমসকল আছে স্পষ্ট বিভ্ৰান্তিত।\nআৰু অৱশ্যে আমি লুক্বমানক হিকমত দান কৰিছিলো আৰু কৈছিলো যে, আল্লাহৰ প্ৰতি কৃতজ্ঞতা প্ৰকাশ কৰা। আৰু যিয়ে কৃতজ্ঞতা প্ৰকাশ কৰে সি নিজৰ কল্যাণৰ বাবেই কৃতজ্ঞতা প্ৰকাশ কৰে আৰু যদি কোনোবাই অকৃতজ্ঞ হয় তেন্তে নিশ্চয় আল্লাহ অভাৱমুক্ত, চিৰ প্ৰশংসিত।\nআৰু স্মৰণ কৰা, যেতিয়া লুক্বমানে তেওঁৰ পুত্ৰক উপদেশ দি কৈছিল, ‘হে মোৰ পুত্ৰ! আল্লাহৰ লগত শ্বিৰ্ক নকৰিবা। নিশ্চয় শ্বিৰ্ক মহা অন্যায়’।\nআৰু আমি মানুহক তাৰ পিতৃ-মাতৃৰ প্ৰতি সদাচৰণৰ নিৰ্দেশ দিছো। তাৰ মাকে তাক কষ্টৰ পিছত কষ্ট সহ্য কৰি গৰ্ভত ধাৰণ কৰিছে, আৰু তাৰ পিয়াহ এৰোৱাৰ সময় হৈছে দুবছৰ। এতেকে মোৰ প্ৰতি আৰু তোমাৰ পিতৃ-মাতৃৰ প্ৰতি কৃতজ্ঞ হোৱা। প্ৰত্যাৱৰ্তন কেৱল মোৰ ওচৰতেই।\nআৰু যদি তোমাৰ পিতৃ-মাতৃয়ে তোমাক মোৰ লগত শ্বিৰ্ক কৰিবলৈ হেঁচা দিয়ে যি বিষয়ে তোমাৰ কোনো জ্ঞান নাই, তেন্তে তুমি সিহঁতৰ কথা নামানিবা আৰু পৃথিৱীত সিহঁতৰ লগত বসবাস কৰিবা সদ্ভাৱে। তুমি তাৰ পথ অৱলম্বন কৰা যিয়ে মোৰ অভিমুখী হৈছে। তাৰ পিছত তোমালোকৰ প্ৰত্যাৱৰ্তন মোৰ ওচৰতেই, তেতিয়া মই তোমালোকক সেই বিষয়ে অৱহিত কৰিম যিবোৰ তোমালোকে কৰিছিলা।\n‘হে মোৰ পুত্ৰ! নিশ্চয় সেয়া (পাপ-পূণ্য) যদি সৰিয়হৰ বীজৰ সমানো হয়, আৰু ই যদি থাকে শিলাগৰ্ভত অথবা আকাশসমূহত নাইবা পৃথিৱীত, আল্লাহে সেইটোকো উপস্থিত কৰিব। নিশ্চয় আল্লাহ সূক্ষ্মদৰ্শী, সম্যক অৱহিত।\n‘হে মোৰ পুত্ৰ! ছালাত কায়েম কৰা, সৎকৰ্মৰ আদেশ কৰা আৰু অসৎকৰ্ম নিষেধ কৰা, লগতে তোমাৰ ওপৰত যি (বিপদ) আপতিত হয় তাৰ ওপৰত ধৈৰ্য ধাৰণ কৰা। নিশ্চয় এইটো অন্যতম দৃঢ় সংকল্পৰ কাম।\nআৰু তুমি মানুহৰ প্ৰতি অৱজ্ঞা কৰি তোমাৰ গাল বেকা নকৰিবা আৰু পৃথিৱীত ফিতাহি মাৰি নুফুৰিবা; নিশ্চয় আল্লাহে কোনো উদ্ধত, অহংকাৰীক পছন্দ নকৰে।\nআৰু তুমি তোমাৰ চলা-ফুৰাৰ ক্ষেত্ৰত মধ্যপন্থা অৱলম্বন কৰা আৰু তোমাৰ কণ্ঠস্বৰ অৱনত কৰা, নিশ্চয় মাতৰ ভিতৰত আটাইতকৈ অপ্ৰীতিকৰ মাত হৈছে গাধৰ মাত।\nতোমালোকে লক্ষ্য কৰা নাইনে? নিশ্চয় আকাশসমূহ আৰু পৃথিৱীত যি আছে সকলোবোৰকেই আল্লাহে তোমালোকৰ কল্যাণত নিয়োজিত কৰিছে আৰু তোমালোকৰ প্ৰতি তেওঁৰ প্ৰকাশ্য আৰু অপ্ৰকাশ্য অনুগ্ৰহ সম্পূৰ্ণ কৰিছে; আৰু মানুহৰ মাজত কিছুমান এনেকুৱা মানুহো আছে যিসকলে কোনো জ্ঞান, কোনো পথনিৰ্দেশ অথবা কোনো দীপ্তিমান পুথিবিহীন আল্লাহ সম্পৰ্কে বিতণ্ডা কৰে।\nআৰু সিহঁতক যেতিয়া কোৱা হয় যে, ‘আল্লাহে যি অৱতীৰ্ণ কৰিছে তোমালোকে সেয়া অনুসৰণ কৰা’। সিহঁতে কয়, ‘বৰং আমি আমাৰ পিতৃপুৰুষ সকলক যিটোৰ ওপৰত পাইছো সেইটোৰেই অনুসৰণ কৰিম’। চয়তানে যদি সিহঁতক জ্বলন্ত জুইৰ পিনে আহ্বান কৰে তথাপিও, (সিহঁতে পিতৃপুৰুষ সকলৰ অনুসৰণ কৰিবনে)?\nআৰু যিয়ে একনিষ্ঠ আৰু বিশুদ্ধচিত্তে আল্লাহৰ ওচৰত নিজকে সমৰ্পন কৰে, তেওঁ নিশ্চিতভাৱে এডাল মজবুত ৰছী ধাৰণ কৰে; আৰু যাৱতীয় কৰ্মৰ পৰিণাম আল্লাহৰেই ওচৰত।\nআৰু কোনোবাই কুফৰী কৰিলে, তাৰ কুফৰীয়ে যেন তোমাক চিন্তিত নকৰে। আমাৰ ওচৰতেই সিহঁতৰ প্ৰত্যাৱৰ্তন। এতেকে আমি সিহঁতক অৱহিত কৰিম সিহঁতে যি কৰিছিল। নিশ্চয় অন্তৰসমূহত যি আছে সেই সম্পৰ্কে আল্লাহ সম্যক অৱগত।\nআমি সিহঁতক অলপ সময় ভোগ কৰিবলৈ দিম। তাৰ পিছত আমি সিহঁতক কঠিন শাস্তি ভোগ কৰিবলৈ বাধ্য কৰাম।\nআৰু যদি তুমি সিহঁতক সোধা, ‘আকাশসমূহ আৰু পৃথিৱী কোনে সৃষ্টি কৰিছে’? সিহঁতে অৱশ্যে ক’ব ‘আল্লাহে’। কোৱা, ‘সকলো ধৰণৰ প্ৰশংসা আল্লাহৰেই’। কিন্তু সিহঁতৰ অধিকাংশই নাজানে।\nআকাশসমূহ আৰু পৃথিৱীত যি আছে সেয়া আল্লাহৰেই; নিশ্চয় আল্লাহ, তেৱেঁই অভাৱমুক্ত, চিৰপ্ৰশংসিত।\nআৰু পৃথিৱীৰ সকলো গছ যদি কলম হয় আৰু সাগৰ, তাৰ পিছত আৰু সাতোটা সাগৰ চিয়াহী হয়, তথাপিও আল্লাহৰ বাণী শেষ নহ’ব। নিশ্চয় আল্লাহ মহা পৰাক্ৰমশালী, প্ৰজ্ঞাময়।\nতোমালোক সকলোৰে সৃষ্টি আৰু পুনৰুত্থান কেৱল এটা প্ৰাণীৰ সৃষ্টি আৰু পুনৰুত্থানৰ দৰে। নিশ্চয় আল্লাহ সৰ্বশ্ৰোতা, সম্যক দ্ৰষ্টা।\nতুমি দেখা নাইনে, নিশ্চয় আল্লাহেই ৰাতিক দিনৰ মাজত প্ৰৱেশ কৰায় আৰু দিনক ৰাতিৰ মাজত প্ৰৱেশ কৰায়? তেৱেঁই চন্দ্ৰ-সূৰ্যক তোমালোকৰ কল্যাণত নিয়োজিত কৰিছে, প্ৰত্যেকেই বিচৰণ কৰে এটা নিৰ্দিষ্ট সময় লৈকে। নিশ্চয় তোমালোকে যি কৰা সেই সম্পৰ্কে আল্লাহ সম্যক অৱহিত।\nএইবোৰেই প্ৰমাণ কৰে যে, নিশ্চয় আল্লাহ, তেৱেঁই সত্য আৰু সিহঁতে তেওঁৰ বাহিৰে যিবোৰক আহ্বান কৰে সেইবোৰ হৈছে বাতিল। নিশ্চয় আল্লাহ, তেৱেঁই হৈছে সৰ্বোচ্চ, সুমহান।\nতুমি লক্ষ্য কৰা নাইনে যে, আল্লাহৰ অনুগ্ৰহতেই নৌযানসমূহ সাগৰত বিচৰণ কৰে, যাতে তেওঁ তেওঁৰ কিছু নিদৰ্শন তোমালোকক দেখুৱাব পাৰে? নিশ্চয় ইয়াত বহুতো নিদৰ্শন আছে, প্ৰত্যেক ধৈৰ্যশীল কৃতজ্ঞ ব্যক্তিৰ বাবে।\nআৰু যেতিয়া ঢৌৱে সিহঁতক ছাঁৰ দৰে আচ্ছন্ন কৰে, তেতিয়া সিহঁতে একনিষ্ঠ অৱস্থাত আনুগত্যৰ সৈতে কেৱল আল্লাহকেই আহ্বান কৰে। তাৰ পিছত যেতিয়া তেওঁ সিহঁতক উদ্ধাৰ কৰি স্থলত পৌঁচাই দিয়ে তেতিয়া সিহঁতৰ কিছুমানে মধ্যম পন্থা অৱলম্বন কৰে। আৰু কেৱল বিশ্বাসঘাতক, কাফিৰ ব্যক্তিয়েই আমাৰ নিদৰ্শনাৱলীক অস্বীকাৰ কৰে।\nহে মানৱ! তোমালোকে নিজ প্ৰতিপালকৰ তাক্বৱা অৱলম্বন কৰা আৰু ভয় কৰা সেই দিনটোক, যিদিনা কোনো পিতৃয়ে তাৰ সন্তানৰ ফালৰ পৰা একো আদায় নকৰিব, এইদৰেই কোনো সন্তানেও তাৰ পিতৃৰ ফালৰ পৰা একো আদায় নকৰিব। নিশ্চয় আল্লাহৰ প্ৰতিশ্ৰুতি সত্য, এতেকে পাৰ্থিৱ জীৱনে যেন তোমালোকক কেতিয়াও প্ৰতাৰিত কৰিব নোৱাৰে আৰু সেই প্ৰবঞ্চকেও যেন তোমালোকক কেতিয়াও আল্লাহ সম্পৰ্কে প্ৰবঞ্চিত কৰিব নোৱাৰে।\nনিশ্চয় আল্লাহ, তেওঁৰ ওচৰতেই আছে কিয়ামতৰ সঠিক জ্ঞান, তেৱেঁই বৰষুণ অৱতীৰ্ণ কৰে আৰু তেৱেঁই জানে মাতৃগৰ্ভত যি আছে। কোনোৱেই নাজানে অহা কালি সি কি উপাৰ্জন কৰিব আৰু কোনোৱেই নাজানে কোন ঠাইত তাৰ মৃত্যু ঘটিব। নিশ্চয় আল্লাহ সৰ্বজ্ঞ, সম্যক অৱহিত।


By Election: ভোটাৰ ৰাইজৰ দীৰ্ঘদিনীয়া অভ্যাসে বিপদত পেলাব নেকি ৰূপজ্যোতিক ?– News18 assam\nএইবাৰ নিৰ্বাচনত প্ৰতীক সলনি হল ৰূপজ্যোতি কুৰ্মীৰ । গতিকে বৰ্তমান প্ৰশ্নৰ সৃষ্টি হৈছে মৰিয়নি সমষ্টিৰ ৪০ খন চাহ বাগিচাৰ ৰূপজ্যোতি কুৰ্মীক ভাল পোৱা ভোটাৰসকলে অভ্যাসৰ বশৱৰ্তী হৈ ৰূপজ্যোতি কুৰ্মী বুলি হাতৰ চিনত বুটাম টিপিব নেকি ! সেয়েহে নিৰ্বাচনী প্ৰচাৰ সভাবোৰত পদুম ফুলৰ চিনত ভোট দিবলৈ ব্যাপক প্ৰচাৰ চলাইছে বিজেপিয়ে ।\nLast Updated : October 22, 2021, 23:16 IST\nমৰিয়নি সমষ্টিৰ ভোটাৰৰ অভ্যাসে বিপদত পেলাব নেকি ৰূপজ্যোতি কুৰ্মীক ! বৰ্তমান এই বিষয়েও চৰ্চা চলিছে ৰাজনৈতিক মহলত । কাৰণ চাৰিবাৰকৈ মৰিয়নি সমষ্টিৰ বিধায়ক ৰূপে নিৰ্বাচিত হোৱা ৰূপজ্যোতি কুৰ্মীৰ প্ৰতীক হাত বুলি সমষ্টিটোৰ ভোটাৰসকলৰ হাড়ে হিমজুৱে সোমাই গৈছিল । কিন্তু এইবাৰ নিৰ্বাচনত প্ৰতীক সলনি হল ৰূপজ্যোতি কুৰ্মীৰ । গতিকে বৰ্তমান প্ৰশ্নৰ সৃষ্টি হৈছে মৰিয়নি সমষ্টিৰ ৪০ খন চাহ বাগিচাৰ ৰূপজ্যোতি কুৰ্মীক ভাল পোৱা ভোটাৰসকলে অভ্যাসৰ বশৱৰ্তী হৈ ৰূপজ্যোতি কুৰ্মী বুলি হাতৰ চিনত বুটাম টিপিব নেকি ! সেয়েহে নিৰ্বাচনী প্ৰচাৰ সভাবোৰত পদুম ফুলৰ চিনত ভোট দিবলৈ ব্যাপক প্ৰচাৰ চলাইছে বিজেপিয়ে ।\nইয়াৰ পূৰ্বে মৰিয়নি সমষ্টিৰ জনপ্ৰিয় কংগ্ৰেছী নেতা ৰূপে পৰিচিত ৰূপজ্যোতি কুৰ্মীক চাৰিবাৰকৈ মৰিয়নিৰ জনসাধাৰণে হাতৰ চিনত ভোট দি বিধায়ক হিচাপে জয়ী কৰিছিল । মৰিয়নিৰ ৪০ খন চাহ বাগিচাত ভোটাৰসকলৰ মাজত ৰূপজ্যোতি কুৰ্মী মানে হাতৰ চিনত ভোট দিব লাগে বুলি প্ৰচাৰ চলোৱা হৈছিল বিগত নিৰ্বাচনসমূহত । অৰ্থাৎ বহু সাধাৰণ ভোটাৰৰ মনত এই চাপ বহি গল যে ৰূপজ্যোতি কুৰ্মী মানে হাতৰ চিনত ভোট দিব লাগে । কিন্তু এইবাৰ পৰিস্থিতি সলনি হ'ল । দল সলোৱাৰ পিছত ৰূপজ্যোতি কুৰ্মীক উপ নিৰ্বাচনত জয়ী কৰিবলৈ ভোট দিব লাগিব পদুম ফুলৰ চিনত । কিন্তু দীৰ্ঘদিন ধৰি ৰূপজ্যোতি কুৰ্মী মানে হাতৰ চিনত ভোট দি অহা চাহ বাগিচা তথা গাৱৰ সহজ-সৰল লোকসকলে অভ্যাসৰ বশৱৰ্তী হৈ ভোট দিয়াৰ সময়ত প্ৰতীক চিহ্ন ভুল কৰিব নেকি ! আৰু প্ৰতিদ্বন্দী দলে ইয়াৰ সুযোগ লব নেকি ! বৰ্তমান তাক লৈয়ো চলিছে চৰ্চা । সেয়েহে নিৰ্বাচনী প্ৰচাৰ সভাসমূহত ৰূপজ্যোতি কুৰ্মীয়ে বাৰম্বাৰ ৰাইজক উদ্দেশ্যি কৈছে যে এইবাৰ ভোট দিব লাগিব পদুম ফুলত ।\n" এতিয়া হাত নহয় , পদুমত ভোট দিব লাগিব ৰাইজ...", নিৰ্বাচনী প্ৰচাৰ সভাত এই কথা ৰাইজক এনেদৰে বাৰম্বাৰ সোৱৰাই দিছে ৰূপজ্যোতি কুৰ্মীয়ে ।\nমুখ্যমন্ত্ৰী হিমন্ত বিশ্ব শৰ্মায়ো ৰাইজক এই কথা সোৱৰাই উন্নয়নৰ স্বাৰ্থত এইবাৰ ৰূপজ্যোতি কুৰ্মীক ভোট দিওতে পদুম ফুলত ভোট দিবলৈ বাৰম্বাৰ সোৱৰাই দিছে ।\n" এতিয়া পদুমতে ৰূপজ্যোতি আছে আৰু ৰূপজ্যোতি আমাৰ লগত আছে আৰু আমি আপোনালোকৰ লগত আছো । ", মুখ্যমন্ত্ৰী হিমন্ত বিশ্ব শৰ্মাই মৰিয়নিৰ নিৰ্বাচনী প্ৰচাৰ সভাত ৰাইজক উদ্দেশ্যি এনেদৰে কয় ।\nবাকী নেতাসকলেও এই বিষয়টোত গুৰুত্ব দিছে । ৰূপজ্যোতি কুৰ্মীৰ বছৰ বছৰ যোৰা হাতৰ পৰা পদুম ফুললৈ হোৱা পৰিৱৰ্তনক ভোটাৰৰ মনত সুমুৱাবলৈ অধিক কষ্ট কৰিব লগা হৈছে বিজেপিৰ নেতা-কৰ্মীসকলে । কাৰণ বহুতৰে অৱচেতন মনত ৰূপজ্যোতি কুৰ্মী মানে নিৰ্বাচনত হাতৰ চিন বুলি এতিয়াও লিপিবদ্ধ হৈ থকাটো অস্বাভাৱিক নহয় । আৰু ইয়াৰ প্ৰভাৱ অভ্যাসৰ বশৱৰ্তী হৈ ভোটদানৰ সময়ত পৰাটোও অস্বাভাৱিক নহয় । ৰূপজ্যোতি কুৰ্মীৰ সৈতে থকা হাতৰ চিহ্নৰ দীৰ্ঘদিনীয়া সম্পৰ্কৰ সুযোগ কৌশলেৰে প্ৰতিদ্বন্দী দলে ল'ব নেকি বৰ্তমান তাক লৈয়ো ভিতৰি চৰ্চা চলিছে বিভিন্ন মহলত ।\nFirst published: October 22, 2021, 23:16 IST\nAssam CM Himanta Biswa sarmabjpBy ElectioncongressRupjyoti Kurmi